Kazakhstan flight thah cancel kohfi\nއުއްމީދީ މާކެޓެއް ކަމަށްވާ ކަޒަކިސްތާން ފްލައިޓްތައް ކެންސަލްކޮށްފި\nވީއައިއޭއަށް ޖެއްސި އެއާ އަސްތާނާގެ ފްލައިޓަށް މަރުހަބާ ކިއުމުގެ ގޮތުން ވޯޓާ ސެލިއުޓެއް ދެނީ -- ފޮޓޯ:އެމްއޭސީއެލް\nއެތެރޭގެ ހަމަ ނުޖެހުން ބޮޑުވެ، ކަަޒަކިސްތާނުގެ މައި ވައިގެ ބަނދަރު ބަންދު ކުރުމާއެކު، ރާއްޖެއަށް ޓޫރިސްޓުން އަންނަ އެންމެ އުއްމީދީ އެއް މަގު ބަންދުވެއްޖެ އެވެ.\nއަވަސް އަށް އެނގިފައިވާ ގޮތުގައި ރާއްޖެއަށް ގިނަ އަދަދެއްގެ ޓޫރިސްޓުން ގެންނަ ކަޒަކިސްތާނުގެ ގައުމީ އެއާލައިން -- އެއާ އަސްތާނާ އިން އިއްޔެ އާއި މިއަދު އަންނަން އޮތް ފްލައިޓްތައް ވެސް ވަނީ ކެންސަލްކޮށްފަ އެވެ. އަދި ވައިގެ ދަތުރުފަތުރުގެ ހަބަރުތައް ގެނެސްދޭ އޭވިއޭޓާ މޯލްޑިވްސް އިން ވެސް ވަނީ ބުރާސްފަތި ދުވަހާއި ހުކުރު އަދި މިއަދުގެ ފްލައިޓްތައް ކެންސަލްވެފައިވާ ކަމަށް ބުނެފަ އެވެ.\nއެމްއޭސީއެލް އިން ވަނީ އެއާ އަސްތާނާގެ ދަތުރުތައް ކެންސަލްކޮށްފައިވާ ކަމަށާ އެ މުއްދަތު ދެމިގެންދާނެ ދުވަހެއް ބުނަން އަދި ނޭނގޭ ކަމަށް ބުނެފަ އެވެ. މި އެއާލައިންގެ އިތުރުން ޔޫރަޕުން ކަނެކްޝަން ހަދައިގެން ކަޒަކިސްތާނުގެ ވެރިރަށް އަލްމަޓީ އިން އަންނަ ހުރިހާ އެއާލައިން ތަކެއް ވެސް ވަނީ ކެންސަލްކޮށްފަ އެވެ.\nކޮވިޑް-19ގެ ކުރިން ރާއްޖެ އަށް އުދުހެން ފެށި އަދި މިހާރު އެންމެ ރަނގަޅުވަމުން އަންނަ އެއް މާކެޓަކީ ވެސް ކަޒަކިސްތާނެވެ.\nކުރީގެ ސޯވިއެޓް ޔޫނިއަންގެ ޖުމްހޫރިއްޔާއެއްގެ ގޮތުގައި އޮތް މިހާރު މިނިވަން ގައުމެއް ކަމަށްވާ ކަޒަކިސްތާނުން އެންމެ ގިނައިން ޓޫރިސްޓުން ގެނައި އެއާލައިނަކީ އެ ގައުމުގެ ގައުމީ އެއާލައިން އެއާ އަސްތާނާ އެވެ. މި އެއާލައިނުން އަލުން ކޮވިޑަށްފަހު ދަތުރުތައް ފަށާފައިވަނީ މިދިޔަ އަހަރުގެ އޮކްޓޫބަރު މަހު އެވެ. މި އެއާލައިނުން ރާއްޖެ އަށް ހަފުތާއަކު ތިން ފްލައިޓް ބޭއްވި އެވެ. އަދި ޓޫރިޒަމްގެ މައި ސީޒަންއާ ދިމާކޮށް ފްލައިޓްތައް އިތުރު ވެސް ކުރި އެވެ.\nކަޒަކިސްތާނުން މި އަހަރުގެ ފުރަތަމަ ފަސް ދުވަހު 651 ޓޫރިސްޓުން ރާއްޖެ އައިސްފައިވެ އެވެ. އެ ގައުމުން މިދިޔަ އަހަރު އެކަނި ވެސް 23,672 ޓޫރިސްޓުން އައިސްފައިވެ އެވެ.\nތެލުގެ އަގު ބޮޑުވުމުގެ ސަބަބުން ކަޒަކިސްތާނުގެ ސަރުކާރާ ދެކޮޅަށް ފެށި މުޒަހަރާތައް ހަމަނުޖެހުމަކަށް ބަދަލުވެ، މިހާރު ވަނީ ދާހިލީ ހަނގުރާމައެއްގެ ބިރުވެރިކަން އުފެދި އެވެ. އަދި މިއަދުގެ ވަގުތެއްގައި މުޒާހަރާ ކުރާ މީހުން ވަނީ ކަޒަކިސްތާނުގެ މައި ވައިގެ ބަނދަރު ވަށާލައި މަގުތައް ބަންދުކޮށްފަ އެވެ.\nޓޫރިޒަމް ޓޫރިސްޓް އެރައިވަލް އެމްއޭސީއެލް + މިނިސްޓްރީ އޮފް ޓޫރިޒަމް ކޮވިޑް-19


Ras Online - ކޮވިޑް-19: ރާއްޖޭގައި ނިއު ވޭރިއަންޓެއް އުޅޭތޯ ސާމްޕަލް ބޭރަށް ފޮނުވައިފި؛ ނަތީޖާ ނުލިބޭ\nކޮވިޑް-19: ރާއްޖޭގައި ނިއު ވޭރިއަންޓެއް އުޅޭތޯ ސާމްޕަލް ބޭރަށް ފޮނުވައިފި؛ ނަތީޖާ ނުލިބޭ\nޒަހީނުއްދީން ސަޢީދު4މޭ 2021\nއައިޖީއެމްއެޗްގެ އެޕިޑެމޮލޮޖިސްޓް ޑރ. އިބްރާހިމް އަފްޒަލް\nރާއްޖޭގައި ކޮވިޑްގެ ވޭރިއަންޓެއް އުޅޭތޯ ބަލަން ބައެއް ސާމްޕަލްތައް ރާއްޖެއިން ބޭރަށް ފޮނުވާފައިވާ ކަމަށް އައިޖީއެމްއެޗްގެ އެޕިޑެމޮލޮޖިސްޓް ޑރ. އިބްރާހިމް އަފްޒަލް ރޭ ވިދާޅުވެއްޖެއެވެ.\nހެލްތު އިމެޖެންސީ އޮޕަރޭޝަން ސެންޓަރުން ބޭއްވި ނޫސްވެރިންގެ ބައްދަލުވުމުގައި އައިޖީއެމްއެޗްގެ އެޕިޑެމޮލޮޖިސްޓް ޑރ. އިބްރާހިމް އަފްޒަލް ވިދާޅުވީ، ރާއްޖޭގައި ކޮވިޑްގެ އާ ވޭރިއަންޓެއް އުޅޭތޯ ބެލުމަށް ސާމްޕަލްތައް ރާއްޖެއިން ބޭރަށް ފޮނުވާފައިވާ ކަމަށާއި، އެ ސާމްޕަލްތަކުގެ ނަތީޖާ އަދި ނުލިބޭ ކަމަށެވެ.\nރާއްޖޭގައި އުޅެނީ ކޮން ވޭރިއަންޓްތަކެއް ކަން މިހާތަނަށް ދެނެގަނެވިފައިނުވާ ކަމަށް ޑރ. އަފްޒަލް ވިދާޅުވިއެވެ.\n"ރާއްޖޭގައި ނިއު ވޭރިއަންޓެއް އުޅޭތޯ ބަލަން މަސައްކަތްތަކެއް ކުރެވުނު ސާމްޕަލްތަށް ވާނީ ބޭރަށް ފޮނުވާފަ. ނަތީޖާ އަދި އަޅުގަނޑުމެންނާއި ހަމަޔަކަށް ނާދޭ." ޑރ. އަފްޒަލް ވިދާޅުވިއެވެ.\nރާއްޖޭގައި ކޮވިޑްގެ ވޭރިއަންޓެއް އުޅޭތޯ ބަލަން ބައެއް ސާމްޕަލްތަށް ރާއްޖެ އިން ބޭރަށް ފޮނުވާފައިވާއިރު ކޮވިޑް ބަލި ޖެހޭ މީހުންގެ އަދަދު މި ފަހަކަށް އައިސް ވަނީ ވަރަށް ބޮޑުތަނުން އިތުރުވެފައެވެ. އެގޮތުން ވޭތުވެ ދިޔަ ސައްވީސް ގަޑިއިރުގެ ތެރޭގައި 600 އާއި ގާތްކުރާ އަދަދަކަށް މީހުން ވަނީ ޕޮޒިޓިވްވެފައެވެ. އަދި މުޅި ރާއްޖެއަށް މިހާރު ވަނީ ބަލި ފެތުރި ނުރައްކާ ވެފައެވެ.\nޞިއްހީ ދާއިރާގެ ބައެއް ފަރާތްތަކުން ލަފާކުރާ ގޮތުގައި ރާއްޖޭގައި އެހާ ހަލުވިކަމާއެކު ރޯގާ ފެތުރޭން ފެށީ އާ ވޭރިއަންޓްތަކެއް އުޅޭތީ ކަމަށް ވެސް ވެދާނެ ކަމަށެވެ. ދުނިޔެއިން މިހާތަނަށް ފެނިފައިވާ އާ ވޭރިއަންޓް ތަކުގެ ތެރެއިން ގިނަ ވޭރިއަންޓް ތަކަކީ ވަރަށް ހަލުއިކޮށް ފެތުރިގަންނަ ވޭރިއަންޓް ތަކެއްކަން ފާހަގަ ކުރެވެއެވެ.


Noorul-islam.NET :: ނިވާކަންކުޑަ ހެދުންތައް ފެޝަނަށް ހަދަނީ ވިޔަފާރިވެރިން: ޑރ. ޢަބްދުލްމަޖީދު\nނިވާކަންކުޑަ ހެދުންތައް ފެޝަނަށް ހަދަނީ ވިޔަފާރިވެރިން: ޑރ. ޢަބްދުލްމަޖީދު\nޚަބަރު : އަބްދުއްލަތީފް / މިއަދު އޮންލައިން\nމުޖުތަމައުގައި ނިވާކަން ކުޑަ ހެދުންތައް ޢާއްމުވެ އެފަދަ ހެދުންތަކަކީ ފެޝަންކަމަށް ހަދަނީ ވިޔަފާރިވެރިން ކަމަށް މިނިސްޓަރ އޮފް އިސްލާމިކް އެފެއަރޒް ޑރ. ޢަބްދުލްމަޖީދު ޢަބްދުލްބާރީ ވިދާޅުވެއްޖެއެވެ.\nޑރ. ޢަބްދުލްމަޖީދު ވިދާޅުވީ އެއްބައި ދުވަސްވަރަކަށް މަތީކޮޅު އަނެއް ބައި ދުވަސްވަރަށް ތިރީކޮޅު އަނެއްބައި ދުވަސްވަރަށް މެދުހަށި ފަދަ ހަށިގަނޑުގެ ބައިތައް ޢާއްމުކޮށް ފެންނަގޮތަށް ވަންހަނާކަންކުޑަ ހެދުންތައް މުޖުތަމައުގައި ޢާއްމުވަމުންދަނީ ވިޔަފާރިވެރިން، ހެދުން ވިއްކާ ފަރާތްތަކުން އެފަދަ ހެދުންތައް އިޝްތިހާރު ކުރަމުންދާތީ ކަމަށެވެ.\nޑރ. ޢަބްދުލްމަޖީދު ވިދާޅުވީ މިފަދަ ކަންކަން ޢާއްމުވަމުންދަނީ މުޖުތަމައުގެ ހޭލުންތެރިކަން ކުޑަކަމުން ކަމަށެވެ. އަދި އެފަދަ ކަންކަން ކުރަނީ މާބޮޑު ވިސްނުމަކާއިލައިގެން ވެސް ނޫން ކަމަށެވެ. އަދި ޤަޞްދުގައި އިސްލާމް ދީނުގެ ޙުކުމަކާއި ދެކޮޅު ހެދުމުގެ ނިޔަތުގައިވެސް ނޫން ކަމަށެވެ. “އެކަން އެހެން އެވަނީ ޢައުރަ ނިވާ ނުކުރުމަކީ ކިހައި މިންވަރެއްގެ ކަމެއްކަން އެކުދިންނަށް ނޭނގޭތީ.” ކަމަށެވެ.\nމިކަމުގެ ހެކި ދައްކަވަމުން ޑރ. ޢަބްދުލްމަޖިދު ވިދާޅުވީ ބައެއް އަންހެނުން ނިވާކަންކުޑަހެދުން ލައިގެން، ބުރުގާވެސް ނާޅައި މިސްކިތަށް ގޮސް، ކޮތަޅަކަށް ލައިގެން ގެންދާ ދޮޅިން އައުރަ ނިވާކޮށްގެން ނަމާދުކުރާކަމަށެވެ. އެފަދަ ކުދިންނަށް ” އައުރަ ނިވާކުރަން އަމުރުކުރެއްވެވީ ނަމާދު ކުރުމަށް ވެސް އަމުރުކުރެއްވެވި އިލާހުކަމާ އައުރަ ނިވާ ނުކޮށް އުޅުމާއިމެދު މާތްﷲ އަންގަވާފައިވާ ޙުކުމްފުޅުތައް ނޭނގެނީ” ކަމަށެވެ.\nޑރ. ޢަބްދުލްމަޖިދު ވިދާޅުވީ އެފަދަ ގޮތްތަކަށް އަމަލުކުރަނީ މާތްﷲގެ އަމުރުފުޅުތަކުގެ ތެރެއިން އެއްބައި އަމުރުފުޅުތަކަށް އަމަލުކޮށްފައި އަނެއްބައި އަމުރުފުޅުތަކަށް އަމަލުނުކުރުމުން ލިބެންހުރި ޢަޒާބުގެ ވާހަކަތައް ކީރިތި ޤުރުއާނުގައި ބަޔާންވެގެންވާއިރު އެކަންކަން ރަނގަޅަށް ނޭނގޭތީ ކަމަށެވެ.\nއަޅުގަނޑުމެންގެ ތެރޭގައި މިފަދަ ނޭދެވޭ ކަންކަން ޢާއްމުވަމުން މިދަނީ މިނިވަންކަމުގެ ނަމުގައި ހިންގޭ ބައެއް ހަރަކާތްތަކުން ކަންވެސް ޑރ. ޢަބްދުލްމަޖީދު ފާހަގަކުރެއްވެވިއެވެ. އެކަމުގެ ހެކި ދައްކަވަމުން ޑރ. ޢަބްދުލްމަޖީދު ވިދާޅުވީ ސްކޫލަކަށް ދާންވީމާ އެތަނުން އަންގާ ގޮތަކަށް ޔުނިފޯމު އަޅަންޖެހުމުން މިނިވަންކަމުގެ ވާހަކަ ނުދެއްކި ނަމަވެސް އަޅުގަނޑުމެން އުފައްދަވާ ގެންގުޅެ ބޮޑުކުރައްވާ އިލާހުގެ އަމުރުފުޅަށް އައުރަ ނިވާކުރަންޖެހުމުން މިނިވަންކަމުގެ ވާހަކަތައް ދައްކައި ހަދަނީ ހުޅަނގުގެ ލާދީނީ ނުފޫޒުން ކަމަށެވެ.


Bangladesh ge inthikhaab: Vote lumuge kurin ves vote foshithah huree furaalaifai | Mihaaru\nއިދިކޮޅު ލީޑަރު ކަމާލް ހުސައިން (މ) ނޫސްވެރިންނާ ވާހަކަ ދައްކަވަނީ. --ފޮޓޯ:އޭއެފްޕީ\nވޯޓުލުމުގެ ކުރިން ވެސް ފޮށިތައް ހުރީ ފުރާލައިފައި: އިދިކޮޅު ޕާޓީތައް\n31 ޑިސެމްބަރ 2018 - 10:546comments\nޑާކާ (ޑިސެމްބަރު 31) - ބަންގްލަދޭޝްގައި އިއްޔެ ބޭއްވި އާއްމު އިންތިޚާބުގައި ވޯޓުލާން ފެށުމުގެ ކުރިން ވެސް ބައެއް ވޯޓު ފޮށިތައް ހުރީ ވޯޓު އަޅައި ފުރާލައިފައި ކަމަށް ބުނެ އިދިކޮޅު ޕާޓީތަކުން ޝަކުވާކޮށްފި އެވެ.\nއިދިކޮޅު ޕާޓީތަކުން ވަނީ ވޯޓުގައި ވަރަށް ބޮޑަށް އޮޅުވާލައި މަކަރު ހަދާފައިވާތީ ނަތީޖާ ގަބޫލް ނުކުރާނެ ކަމަށް ވެސް ބުނެފަ އެވެ. އިދިކޮޅު ޕާޓީތަކުން މިހާރު ޑިމާންޑް ކުރަމުން ދަނީ ވަކި ފަރާތަކަށް ނުޖެހޭ ވަގުތީ ސަރުކާރެއްގެ ދަށުން އާ އިންތިޚާބެއް ބޭއްވުމަށެވެ.\nއިންތިޚާބުގައި ބޮޑު ވަޒީރު ޝެއިޚް ހަސީނާގެ ޕާޓީން ވަނީ އިންތިޚާބުގައި ވާދަކުރި 300 ގޮނޑީގެ ތެރޭން 288 ގޮނޑި ކާމިޔާބުކޮށްފަ އެވެ.\nބަންގްލަދޭޝްގެ އިންތިޚާބުގައި އިއްޔެ މީހަކު ވޯޓު ދެނީ. --ފޮޓޯ:އޭއެފްޕީ\nބީބީސީގެ ނޫސްވެރިއަކު ބުނީ އިއްޔެގެ އިންތިޚާބުގައި ވޯޓުލާން މީހުން ދިއުމުގެ ކުރިން ވެސް ޗިޓަގޮން ސަރަހައްދުގެ ފޮށިތަކަށް ވޯޓު އަޅައި ފުރާލައިފައިވާ މަންޒަރު އޭނާ އަށް ފެނިފައިވާ ކަމަށެވެ. އަދި ވޯޓު ފޮށިތައް ކައިރީ ތިބުމުގެ ހުއްދަ ދީފައި ވަނީ ވެރިކަން ކުރާ ޕާޓީގެ އޮފިޝަލުންނަށް އެކަނި ކަމަށް އޭނާ ބުނެފައިވެ އެވެ.\nވޯޓުލާން ދިއުމުން ބައެއް ވޯޓު ފޮށިތަކުގެ ކައިރިއަށް މީހުން ނުވެއްދުމުގެ ޝަކުވާ ވެސް ވަނީ ކޮށްފަ އެވެ. އަދި ބައެއް މީހުން ދިޔަ އިރު އެ މީހުންގެ ނަމުގައި ވޯޓުލާފައިވާ ކަމުގެ ޝަކުވާ ވެސް އެތައް ބަޔަކު ވަނީ ކޮށްފަ އެވެ.\n"މި އިންތިޚާބު ބާތިލް ކުރަން އިލެކްޝަން ކޮމިޝަނަށް ގޮވާލަން،" އިދިކޮޅު ލީޑަރު ޚާލިދާ ޒިޔާގެ މައްޗަށް އިއްވާފައިވާ ކޮރަޕްޝަނުގެ ކުށުގެ ޖަލު ހުކުމާ ގުޅިގެން އެކަމަނާ އަށް ވާދަ ނުކުރެވޭތީ އިދިކޮޅު ބީއެންޕީގެ ފަރާތުން ނެރުނު ކެންޑިޑޭޓް ކަމާލް ހުސައިން، 82، ވިދާޅުވި އެވެ.\nބަންގްލަދޭޝްގެ އިންތިޚާބުގައި ވޯޓުލާ މީހުންގެ ނަން ޗެކް ކުރަނީ. --ފޮޓޯ:އޭއެފްޕީ\nބަންގްލަދޭޝްގެ އިލެކްޝަން ކޮމިޝަނުން ރޮއިޓާސް އަށް ބުނެފައި ވަނީ ވޯޓުގައި އެކި ހިސާބުތަކުގައި މަކަރު ހެދިކަމުގެ ރިޕޯޓްތައް ލިބިފައިވާ ކަމަށެވެ. އަދި އެ ކަންތައްތައް ތަހުގީގު ކުރާނެ ކަމަށް ވެސް ބުނެފައިވެ އެވެ.\nވޯޓުލީ ދުވަހުގެ ހަމަނުޖެހުންތަކުގައި 17 މީހުން ވަނީ މަރުވެފަ އެވެ.\nޝެއިޚް ހަސީނާގެ އަވާމީ ލީގުން ދަނީ 2009 ވަނަ އަހަރުން ފެށިގެން ބަންގްލަދޭޝްގައި ވެރިކަން ކުރަމުންނެވެ. އެންމެ ފަހުން 2014 ވަނަ އަހަރު ބޭއްވި އިންތިޚާބު އިދިކޮޅު ބީއެންޕީން ވަނީ ބޮއިކޮޓް ކޮށްފަ އެވެ.\nބީއެންޕީން ބުނެފައި ވަނީ އެ ޕާޓީން ވާދަކުރި 300 ދާއިރާގެ ތެރޭން 221 ދާއިރާގައި މަކަރު ހަދައި ވޯޓު އޮޅުވާލައިވާ ކަމަށެވެ. ބަންގްލަދޭޝްގެ ޕާލަމެންޓުގައި ހިމެނެނީ 350 ގޮނޑި އެވެ. މީގެ ތެރޭން 50 ގޮނޑި ވަނީ އަންހެން މެންބަރުންނަށް ރިޒާވް ކޮށްފަ އެވެ.\nއިތުރު ލިޔުންތައް ބަންގްލަދޭޝް


2018 ވަނަ އަހަރު ކާމިޔާބީއާއި ހަމައަށް ވާސިލުވާނީ ގުޅިފައިވާ ޕާޓީތަކުގެ އެކުވެރިކަމާއިއެކު- ސަމީރު\nމިއަހަރު ބޭއްވުމަށް ހަމަޖެހިފައިވާ ރިޔާސީ އިންތިހާބުގައި، ވާދަކޮށް ކާމިޔާބީއާއި ހަމައަށް ވާސިލުވާނީ ގުޅިފައިވާ ޕާޓީތަކުގެ އެކުވެރިކަމާއި އެކުގައި ކަމަށް ޖުމްހޫރީ ޕާޓީގެ ސެކްރެޓަރީ ޖެނެރަލް އަހުމަދު ސަމީރު ވިދާޅުވެއްޖެއެވެ.\nމިއަދު މެންދުރުފަހުން ފެށިގެން ޕެރެޑައިސް އައިލެންޑް ރިސޯޓުގައި ކުރިއަށްދާ، ޖުމްހޫރި ޕާޓީ (ޖޭޕީ) ގެ ތިންވަނަ ކޮންފެރެންސް ގައި ވާހަކަފުޅު ދައްކަވަމުން ސަމީރު ވިދާޅުވީ ރައްޔިތުން އެދޭފަދަ ހައްލެއް ހޯދައި ދިނުމަށް ޖޭޕީއާއި ގުޅިފައިވާ ޕާޓީތައް އެކުވެގެން މަސައްކަތް ކުރާނެ ކަމަށާއި އެކަން އެގޮތަށް ނުދާނަމަވެސް އެންމެ ފަހު ވަގުތައި ޖެހެން ދެން ވެސް އެކުގައި ތިބޭނަން ކަމަށެވެ.\n"އަޅުގަނޑުމެން އެންމެ ފަހު ވަގުތާއި ޖެހެން ދެން ވެސް އެކުގައި ތިބޭނަން، އަނެއް ފޯމިއުލާ އަޅުގަނޑުމެން ތެރޭގައި އެޕްލައީ ކުރަން ޖެހޭ ހިސާބަށް ދިޔައިމަ އެފޯމިއުލާ އަޅުގަނޑުމެން ތެރެއިން ނިކުންނާނެ" ސަމީރު ވިދާޅުވިއެވެ.\nމީގެއިތުރުން ސަމީރު ވިދާޅުވީ ރާއްޖޭގެ ސިޔާސީ ކަންކަން ކުރިއަށް ގެންދިޔުމުގައި ޖޭޕީއާއި ގުޅިފައިވާ ޕާޓީތަކަށް ހިތްވަރާއި އަޒުމާއި ދެގޮތެއް ނުވާ މަސައްކަތުގައި ދެމިތިބެން ޖެހޭ ކަމަށެވެ.\nމިއަދުގެ ކޮންގްރެސްގައި ޖުމްހޫރީ ޕާޓީގެ އިސް ބޭފުޅުންގެ އިތުރުން ގުޅިފައިވާ ޕާޓީތަކުގެ ތެރެއިން ޕީޕީއެމް, އަދާލަތު ޕާޓީ އަދި އެމްޑީޕީ ގެ ބައެއް އިސް ބޭފުޅުން ވެސް ބައިވެރިވެ ވަޑައިގެންފައި ވެއެވެ.\nޕީޕީއެމް ގެ ކޮންގްރެސް ބަލައި ނުގަތުމަށް އީސީ އިން ނިންމައިފި\nޖުމްހޫރީ ޕާޓީގެ އާ ދިދައާއި ލޯގޯ އިފްތިތާހު ކޮށްފި\n22 ޖޫން 2018


United gai 2021 vana aharuge niyalah madukuran Romero ninmaifi Raajje.mv | Connecting the dots...\nޔުނައިޓެޑުގައި 2021 ވަނަ އަހަރުގެ ނިޔަލަށް މަޑުކުރަން ރޮމޭރޯ ނިންމައިފި\nރޮމޭރޯ މިދިޔަ ސީޒަނުގައި ޔުނައިޓެޑަށް ކުޅުނީ އެންމެ 18 މެޗު\nރޮމޭރޯ ޔުނައިޓެޑާ ގުޅުނީ 2015\nކ. މާލެ | 17 ޖުލައި 2017 | ހޯމަ 10:44 | ކުޅިވަރު | 2,238\nޔުނައިޓެޑަށް ކުޅެމުން އަންނަ ސާޖިއޯ ރޮމޭރޯ -- ޓްވިޓަރ\nމެންޗެސްޓާ ޔުނައިޓެޑުގައި 2021 ވަނަ އަހަރުގެ ނިޔަލަށް މަޑުކުރަން ގޯލް ކީޕަރު ސާޖިއޯ ރޮމޭރޯ ނިންމައި އެއްބަސްވުން އާކޮށްފި އެވެ.\nއާ އެއްބަސްވުމުގައި ސޮއިކުރުމަށް ފަހު ޔުނައިޓެޑްގެ ރަސްމީ ވެބްސައިޓަށް ދިން އިންޓަވިއުއެއްގައި ރޮމޭރޯ ބުނީ އެއްބަސްވުން އާކުރެވުމުން އެކަމާ އުފަލުން ހުރި ކަމަށާއި، ޔުނައިޓެޑަކީ އޭނާ ދެކޭ ގޮތުގައި ދުނިޔޭގެ އެންމެ ބޮޑު ކްލަބު ކަމަށެވެ.\nއެގޮތުން ރޮމޭރޯ ބުނީ ޔުނައިޓެޑުގައި ވަރަށް ހުނަރުވެރި ގޯލު ކީޕަރުން ތިބޭ ކަމަށާއި، ހުރިހާ ކުޅުންތެރިން ވެސް އެކަކު އަނެކަކަށް ކިޔަދޭ ކަމަށެވެ. މިދިޔަ ސީޒަނަށް ވުރެ ބޮޑަށް މި ސީޒަނުގައި އިތުރު ކާމިޔާބީތައް ޔުނައިޓެޑަށް ހޯދައިދޭން ބޭނުންވާ ކަމަށް ވެސް ރޮމޭރޯ ވަނީ ބުނެފައެވެ.\nޔުނައިޓެޑުގެ ފުރަތަމަ އެގާރައިން ޖާގަ ލިބުން ދަތިވެފައިވާ އުމުރުން 26 އަހަރުގެ ރޮމޭރޯ މިދިޔަ ސީޒަނުގައި ޔުނައިޓެޑަށް ކުޅެފައި ވަނީ ޖުމްލަ 18 މެޗެވެ. އޭގެ ތެރެއިން ޕްރިމިއާ ލީގުގައި އޭނާ ކުޅުނީ އެންމެ ދެ މެޗެވެ.\nރޮމޭރޯއާ ބެހޭ ގޮތުން ޔުނައިޓެޑުގެ ކޯޗު ހޯޒޭ މޮރީނިއޯ ބުނީ ރޮމޭރޯއަކީ ވަރަށް ހުނަރުވެރި ކުޅުންތެރިޔެއް ކަމަށާއި، އޭނާގެ ސަބަބުން މިދިޔަ ސީޒަނުގައި އެޓީމަށް ރަނގަޅު ކާމިބީތައް ވެސް ލިބިފައިވާ ކަމަށެވެ.\nރޭސިން ކްލަބުން ކެރިޔަރު ފެށި ރޮމޭރޯ ވަނީ ސަމްޕްޑޯރިއާ އަދި މޮނާކޯ އަށް ވެސް ކުޅެފައެވެ. ރޮމޭރޯ ޔުނައިޓެޑަށް ބަދަލުވީ 2015 ވަނަ އަހަރެވެ. އެގޮތުން އޭނާ ވަނީ އެ ކްލަބަށް 28 މެޗު ކުޅެފައެވެ.\nޔުނައިޓެޑާއެކު އެފްއޭކަޕް، އެފިލް ކަޕް، ޔުއެފާ ޔޫރޮޕާ ލީގު އަދި އެފްއޭ ކޮމިއުނިޓީ ޝިލްޑް ކާމިޔާބުކޮށްފައިވާ ރޮމޭރޯ ވަނީ އާޖެންޓީނާ ގައުމީ ޓީމާއެކު ފީފާ 20 އަހަރުން ދަށުގެ ވޯލްޑް ކަޕް ވެސް ކާމިޔާބުކޮށްފައެވެ.\nމީގެ އިތުރުން އޭނާ ވަނީ ސީނިއާ އާޖެންޓީނާ ގައުމީ ޓީމަށް 88 މެޗު ކުޅެ، އޮލިމްޕިކް ރަން މެޑަލް 2008 ވަނަ ހޯދާފައެވެ. އަދި އޭނާ ވަނީ ފީފާ ވޯލްޑްކަޕް އަދި ކޮޕާ އެމެރިކާގެ ދެވަނަ ވެސް އެޓީމާއެކު ހޯދާފައެވެ.


Ali Waheed ge aduehumeh Supreme Courtgai thaavalkoffi\nއަލީ ވަހީދުގެ އަޑުއެހުމެއް ތާވަލްކޮށްފި\nޖިންސީ ގޯނާގެ ހަތް ދައުވާ އުފުލާފައިވާ ކުރީގެ ޓޫރިޒަމް މިނިސްޓަރު އަލީ ވަހީދު -- އަވަސް ފޮޓޯ\nޖިންސީ ގޯނާގެ ދައުވާތަކެއް އުފުލާފައިވާ ކުރީގެ ޓޫރިޒަމް މިނިސްޓަރު އަލީ ވަހީދުގެ ޝަރީއަތުގެ އަޑުއެހުންތައް އޮންލައިންކޮށް ކުރިއަށް ގެންދަން ކްރިމިނަލް ކޯޓުން ނިންމާފައިވާ މައްސަލައިގެ އަޑުއެހުމެއް ސުޕްރީމް ކޯޓުން ތާވަލުކޮށްފި އެވެ.\nސުޕްރީމް ކޯޓުން މި މައްސަލައިގެ އަޑުއެހުމެއް ތާވަލުކޮށްފައި ވަނީ އަންނަ މަހުގެ އަށް ވަނަ ދުވަހުގެ ހެނދުނު އެވެ.\nއަލީ ވަހީދުގެ މި މައްސަލައިގައި ސުޕްރީމް ކޯޓުން ވަނީ އޭނާގެ މައްޗަށް ޖަލު ހުކުމެއް އިއްވާފަ އެވެ. އެ ހުކުމްކޮށްފައި ވަނީ މިދިޔަ އޮގަސްޓް މަހުގެ 11 ވަނަ ދުވަހު މި މައްސަލައިގެ އަޑުއެހުމަށް އޭނާ ކޯޓަށް ހާޒިރުވެފައި ނުވާތީ އެވެ. ޗިޓު ފޮނުވައިގެން އަލީ ވަހީދު ކޯޓަށް ހާޒިރު ނުވުމުން ދައުލަތުން ހުށަހަޅާފައިވާ އިސްތިއުނާފީ މައްސަލަ ކުރިއަށް ގެންދިއުމަށް ހުރަސް އެޅި ކޯޓުގެ ހުރުމަތް ކެނޑުމުން އޭނާގެ މައްޗަށް ވަނީ ދެ މަހާއި 12 ދުވަހުގެ ޖަލު ހުކުމެއް އިއްވައިފަ އެވެ.\nއޭގެ ފަހުން ސުޕްރީމް ކޯޓުން މި މައްސަލައިގައި ވަގުތީ އަމުރެއް ވެސް ނެރުނެވެ. އެ އަމުރުގައި ބުނެފައި ވަނީ އަލީ ވަހީދުގެ މައްސަލަ ވިޔަސް އަދި އެނޫން ވެސް މައްސަލައެއްގައި ދައުވާ ލިބޭ މީހާ ރާއްޖޭގެ ސަރަހައްދުން ބޭރުގައި ހުރެއްޖެނަމަ އެ މައްސަލައިގެ އަޑުއެހުންތައް އޯޑިއޯ އަދި ވީޑިއޯ ކޮންފަރެންސް މެދުވެރިކޮށް ކުރިއަށް ނުގެންދެވޭނެ ކަމަށެވެ. އެހެންކަމުން ކްރިމިނަލް ކޯޓުން އެ މައްސަލައިގެ އަޑުއެހުންތައް ނުބާއްވަ އެވެ.\nމިވަގުތު އިނގިރޭސިވިލާތުގައި ހުންނެވި އަލީ ވަހީދުގެ ޝަރީއަތް އޮންލައިން ކޮށް ކުރިއަށް ގެންދަން ދައުލަތުން ދެކޮޅު ހަދާފައިވަނީ ރާއްޖޭގެ ގާނޫނު ނުހިނގާ ތަނެއްގައި ހުރެގެން ޝަރީއަތް ކުރުމުގެ ފުރުސަތު ނުދެވޭނެ ކަމަށް ބުނެ އެވެ.\nސުޕްރީމް ކޯޓް ޕްރޮސެކިއުޓާ ޖެނެރަލްގެ އޮފީސް ޖިންސީ ގޯނާ + އަލީ ވަހީދު\nއަލީގެ ޕާސްޕޯޓު ހިފެހެއްޓޭނެ އެހެން ގޮތެއް ހޯދަނީ


vnews - Ronaldo ge hat trick aa eku UEFA Nations League ge final ah Portugal dhathuru kohfi\nރޮނާލްޑޯގެ ހެޓްރިކާ އެކު ޔުއެފާ ނޭޝަންސް ލީގުގެ ފައިނަލަށް ޕޯޗުގަލް ދަތުރުކޮށްފި\nކްރިސްޓިއާނޯ ރޮނާލްޑޯގެ ހެޓްރިކާ އެކު ޔުއެފާ ނޭޝަންސް ލީގުގެ ފައިނަލަށް ޕޯޗުގަލް ދަތުރުކޮށްފި އެވެ.\nޕޯޗުގަލް ފައިނަލަށް ދަތުރުކުރީ ރޭ ކުޅުނު ސެމީ ފައިނަލްގައި ސްވިޒަލެންޑާ ވާދަކޮށް 3-1 ލަނޑުން މެޗް ކާމިޔާބު ކޮށްގެންނެވެ.\nރޭގެ މެޗުގެ ފުރަތަމަ ލަނޑު ޖަހާ މެޗުގެ ލީޑް ނެގީ ޕޯޗުގަލްއިންނެވެ. އެލަނޑު މެޗުގެ 25 ވަނަ މިނެޓުގައި ކާމިޔަބު ކޮށްދިނީ ރޮނާލްޑޯއެވެ. މެޗުގައި ސްވިޒަލެންޑުން ލަނޑު ޖަހާ ނަތީޖާ ހަމަހަމަ ކުރީ 57 ވަނަ މިނެޓުގައެވެ. އެލަނޑު ސްވިޒަލެންޑަށް ކާމިޔާބު ކޮށްދިނީ ލިބުނު ޕެނަލްޓީއަކުން ރިކާޑޯ ރޮޑްރިގޭޒް އެވެ.\nދެޓީމުގެ ފަރާތުން ވެސް ފޯރިގަދަ ކުޅުމެއް ފެނިގެން ދިޔަ މިމެޗުގެ ލީޑް އަލުން ޕޯޗުގަލްއަށް ލިބުނީ 88 ވަނަ މިނެޓުގައެވެ. އެލަނޑުވެސް ޕޯޗުގަލްއަށް ޖަހާދިނީ ރޮނާލްޑޯއެވެ. އަދި މެޗުގައި ރޮނާލްޑޯ ހެޓްރިކް ފުރިހަމަ ކުރީ 90 ވަނަ މިނެޓުގައެވެ.\nއިޓަލީގެ ޔުވެންޓަސްއަށް މިހާރު ކުޅެމުން އަންނަ ރޮނާލްޑޯ ރޭ ހެޓްރިކް ހެދިއިރު، މިއީ އޭނަގެ ކެރިއަރުގައި ހެދި 53 ވަނަ ހެޓްރިކެވެ.\nމިމުބާރާތުގެ ފައިނަލްގައި ޕޯޗުގަލް ނުކުންނާނީ ސެމީ ފައިނަލުގެ ދެ ވަނަ މެޗުގައި މިރޭ ރާއްޖެ ގަޑިން 11:45 ގައި އިންގްލެންޑާއި ނެދަލެންޑްސް ކުޅެ މޮޅުވާ ޓީމަކާ ދެކޮޅަށެވެ. އަދި މިމުބާރާތުގެ ފައިނަލް މެޗް އޮތީ އަންނަ ހޮނިހިރު ދުވަހުގެ ރޭ ރާއްޖެ ގަޑިން 11:45ގައި ޕޯޗުގަލްގެ ޕޯޓޯގެ އެސްޓާޑިއޯ ޑޮ ޑްރާގޯ ސްޓޭޑިއަމްގައެވެ.


City in Chelsea in'dha jassaalifi\nސިޓީން ޗެލްސީ އިނދަޖައްސާލައިފި\nޗެލްސީގެ މައްޗަށް 6-0 ގެ ތަފާތު ބޮޑު ނަތީޖާއަކުން ކާމިޔާބު ހޯދައި، މެނެޗެސްޓާ ސިޓީން ޗެލްސީ އިނދަޖައްސާލައިފި އެވެ.\nސާޖިއޯ ކުން އަގުއޭރޯ ހެދި ހެޓްރިކާއެކު، ތަފާތު ބޮޑު ނަތީޖާއިން ޗެލްސީ ބަލިވެފައި ވުމުން، މި މެޗަކީ ވޭތުވެދިޔަ 28 އަހަރުތެރޭ އެ ޓީމު ބަލިވި އެންމެ ތަފާތު ބޮޑު މެޗެވެ. އޭޕްރީލް 1991 ގައި ނޮޓިންހަމްފޮރެސްޓުން ވަނީ 7-0 ން ޗެލްސީ ބަލިކޮށްފަ އެވެ.\nއަގުއޭރޯ ޖެހި ތިން ލަނޑުގެ ތެރެއިން ތިން ވަނަ ލަނޑަކީ، ޕެނަލްޓީ އަކުން ކާމިޔާބު ކުރި ލަނޑެކެވެ. ފުރަތަމަ ހަތަރު ލަނޑު ސިޓީން ކާމިޔާބު ކުރީ، މެޗުގެ ފުރަތަމަ ހާފުގަ އެވެ. މެޗު ފެށިގެން އެންމެ ހަތަރު މިނެޓް ތެރޭ، ރަހީމް ސްޓާލިން ވަނީ ޗެލްސީގެ ގޯލް ހުޅުވާފަ އެވެ. އޭނާ ހުޅުވާލަދިން ގޯލާއެކު މެޗުގެ ފުރަތަމަ 30 މިނެޓާ ޖެހުމުގެ ކުރިން، ސިޓީން ވަނީ ހަތަރު ލަނޑު ކާމިޔާބު ކޮށްފަ އެވެ.\nސިޓީގެ ދެ ވަނަ ލަނޑު އަގުއޭރޯ ކާމިޔާބު ކުރީ 13 ވަނަ މިނެޓްގަ އެވެ. ތިން ވަނަ ލަނޑު އޭގެ ހަ މިނެޓް ފަހުންނެވެ. ހަތަރު ވަނަ ލަނޑު 25 ވަނަ މިނެޓްގައި ކާމިޔާބު ކުރީ ގުންޑޯގަންއެވެ. ދެ ވަނަ ހާފުގައި ކާމިޔާބު ކުރި އަނެއް ދެލަނޑު، އަގުއޭރޯ ޕެނަލްޓީން ކާމިޔާބު ކުރި އެވެ. އަނެއް ލަނޑު 80 ވަނަ މިނެޓްގައި ސްޓާލިން އެވެ. އަގުއޭރޯގެ ހެޓްރިކާއެކު އޭނާ ވަނީ ޕްރިމިއާ ލީގްގައި އެންމެ ގިނަ ހެޓްރިކް ހެދި ކުޅުންތެރިންގެ ތެރޭގައި ހިމެނިފަ އެވެ.\nމޮޅާއެކު، ސިޓީ ވަނީ އަނެއްކާވެސް ތާވަލުގެ އެއް ވަނައަށް ޖެހިލާފަ އެވެ. އެއީ ލިވަޕޫލާ އެއް އަދަދަކަށް ޕޮއިންޓް ހޯދައި ލަނޑުގެ ތަފާތުން ކުރި ލިބުމުންނެވެ. މެޗަށް ފަހު ވާހަކަ ދައްކަމުން، ޗެލްސީގެ ކޯޗް މައުރީޒިއޯ ސާރީ ބުނީ، މެޗުގެ ނަތީޖާމަތިން ހަނދާން ނައްތާލަން އުނދަގޫވާނެ ކަމަށެވެ.\n"މިކަހަލަ މެޗުތައް އަބަދުހެން ފާހަގަ ކުރެވޭނެ، މި މެޗުގެ މަތިން ހނދާންނައްތާލަން އުނދަގޫވާނެ،" މެޗަށް ފަހު ވާހަކަ ދައްކަމުން ސާރީ ބުންޏެވެ. "ފުޓްބޯޅައިގައި ބޮޑެތި ބަލިތައްވެސް ވާނެ، ހާފް ޓައިމްގައި އަހަރެން ކުޅުންތެރިން ގާތު ބުނީ އަހަރެމެންނަށް ރަނގަޅަށް ކުޅެވިއްޖެއްޔާ ކުރިއަށްވުރެ މާ ވަރުގަދަކޮށް އެނބުރިއާދެވޭނޭ."


Benefit ge womens day fair\n23rd September 2019 | Last update: 14:30\nބެނެފިޓްގެ ވިމަންސް ޑޭ ފެއާ\nބެނެފިޓްގެ ފަރާތުން އަންހެނުންގެ ދުވަސް ފާހަގަކުރުމުގެ ގޮތުން މިދިއަ ހުކުރު ދުވަހު އަންހެނުންގެ ހުނަރާއި ވިޔަފާރި މަސައްކަތްތަތައް ދައްކާލުމަށް ހާއްސަ ފެއާއެއް ބޭއްވި އެވެ. މާލޭގެ ރަސްފަންނު ސަރަހައްދުގައި އޮތް މި ފެއާގައި ތަފާތު 20 ސްޓޯލެއް ގާއިމްކޮށް ކާބޯތަކެއްޗާއި އާޓް އެންޑް ކްރާފްޓްގެ އިތުރުން ހެދުން ފަހާ މީހުންގެ ހުނަރުވެރި މަސައްކަތްތަށް ދައްކާލި އެވެ.\nބެނެފިޓުގެ އެ ފެއާ ބޭއްވީ އުފެއްދުންތެރި، ގާބިލް އަދި ހީވަގި އަންހެނުންގެ މަސައްކަތްތައް އާއްމުން ބަލައިގަނެ ފާހަގަ ކުރުމަކީ އަންހެނުނަށް ބާރުވެރިކުރުމަށްޓަކައި ކުރެވޭ ވަރަށް މުހިއްމު މަސައްކަތަށް ވާނެތީ އެވެ. އަދީ އެ ކަމުގެ ސަބަބުން އެހެން އަންހެނުންނަށް ވެސް އިތުރު ހިއްވަރު ވެސް ލިބޭނެތީ އެވެ.\nބެނެފިޓް އަކީ 2017 ވަނަ އަހަރުން ފެށިގެން މުޖުތަމައުއަށް ބިނާވެގެންވާ އިޖުތިމާއި ހަރަކާތްތަކެއް ހިންގަމުންދާ އަމިއްލަ ޖަމިއްޔާއެކެވެ. ބެނެފިޓްގެ މައިގަނޑު އަމާޒަކީ މުޖުތަމައު ތެރޭގައި ހުރި އިޖްތިމާއި އަދި ތިމާވެށްޓަށް ގެއްލުން ހުރި ކަންކަންކަމަށް މީހުން ހޭލުންތެރި ކުރުމެވެ.\nބެނެފިޓްގެ ފެއާގެ އިތުރުން ވެސް ބެނެފިޓުން ވަނީ އަންހެނުންން ދުވަހާއި ގުޅުވައިގެން މަންމައިންނަށް ގްރެފިކްސް ޑިޒައިން ކޯހެއް ފޯލޫޕް އެކަޑެމީއާއި ގުޅިގެން ހިލޭ ހިންގަން ރާވާފަ އެވެ.\nއަންހެނުންގެ ދުވަހު ރަސްފަންނު ސަރަހައްދުގައި އޮތް ފެއާގައި މުނިފޫހިފިލުވުމުގެ ހަރަކާތްތައް ވެސް އޮތެވެ.\nމިފަދަ ފެއާތަކަށް އަބަދުވެސް ގިނަ ބަޔަކު ދެ އެވެ. އަދި މިފަދަ ފެއާތަކުގެ ސަބަބުން ވަރަށް ގިނަ ކަންކަމަށް މުޖުތަމައު ހޭލައްވައި ދެއެވެ.


Nilandhoo gai 16 aharun dhashuge kudhinnah Futsal Mubaaraatheh | Mendhuru Online\nނިލަންދޫ އަމިއްލަ ޖަމްޢިއްޔާއެއް ކަމަށްވާ ނިލަންދެޫ ޔަންގް ޖެނެރޭޝަނުން އިންތިޒާމުކޮށްގެން 16 އަހަރުންދަށުގެ ކުދިންނަށް އަމާޒުކޮށްގެން ނިލަންދޫގައި ފުޓްސަލް މުބާރާތެއް ފަށައިފިއެވެ.\nމި މުބާރާތަކީ ނިލަންދޫ ޔަންގް ޖެނެރޭޝަނުން ނިލަންދޫގައި ކުރިޔަށް ގެންދާ ގްރީން އެކަޑަމީ އިފްތިތާޙު ކުރުމަށްފަހު އެކަޑަމީގެ ބައިވެރިންނަށް އަމާޒުކޮށްގެން ކުރިޔަށްގެންދާ މުބާރާތެކެވެ. މުބާރާތް ފެށުމުގެ ގޮތުން އިއްޔެ ނިލަންދޫ ފުޓްސަލް ދަނޑުގައި ބޭއްވި ރަސްމިއްޔާތުގައި މުބާރާތް ފައްޓަވައިދެއްވީ ނިލަންދޫ ކައުންސިލްގެ ރައީސް މުޙައްމަދު ޖަލީލެވެ. މިރަސްމިއްޔާތުގައި ނިލަންދޫ އިޖުތިމާޢީ މަރުކަޒުގެ ޔޫތު އެސޯސިއޭޓް މުޙައްމަދު ޚަލީލުވެސް ބައިވެރިވަޑައިގެންނެވިއެވެ.\nއެކަޑަމީން ބާއްވާ ފުރަތަމަ ޗެމްޕިއަންޝިޕް ގައި އެކަޑަމީގައި ހިމެނޭ ކުދިންތައް3ޢުމުރުފުރާއަކަށް ބަހާލައިގެން9އަހަރުން ދަށް އަދި 16 އަހަރުން ދަށުގެ ޢުމުރުފުރާގައި ކޮންމެ ޢުމުރުފުރާއަކުން3ޓީމު އެކުލަވާލާފައިވެއެވެ. އަދި 13 އަހަރުންދަށުގެ ޢުމުރު ފުރާގައި4ޓީމު ހިމަނާފައިވެއެވެ. މުބާރާތުގެ ފުރަތަމަ މެޗްގައި9އަހަރުން ދަށުގެ ޢުމުރުފުރާގައި ގްރީން ޓީމާއި ބްލޫ ޓީމު ވާދަކޮށް 1 ލަނޑު0ލަނޑުން މެޗްކާމިޔާބުކުރީ ގްރީން ޓީމެވެ. މޮޅުކުޅުންތެރިޔަކަށް ހޮވުނީ ގްރީން ޓީމުގެ ވިއާމް ޢަބްދުލް ވާޙިދެވެ.2ވަނަ މެޗްގައި 16 އަހަރުން ދަށުގެ ޢުމުރުފުރާގައި އޮރެންޖް ޓީމާއި ގްރީން ޓީމު ވާދަކޮށް6ލަނޑު2ލަނޑުން މެޗްކާމިޔާބުކުރީ އޮރެންޖް ޓީމެވެ. މޮޅު ކުޅުންތެރިޔަކަށް ހޮވުނީ އޮރެންޖް ޓީމުގެ ސައިފް ޢަލީއެވެ. މިމަހު 17 ވަނަ ދުވަހުން ފެށިގެން ކުރިޔަށްދާ މުބާރާތުގެ9އަހަރުންދަށާިއ 16 އަހަރުން ދަށުގެ ފައިނަލް މެޗް ކުޅުމަށް ހަމަޖެހިފައިވަނީ 23 ވަނަ ދުވަހު ހަވީރުއެވެ. 13 އަހަރުންދަށުގެ ފައިނަލް މެޗް އޮންނާނީ 24 ވަނަ ދުވަހު ހަވީރުއެވެ.\nމީގެ އަހަރެއްހާ ދުވަސް ކުރިން ފަށައިގެން ކުރިޔަށް ގެންދާ ގްރީން އެކަޑަމީގައި ގިނަ ޢަދަދެއްގެ ދަރިވަރުން ހިމެނޭއިރު އެކަޑަމީ ރަސްމީކޮށް އިފްތިތާޙު ކޮށްދެއްވީ މީލާދީ އާއަހަރު ފެށުމާއި ދިމާކޮށް ގްރީން އެކަޑަމީން ބޭއްވި ޚާއްޞަ ރަސްމިއްޔާތެއްގައި ޤައުމީ ޓީމުގެ ކެޕްޓަން އަކްރަމް ޢަބްދުލް ޣަނީއެވެ. އެރަސްމިއްޔާތުގައި ވޭތުވެދިޔަ އަހަރު އެކަޑަމީގައި އެންމެ ރަނގަޅަށް މަސައްކަތް ކުރި ދަރިވަރުން ހޮވާ އެކުދިންނަށް ޢިނާމާއި ޓްރޮފީ ޙަވާލުކޮށްފައިވެއެވެ.\nގްރީން އެކަޑަމީގެ ޙަރަކާތްތައް ފޯރިޔާއެކު ކުރިޔަށްދާއިރު ނިލަންދޫ ސްޕޯރޓްސްކްލަބްގެ ފުޓްބޯލް އެކަޑަމީ ފުޓްބޯލް އެސޯސިއޭޝަން އޮފް މޯލްޑިވްސްއާއި ގުޅިގެން ނިލަންދޫގައި ފެށުމަށް މިހާރުދަނީ ތައްޔާރުވަމުންނެވެ. އެގޮތުން މިހާރުވަނީ އެކަޑަމީގައި ބައިވެރިވުމުގެ ފުރުޞަތު ޢުމުރުން5އަހަރު ފުރި 16 އަހަރު ނުފުރޭ ކުދިންނަށް ހުޅުވާލާފައެވެ. ފީފާ އެޓޯލް ޕްރޮޖެކްޓް ފާފު އެޓޯލް ޓްވާރޑްސް ފިއުޗާރގެ ދަށުން ކުރިޔަށް ގެންދާ އެކަޑަމީގެ ޓެކްނިކަލް ޑައިރެކްޓަރެއްގޮތުގައި މަސައްކަތް ކުރައްވާނީ ނިލަންދޫ ޓީމުގެ ކޯޗް އަޙުމަދު މުޖުތަބާ (ފެސްކޯ)އެވެ. އެކަޑަމީ ފެށުމަށް ތައްޔާރުވާއިރު މިވަގުތަށް ދިމާވެފައިވެފައިވާ އެންމެ ބޮޑު މައްސަލައަކީ ނިލަންދޫ ފުޓްބޯޅަ ދަނޑުގައި ޓާފް އެޅުމުގެ މަސައްކަތް ކުރަމުންދާތީ މިވަގުތަށް ޕްރެކްޓިސް ކުރާނެ އެކަށީގެންވާ ރަނގަޅުތަނެއް ނިލަންދޫގައި ނެތުމުގެ މައްސަލައެވެ. ދަނޑުގައި ޓާފްއެޅުމުގެ މަސައްކަތުގެ ދަށުން ދަނޑުގައި ކުރަންޖެހޭ މަސައްކަތްތައް ނިމުމަކާ ހަމަޔަށް އައިސްފައިވީނަމަވެސް ދަނޑުގައި އަޅާ ޓާފް އަދިވެސް އެރަށަށް ލިބިފައެއް ނުވެއެވެ.


Hisaan arihun Siyaam maafah edhumah committee inn faas kohffi – adduLIVE\nހިސާން އަރިހުން ސިޔާމް މާފަށް އެދުމަށް ކޮމިޓީން ފާސްކޮށްފި\n1 Jun 09, 2021, 16:21 އަބްދުﷲ ޔާމީން\nތުޅާދޫ ދާއިރާގެ މެމްބަރު ހިސާން ހުސެއިން "ދަންޖައްސަންޖެހޭ" ކަމަށް މީދޫ ދާއިރާގެ މެމްބަރު އަހުމަދު ސިޔާމް މުހައްމަދު ބުނި މައްސަލައިގައި ހިސާންގެ އަރިހުން ސިޔާމް މާފަށް އެދުމަށް އިމްތިޔާޒާ ބެހޭ ކޮމިޓީން ފާސްކޮށްފިއެވެ.\nމިގޮތަށް އިމްތިޔާޒާ ބެހޭ ކޮމިޓީން ފާސްކޮށްފައިވަނީ ވޯޓުގައި ބައިވެރިވި މެމްބަރުންގެ އިއްތިފާގުންނެވެ.\nއެ މައްސަލައިގައި މިއަދު ކުރިއަށް ގެންދިޔަ އިމްތިޔާޒް ކޮމިޓީގެ ބައްދަލުވުމުގައި ކޮމިޓީން ފާސްކޮށްފައިވަނީ ހިސާންގެ އަރިހުން މާފަށް އެދުމަށް ސިޔާމްގެ އަރިހުން ދެންނެވުމަށާއި، ސިޔާމަށް ނަސޭހަތް ދިނުމަށް އަދި މިފަދަ ކަންކަން ތަކުރާރު ނުކުރުމަށް ސިޔާމަސް ދެންނެވުމަށެވެ.\nކޮމިޓީގެ ނިންމުން ކޮމިޓީ ރިޕޯޓްގެ ގޮތުގައި މަޖިލީހުގެ ތަޅުމަށް ފޮނުވޭނެއެވެ.\nހިސާނަށް ހަޑިހުތުރު ބަހުން ސިޔާމް މުހާތަބު ކޮށްފައިވަނީ ޖޫން6ވަނަ ދުވަހު 241 ކޮމިޓީގެ ބައްދަލުވުން ނިމުނު ވަގުތުއެވެ. އަދި އޭގެފަހުން ހިސާން ދަންޖައްސަން ޖެހޭކަމަށް ސިޔާމް ބުނި މައްސަލަ ހިސާންގެ ފަރާތުން މަޖިލީހުގެ ރިޔާސަތަށް ހުށަހެޅުމުން ރިޔާސަތުން ވަނީ އެ މައްސަލަ އިމްތިޔާޒް ކޮމިޓީއަށާއި ފުލުހަށް އަދި ޑިފެންސް މިނިސްޓްރީއަށް ހުށަހަަޅާފައެވެ.


ރައީސް ޔާމީން ވަނީ ވެރިކަމަށް ވަޑައިގަތުމުގެ ކުރިން ދެއްކެވި ވާހަކަތަކާ ވެސް ހިލާފުވެވަޑައިގެންފައި – މަލީހުމިކަލް ނޫސް\nރައީސް ޔާމީން ވަނީ ވެރިކަމަށް ވަޑައިގަތުމުގެ ކުރިން ދެއްކެވި ވާހަކަތަކާ ވެސް ހިލާފުވެވަޑައިގެންފައި – މަލީހު\n14 އޯގަސްޓް 2018, 8:40 |\nރައީސުލްޖުމްހޫރިއްޔާ އަބްދުﷲ ޔާމީނު އަބްދުލް ގައްޔޫމް، ވެރިކަމަށް ވަޑައިގަތުމުގެ ކުރިން ދެއްކެވި ވާހަކަފުޅުތަކާއި ޚިލާފުވެވަޑައިގެންފައިވާ ކަމަށް އެމަނިކުފާނުގެ އެންމެ ފުރަތަމަ ޔޫތު މިނިސްޓާރ މުހައްމަދު މަލީހު ޖަމާލު ވިދާޅުވެއްޖެއެވެ. މަލީހު މިހެން ވިދާޅުވީ ދ. މީދޫގައި ހޯމަ ދުވަހުގެ ރޭ ބޭއްވެވި ޖަލްސާގައި ވާހަކަފުޅު ދައްކަވަމުންނެވެ.\nއެގޮތުން އެމަނިކުފާނު މުސާރައިގެ ދެބައިކުޅަ އެއްބައި ނަންގަވާނެ ކަމަށް ވިދާޅުވި ނަމަވެސް ފަހުން ނަންގަވަނީ މުސާރަ އެއްކޮން ކަން މަލީހް ފާހަގަ ކުރެއްވި އެވެ. އަދި އެހެންމެ ވެރިކަމަށް ފަހު ވެސް އުޅުއްވާނީ އަމިއްލަ ގެކޮޅުގައި ކަމަށް ވިދާޅުވި ނަމަވެސް އެމަނިކުފާނު ވެރިކަމަށް ވަޑައިގެން އުޅުއްވިގެކޮޅު ވެސް މިހާރު ނެތް ކަމަށްވެސް މަލީހް ވިދާޅުވި އެވެ.\nރޭގެ ވާހަކަފުޅުގައި މަލީހު ވަނީ ރައީސް ޔާމީންގެ ރަނިންމޭޓް ޑރ. ޝަހީމަށްވެސް ފާޑުވިދާޅުވެފައެވެ. އޮންނަ ރީތި އުސޫލަކީ ރައީސަކު އިތުރު ދައުރަކަށް ކުރިމަތިލާއިރު އެ ހުންނަވާ ނައިބު ރައީސަކާއެކު ކުރިމަތިލުން ކަމަށާއި ނަމަވެސް މިހާރު ނައިބު ރައީސަކަށް ހުންނެވި އަބްދުﷲ ޖިހާދު ދޫކޮށްލައްވާފައި ރަނިންމޭޓްކަން ދިނުމުން ޝަހީމްގެ ދުރޫސުލް އަހްލާގުގެ މިންވަރެއް ހުރި ނަމަ އެކަން ގަބޫލެއް ނުކުރެއްވީސްކަން މަލީހް ފާހަގަކުރެއްވިއެވެ.


300 kg ahvure gina masthuvaathakethi nahthaalaifi – Iru\nއެކި މައްސަލަތަކުގައި ފުލުހުން އަތުލާފައިވާ މަސްތުވާތަކެތީގެ ތެރެއިން މި އަހަރުގެ ޖޫން މަހާ ހަމައަށް ނައްތާނުލާ ހުރި 300 ކިލޯއަށް ވުރެ ގިނަ މަސްތުވާތަކެތި ދޫނިދޫގައި މިއަދު ނައްތާލައިފި އެވެ.\nމިތަކެތި ނައްތާލާފައިވަނީ މިއަދު ހެނދުނު ދޫނިދޫގައެވެ. މަސްތުވާތަކެތި ނައްތާލުމުގެ ހަރަކާތުގައި މިނިސްޓަރ އޮފް ހޯމް އެފެއަރޒް އިމްރާން ޢަބްދުﷲ އާއި ކޮމިޝަނަރ އޮފް ޕޮލިސް މުޙައްމަދު ހަމީދު އާއި ޑެޕިއުޓީ ކޮމިޝަނަރ އޮފް ޕޮލިސް ޢަބްދުލް މަންނާން ޔޫސުފް އާއި ފުލުހުންގެ ސީނިއަރ ބައެއް އޮފިސަރުންނާއި މީޑިއާގެ އިތުރުން އޮބްޒާވަރުންގެ ގޮތުގައި އާންމު ރައްޔިތުން ބައިވެރިވެފައިވެއެވެ.\nމަސްތުވާތަކެތި ނައްތާލުމުގެ ހަރަކާތުގައި ހޯމް މިނިސްޓަރ އިމްރާން ޢަބްދުﷲ ދެއްކެވި ވާހަކަފުޅުގައި މަސްތުވާތަކެތި ސަލާމަތްވެފައިވާ މުޖުތަމައުއެއް ގާއިމްކުރުމަށް ގިނަ މަސައްކަތްތަކެއް ކުރަމުންދާކަމަށާއި އެމަސައްކަތްތަކުގެ ތެރެއިން ފާއިތުވެދިޔަ ދުވަސްތަކުގައި ގިނަ އަދަދެއްގެ މަސްތުވާތަކެތި އަތުލައިގެންފައިވާކަމަށްވެސް ވިދާޅުވިއެވެ. އަދި މިގޮތަށް އަތުލައިގަނެވޭ މަސްތުވާތަކެތި ތަހުގީގު މަރުހަލާ ނިންމައި ވީހާވެސް އަވަހަށް ނައްތާލުމުގެ މަސައްކަތްތައް ކުރިއަށް ގެންދަވާކަމަށް ވިދާޅުވިއެވެ.\nމިއަދު ނައްތާލި ތަކެތީގެ ތެރޭގައި ހިމެނެނީ 12778 އެވިޑެންސްގައި ހިމެނޭ 25،880 ރަބަރު ޕެކެޓާއި 11،794 ސެލޯފިންކޮޅާއި ފިލްމު ހުސްކުރި 734 ދަޅާއި 455 ބްލެޓާއި 233 ބިޑިއާއި 11،156 ބޭސްގުޅައާއި އެހެނިހެން 79225 އައިޓެމެވެ. ބަރުދަނަކީ 324.05 ކިލޯ އެވެ.\nއޭގެ ގެތެރޭގައި ހިިމެނެނީ 108.81 ކިލޯގްރާމްގެ ހެރޮއިންއާއި 158.8 ކިލޯގްރާމްގެ ކެނަބިސް އާއި 39.04 ކިލޯގްރާމްގެ މެޓަމްފެޓަމިން ރެސިމޭޓް އާއި 14.9 ކިލޯގްރާމްގެ ކޮކެއިން އާއި 1.7 ކިލޯގްރާމްގެ އެމްޑީއެމްއޭ އެވެ.


SunOnline: Addu City Council ge hidhumaiy thah online koh\nއައްޑޫ ސިޓީ ކައުންސިލްގެ ހިދުމަތްތައް އޮންލައިންކޮށް\nޝަފްނާ ހުސައިން 25 May 2021, 16:29\nއައްޑޫ ސިޓީ ކައުންސިލް އިދާރާ -- ސަން ފޮޓޯ/ ފަޔާޒު މޫސާ\nކޮވިޑް19 ފެތުރިފައިވާ އައްޑޫ ސިޓީގެ ކައުންސިލްގެ އިދާރާ ބަންދުކޮށްފައި ވީނަމަވެސް، އޮންލައިންކޮށް ރައްޔިތުންނަށް ދެވެން ހުރި ޚހިދުމަތްތައް ފާހަގަކޮށް، އެ ހިދުމަތްތައް ދެވޭނެ އިންތިޒާމް ހަމަޖައްސައިފި އެވެ.\nއައްޑޫ ސިޓީގައި ކޮވިޑް19 ގެ ކޮމިއުނިޓީ ސްޕްރެޑެއް އޮތުމުން، ސިޓީ ކައުންސިލްގެ ހިދުމަތްތައް ވަގުތީ ގޮތުން މެދުކަނޑާލީ މި މަހުގެ 22 ވަނަ ދުވަހު އެވެ.\nއައްޑޫ ސިޓީ ކައުންސިލުން ރޭ ކުރި އިއުލާނެއްގައި ބުނީ ކޮވިޑްގެ ސަބަބުން ކައުންސިލްގެ އިދާރާއާއި އަވަށު އޮފީސްތަކުން އާންމުންނަށް ދެމުންގެންދާ ބައެއް ހިދުމަތައްތައް ދިނުމަށް ދަތިތަކާ ކުރިމަތިލާން ޖެހިފައިވާ ކަމަށެވެ. އެހެން ނަމަވެސް، މިވަގުތު އައްޑޫ ސިޓީ ކައުންސިލްގެ އިދާރާއާއި އަވަށު އޮފީސްތަކުން އޮންލައިންކޮށް ރައްޔިތުންނަށް ދެވެން ހުރި ހިދުމަތްތައް ފާހަގަކޮށް، އެ ހިދުމަތްތައް ލިބޭނެ އިންތިޒާމް ހަމަޖައްސާފައިވާ ކަމަށެވެ.\nއައްޑޫ ސިޓީ ކައުންސިލުންނާއި އަވަށު އޮފީސްތަކުން އޮންލައިންކޮށް ލިބޭނެ ހިދުމަތްތައް ވަނީ އާންމުކޮށްފަ އެވެ. އެ ހިދުމަތްތައް ސިޓީ ކައުންސިލްގެ ވެބްސައިޓުންނާއި ކައުންސިލްގެ ފޭސްބުކް ޕޭޖުން ބަލައިލެވޭނެ އެވެ.\nކައުންސިލުން ބުނީ، އިތުރުން ކައުންސިލްގެ އިދާރާއިން އިދާރީގޮތުން ކުރަންޖެހޭ މަސައްކަތްތައް ހުއްޓުމެއްނެތި ކުރަމުންގެންދާނެ ކަމަށެވެ.\nއިއްޔެ ޕޮޒިޓިވްވި 17 މީހުންނާއެކު، އައްޑޫ ސިޓީގައި މިވަގުތު ކޮވިޑް19 އަށް ޕޮޒިޓިވް 176 މީހުން އެބަތިއްބެވެ. އޭގެ ތެރެއިން ފަސް މީހަކަށް އަންނަނީ ހޮސްޕިޓަލުގައި އެޑްމިޓްކޮށް ފަރުވާދެމުންނެވެ.\nއައްޑޫގައި އެކްސިޑެންޓުވި ދެ މީހުން މާލެ ގެނެސްފި\nނައިބު ރައީސް، ފުވައްމުލަކާއި އައްޑޫސިޓީއަށް!\nއިކުއިޓޯރިއަލް ހޮސްޕިޓަލުގައި އީއެންޓީ ސާޖަރީ ފަށައިފި


ޅ.މަޑިވަރުގައި އަޅަންނިންމި އެއާޕޯޓާއި،ހޮޓާ ކޮބާ؟.. | Landhooinfo\nޅ.މަޑިވަރުގައި އަޅަންނިންމި އެއާޕޯޓާއި،ހޮޓާ ކޮބާ؟..\nސިފައިންގެ ޓުރެއިނިން މަރުކަޒެއްގެ ގޮތުގައި ބޭނުންކުރަމުންއައި ޅ.މަޑިވަރުގަ ކުރީގެ ރައީސް މައުމޫނުގެ ވެރިކަމުގައި އެއާޕޯޓަކާއި،ހޮޓަލެއް އެޅުމަށްވަނީ ނިންމާފައެވެ.އަދި މި މިމަސަތްކަތް ކުރިއަށް ގެންދިއުމަށްޓަކާ މަޑިވަރު ހޯލްޑިންގ ކޮމްޕެނީގެ ނަމުގައި ދިވެހި ސަރުކާރާ ވިޔަފާރިވެރިން އެކުވެގެން ވަނީ ކުންފުންޏެއް އުފައްދަވާ އަދި އެކުންފުނީގެ ޗެއާރމަނަކަށް ބަންދު އިބުރާހިމް ސަލީމް ހަމަޖައްސަވާފައެވެ.\nމަޑިވަރުގައި އެއާޕޯޓާއި،ހޮޓާ ތަރަށްގީކުރުމަށްޓަކާ،އެރަށުގައި ކުރިން ސިފައިން ބޭނުންކުރަމުންއައިސްފައިވާ ގެތަކުގެ ބަދަލެއްގެ ގޮތުން ގާތްގަނޑަކަށް 27 މިލިއަން ރުފިޔާ މަޑިވަރު ހޯލްޑިންގ ކޮމްޕެނީން ސިފައިނަށް ދިނުމަށްފަހުގައިވެސް އެކުންފުނީގެ ބޯޑުން ނިންމާ 27 މިލިއަން ރުފިޔާގެ އިތުރުންވަނީ ފައިސާ ސިފައިންނާ ހަވާލުކޮއްފައެވެ.\nކަންމިހެން އޮތްހިނދު މި މަސަތްކަތް ނުނިމި މިހާގިނަ ދުވަސް ވާންވީ ސަބަބެއްނެތްކަމަށް މިއަދު ދިވެހި ކޮންމެ ރައްޔިތަކުވެސް ގަބޫލުކުރާނެއެވެ.ނަމަވެސް ރައީސް މައުމޫނުގެ ވެރިކަން ނިމި ރައީސް ނަޝީދުގެ ވެރިކަން ނިމުނުފަހުންވެސް އެތައްދުވަހެއް ވެފައިވާއިރު އެމް.ޓީ.ސީސީ އާއި އެޑްވާންސަށް ބިންހިއްކުމުގެ ފައިސާ ހަވާލުކޮއްފައި ވީނަމަވެސް އެމް.ޓީސީސީ އަށާއި މަޑިވަރު ހޯލްޑިންް ކޮމްޕެނީއަށް އަދި މިވަނީ މިިމަސަތްކަތް ނުފެށިިކަން ފާހަގަކޮއްލަންޖެހެއެވެ.\nދެން އުފެދޭ އަނެއް ސުވާލަކީ ސަރުކާރުން ޕޮރޮޖެކްޓު ކުންފުންޏަކާ ހަވާލުކޮއްފައިވީއިރު ދިވެހިގައުމުގެ ޒައާމަތަށް ޕޮރޮޖެކްޓު ހަވާލުކުރިފަހުން ދެބޭފުޅަކު ވަޑައިގަންނެވިއިރުވެސް އަދިވެސް މި މިޕޮރޮޖެކްޓުގެ އަމަލީ މަސަތްކަތް ނުފެށިލަސްވަނީ ކީއްވެބާއޭ؟..އަދި މިއަދު ޅ އަތޮޅާއި،ވަށައިގެންވާ އެހެން އަތޮޅުތަކުގެ ރައްޔިތުން އެކަމަށް އުންމީދު ކުރަމުންއަންނަ އެއާޕޯޓް ގެ މަސަތްކަތް ރައީސް ޑރ.ވަހީދުގެ ސަރުކާރުން ކުރިއަށް ގެންދަވާނީ ކޮންގޮތަކަށްކަމާމެދު މިވަނީ ސުވާލު އުފެދިފައެވެ.އަދި މި މަސަތްކަތް ނުފެށި ގިނަދުވަސްތަކެއް ވެފައިވީއިރު މި މިޕޮރޮޖެކްޓާމެދު މިއަދު ރައްޔިތުން މިވަނީ ސުވާލުތަކެއްގެ ތެރޭގައެވެ.\nކޮން ކަމެއްތަވަނީ އެއްކަމެއްވެސް ނުވާނެ. ކާފައަށްވެސް ވާނީ ހަމަ މާމައަށްވެސް ވީވަރު.


ދިވެހިރާއްޖޭގެ ޤާނޫނީ ފަންނުގެ ޤާނޫނަށް 1 ވަނަ އިޞްލާޙް ގެނައުމުގެ ބިލު ރައީސުލްޖުމްހޫރިއްޔާ ތަސްދީޤު ކުރައްވައިފި - The President's Office\n5 އޮގަސްޓް 2020، ރިފަރެންސް: 2020-338\nޤާނޫނު ނަންބަރު 2019/5 (ދިވެހިރާއްޖޭގެ ޤާނޫނީ ފަންނުގެ ޤާނޫނު) އަށް 1 ވަނަ އިޞްލާޙު ގެނައުމުގެ ބިލު ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް މިއަދު ތަޞްދީޤު ކުރައްވައިފިއެވެ.\nރައީސުލްޖުމްހޫރިއްޔާ މިއަދު ތަޞްދީޤްކުރެއްވި، ޤާނޫނު ނަންބަރު 2019/5 (ދިވެހިރާއްޖޭގެ ޤާނޫނީ ފަންނުގެ ޤާނޫނު) އަށް 1 ވަނަ އިޞްލާޙު ގެނައުމުގެ ބިލަކީ 22 ޖުލައި 2020 ވި ބުދަ ދުވަހު ކުރިއަށްދިޔަ ރައްޔިތުންގެ މަޖިލީހުގެ 2020 ވަނަ އަހަރުގެ ދެވަނަ ދައުރުގެ 23 ވަނަ ޖަލްސާއިން ފާސްކުރެއްވި ބިލެކެވެ.\nމި އިޞްލާހުގައި، ބަޔާންކޮށްފައިވާ ގޮތުގައި މި އިޞްލާޙު ޤާނޫނަކަށްވެ އަމަލުކުރަން ފަށާއިރު، މޯލްޑިވްސް ކޮލިފިކޭޝަންސް އޮތޯރިޓީން ޤަބޫލުކުރާ މަތީ ތަޢުލީމުދޭ މަރުކަޒަކުން ޤާނޫނީ ރޮނގުން ފުރަތަމަ ޑިގްރީ ޙާޞިލުކޮށްފައިވާ ފަރާތްތަކުގެ ތެރެއިން، ޤާނޫނީ ވަކީލުކަމުގެ ހުވައިކުރެވިފައިނުވާ އެންމެހައި ފަރާތްތަކަށް ޚާއްޞަކޮށްގެން އެއް މަސްދުވަހުގެ ތަމްރީނު ޕްރޮގްރާމެއް ބާ ކައުންސިލުން އެކުލަވާލައި، ކުރިއަށްގެންދަންޖެހެއެވެ. އަދި މި ތަމްރީނު ޕްރޮގްރާމުގައި ހިމެނޭ ވަކިވަކި ބައިތަކާއި، ތަމްރީނު ޕްރޮގްރާމްގެ ބައިވެރިންގެ ފެންވަރު ވަޒަންކުރާނެ ގޮތް ބަޔާންކުރާ އުޞޫލު ބާ ކައުންސިލުން އެކުލަވާލައި، މި ޤާނޫނަށް ޢަމަލުކުރަން ފަށާ ތާރީޚުން ފެށިގެން7ދުވަހުގެ ތެރޭގައި، ގެޒެޓުގައި ޝާއިޢުކުރަން ޖެހެއެވެ. ހަމައެހެންމެ މި މި އުޞޫލު ގެޒެޓުކުރާ ތާރީޚުން ފެށިގެން ގިނަވެގެން7ދުވަހުގެ ތެރޭގައި، އެ ތަމްރީނު ޕްރޮގްރާމް ފަށަންޖެހޭގޮތަށް ވެސް ޤާނޫނުގައި ކަނޑައަޅާފައިވެއެވެ. މީގެ އިތުރުން އެ ތަމްރީނު ޕްރޮގްރާމު ފުރިހަމަކޮށް، ޤާނޫނުގައި ބަޔާންކޮށްފައިވާ ޝަރުޠުތައް ފުރިހަމަވާ ފަރާތްތަކަށް، އެ ތަމްރީނު ޕްރޮގްރާމު ފުރިހަމަކުރާ ތާރީޚުން ފެށިގެން ގިނަވެގެން އެކާވީސްދުވަހުގެ ތެރޭގައި ޤާނޫނުގައި ބަޔާންކުރާ ގޮތުގެމަތިން ޤާނޫނީ ވަކީލުކަމުގެ ހުވައިކުރުމުގެ އިންތިޒާމު ހަމަޖެއްސުމާއި ޤާނޫނީ ވަކީލުކަމުގެ ހުވައި އައު ކުރުމުގެ ގޮތުން، ޤާނޫނީ ވަކީލުކަމުގެ ހުވައިކުރާ ހުރިހާ ފަރާތްތަކުން، މި ޤާނޫނަށް ޢަމަލުކުރަން ފެށުމަށްފަހު ބާ ކައުންސިލުން އެންމެ އަވަހަށް ބާއްވާ ބާ އިމްތިޙާނުގައި ބައިވެރިވުން މި ބިލުގައި ލާޒިމުކޮށްފައިވެއެވެ.\nޤާނޫނު ނަންބަރު 2019/5 (ދިވެހިރާއްޖޭގެ ޤާނޫނީ ފަންނުގެ ޤާނޫނު) އަށް 1 ވަނަ އިޞްލާޙު ގެނައުމުގެ ބިލު ރައީސުލްޖުމްހޫރިއްޔާ ތަސްދީޤު ކުރެއްވުމާއި ގުޅިގެން މި ބިލު މިއަދު ވަނީ ގެޒެޓުގައި ޝާއިޢު ކުރައްވާފައެވެ. ހަމަ އެއާއެކު މިއަދުން ފެށިގެން މި ޤާނޫނަށް ޢަމަލުކުރަން ފެށޭނެއެވެ.


Vagutheehiyaagai thibi 13 meehunge kankan amihlaah hamajehsan angaifi – Iru\nވަގުތީހިޔާގައި ތިބި 13 މީހުންގެ ކަންކަން އަމިއްލައަށް ހަމަޖެއްސަން އަންގައިފި\nކޮވިޑް-19 އާ ގުޅިގެން ވަގުތީ ހިޔާތަކުގައި ބޯހިޔާވަހިކަން ފޯރުކޮށްދީފައިވާ ފަރާތް ތަކުގެ ތެރެއިން މިވަގުތު ވަގުތީހިޔާގައި ތިބީ 1 ޢާއިލާއަކަށް ނިސްބަތްވާ 13 މީހުން ކަމަށާއި އެމީހުންނަށް، އެމީހުން ދިރިއުޅުމުގެ ކަންކަން އަމިއްލައަށް ހަމަޖެއްސުމަށް އަންގާފައިވާ ކަމަށް ޖެންޑަރ މިނިސްޓްރީން ބުނެފިއެވެ. އޭގެ ތެރޭގައި4ކުޑަކުދިން ހިމެނެއެވެ.\nމި އެއް ޢާއިލާއަށް ނިސްބަތްވާ 13 ފަރާތުގެ އިޖުތިމާޢީ އަދި އިޤްތިޞާދީ ޙާލަތު ދެނެގަތުމަށް ހެދި އެސެސްމަންޓްތަކަށް ރިޢާޔަތްކުރާއިރު، މި ފަރާތްތަކުގެ އިޤުތިސާދީ ޙާލަތު ބަދަލުވެފައިވާތީއާއި ސަރުކާރުން ވަގުތީ ބޯހިޔާވަހިކަން ފޯރުކޮށްދިނުން ނިމުމަކަށް ގެނައުމަށް ނިންމައިފައިވުމުން، މި ފަރާތްތައް ރަށަށް ދިއުމަށް އުޒުރުވެރިވުމުން، ދިރިއުޅުމުގެ ކަންކަން އަމިއްލައަށް ހަމަޖެއްސުމަށް އެތައް ފަހަރެއްގެ މަތިން އެ ފަރާތްތަކަށް އަންގާފައިވާނެ ކަމަށް މިނިސްޓްރީން ވަނީ ބުނެފައެވެ.\nޖެންޑަރ މިނިސްޓްރީން ދެންމެ ނެރުނު ބަޔާނެއްގައި ބުނެފައިވަނީ ކޮވިޑް-19 އާ ގުޅިގެން، މި ބަލި ފެތުރޭ މިންވަރު ކޮންޓްރޯލްކުރުމަށް ޓަކައި މާލެ ސަރަޙައްދު ފުރަބަންދުގެ ޙާލަތަށް ގެނައުމާ ގުޅިގެން އަސާސީ ޙައްޤުތަކުން (ކާބޯތަކެތި، އަންނައުނު، ބޯހިޔާވަހިކަން) މަޙްރޫމުވެފައިވާ ފަރާތްތަކަށް ވަގުތީ ބޯހިޔާވަހިކަން ހޯދައިދީ، އެ ފަރާތްތަކުގެ އަސާސީ އަދި އިންސާނީ ޙައްޤުތައް ކަށަވަރުކުރުމަށް ޓަކައި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް މެދުވެރިކޮށް އެ ފަދަ ފަރާތްތަކަށް ބޯހިޔާވަހިކަން ފޯރުކޮށްދިނުމުގެ މަސައްކަތް ކޮށްފައިވާ ކަމަށެވެ.\nއެ ގޮތުން މާލެ ސަރަޙައްދު ފުރަބަންދުކުރުމާ ގުޅިގެން 253 ފަރާތަކަށް ވަގުތީ ބޯހިޔާވަހިކަން ފޯރުކޮށްދީފައިވާއިރު އެއީ 103 ފިރިހެނުންނާއި 144 އަންހެނުން އަދި އެއްމަސް ނުފުރޭ6ތުއްތު ކުދިން ކަމަށް ޖެންޑަރ މިނިސްޓްރީން ވަނީ ބުނެފައެވެ.\nޖެންޑަރ މިނިސްޓްރީން ބުނެފައިވަނީ މި ފަރާތްތަކަށް ވަގުތީ ބޯހިޔާވަހިކަން ފޯރުކޮށްދީފައިވަނީ އެ ފަރާތްތައް ނިސްބަތްވާ ރަށްރަށަށް ދިއުމަށް ނުވަތަ އެ ފަރާތްތައް އަމިއްލައަށް ދާއިމީ ބޯހިޔާވަހިކަމެއް ހޯދުމުގެ އިންތިޒާމުތައް ހަމަޖެއްސުމަށް ވަގުތު ދިނުމުގެ ގޮތުން ވަގުތީ ހިޔާވަހިކަން ފޯރުކޮށްދިނުމަށްކަން އެ ފަރާތްތަކަށް ކުރިން އެންގުމަށްފަހުގައި ކަމަށެވެ.\nޖެންޑަރ މިނިސްޓްރީން ބުނީ ވަގުތީ ބޯހިޔާވަހިކަން ފޯރުކޮށްދީފައިވަނީ އެ ފަރާތެއް ނިސްބަތްވާ ރަށަށް ދިއުމަށް ކޮންމެ ފަރާތަކުން ވެސް އެއްބަސްވުމުން ކަމަށެވެ.\nއެގޮތުން މިހާތަނަށް ބޯހިޔާވަހިކަން ފޯރުކޮށްދެވުނު 13 ފަރާތެއް ފިޔަވައި އެހެން ހުރިހައި ފަރާތެއް ހޯމް ކަރަންޓީނުވުމަށް އެ ފަރާތް ނިސްބަތްވާ ރަށެއްގައި ނުވަތަ ދާއިމީ ހިޔާވައްސެއްގައި އިންތިޒާމުކުރެވިފައި ވާކަމަށް ޖެންޑަރ މިނިސްޓްރީން ބުނެއެވެ.


1442 ވަނަ އަހަރުގެ ރަމަޟާން މަސް ފެށުމުގެ މުނާސަބަތުގައި، ދިވެހިރާއްޖޭގެ ރައްޔިތުންނަށް ރައީސުލްޖުމްހޫރިއްޔާ ފޮނުއްވި ތަހުނިޔާގެ ޚިޠާބު - The President's Office\n12 އޭޕްރިލް 2021، ރިފަރެންސް: -\nމި އަހަރުގެ ބަރަކާތްތެރި ރަމަޟާން މަހުގެ ދަރުމައާއި ޘަވާބު ހޯދުމުގެ ނަސީބުވެރިންކަމުގައި، އަޅުގަނޑުމެން ލެއްވިކަމަށްޓަކައި، ދީލަތިވަންތަ اللهُ سُبْحَانَهُ وَتَعَالَىގެ ޙަޟްރަތަށް ޙަމްދާއި ޝުކުރު ކުރާ ޙާލު، އަޅުގަނޑުގެ ހިތުގެ އިޚްލާޞްތެރިކަމާއެކު، ދިވެހިރާއްޖޭގެ އެންމެހައި ލޮބުވެތި ރައްޔިތުންނަށް، މި މާތް މައްސަރުގެ ހެޔޮއެދުމާއި ތަހުނިޔާ އަރިސްކުރަމެވެ. އަދި އިސްލާމީ ޤައުމުތަކުގެ ވެރިންނަށާއި، އިސްލާމީ އުންމަތުގެ އަޚުންނާއި އުޚުތުންނަށްވެސް، މި ބަރަކާތްތެރި މައްސަރުގެ އިޚްލާޞްތެރި ތަހުނިޔާ އާއި ހެޔޮއެދުންތައް ފޮނުވަމެވެ.\nމުޅި ދުނިޔެ، އެކަކު އަނެކަކަށް، އަދި އެއް ޤައުމު އަނެއް ޤައުމަށް، އެހީތެރިވެ އެއްބާރުލުމުގެ ރިވެތި ނަމޫނާއެއް ދައްކަމުން އަންނަ މިފަދަ ދުވަސްވަރަކާއި، މިއަހަރުގެ ބަރަކާތްތެރި ރަމަޟާން މަސް އިއްތިފާޤުވެގެން އައުމަކީ، އަޅުގަނޑުމެން ފަދަ އިސްލާމީ މުޖުތަމަޢަކަށް ނުހަނު ގިނަ ކަންކަން ހަނދާންކޮށްދީ، އެތައް ޢިބްރަތްތަކެއް ލިބިދޭ ކަމެކެވެ. ރަމަޟާން މަސް، އަޅުގަނޑުމެންނަށް އުނގަންނައިދޭ އެންމެ މުހިންމު ފިލާވަޅަކީ، ދަތިކަމާއި ނިކަމެތިކަމުގައި ދިރިއުޅޭ އެހެން އިންސާނުންގެ ޙާލަތު އިޙްސާސްކޮށް، އަނެކުންނަށް އެހީތެރިވެ އޯގާތެރިވުމުގެ ރޫޙު އަށަގެންނެވުމެވެ.\nކޯވިޑް-19ގެ ބަލިމަޑުކަމުގެ ސަބަބުން، އަޅުގަނޑުމެންގެ ޢާންމު ދިރިއުޅުމުގެ ހުރިހާ ކަމަކަށް ބުރޫ އަރައިފިއެވެ. އިޤްތިޞާދަށް ލޮޅުން އަރައި، ފަރުދުންގެ ފުދުންތެރިކަން ވަރަށް ބޮޑަށް ދަށްވެއްޖެއެވެ. ނަމަވެސް، އަޅުގަނޑުމެންގެ އީމާންތެރިކަމާއި އިސްލާމީ އެއްބަނޑުއެއްބަފާކަމުގެ ވަރުގަދަ ގުޅުމުގެ ސަބަބުން، މި ބަލިމަޑުކަމުގެ ތެރޭގައިވެސް، އަޅުގަނޑުމެންގެ ހިތްތަކުގެ ގުޅުން އިތުރަށް ވަރުގަދަވެ، އެކަކު އަނެކަކަށް އެހީތެރިވުމާއި އެއްބާރުލުމުގެ ރޫޙު އިތުރަށް އާލާވެއްޖެއެވެ.\nމިއަދު އަޅުގަނޑުމެންނާ މި ބައްދަލުކުރީ، اللهُ سُبْحَانَهُ وَتَعَالَىގެ އެއްކައުވަންތަކަމުގެ ޢަޤީދާގެ އަލީގައި، އަޅުގަނޑުމެންގެ އީމާންތެރިކަން ވަރުގަދަކޮށް، އެކަލާނގެ އަޅުތަކުންގެ މެދުގައި އެކުވެރިކަމާއި އެއްބާރުލުން އިތުރުކުރުމަށް، ނަފްސުތައް ހާނުވައިދޭ ރޫޙާނީ މައްސަރެކެވެ. އެހެންކަމުން މި ބަރަކާތްތެރި މޫސުމުގެ މަންފާ އެންމެ ހެޔޮގޮތުގައި ޙާޞިލުކުރުމަށްޓަކައި، ރޯދައިގެ އަޅުކަން ފުރިހަމަކޮށް، ގިނަގިނައިން ޤުރްއާން ކިޔަވައި، ރޭއަޅުކަންކޮށް، ޞަދަޤާތް ދީ، މީސްތަކުންނަށް ހެޔޮ ފޯރުވައި އުޅުމަށް ޚާއްޞަ ސަމާލުކަމެއް ދިނުމަށް، ރާއްޖޭގެ ލޮބުވެތި ރައްޔިތުންނަށް އަޅުގަނޑު އިލްތިމާސްކުރަމެވެ.\nދުޢާ އިޖާބަކުރެއްވުމުގެ މި މަތިވެރި މޫސުމުގައި، ދިވެހިރާއްޖޭގެ އިޤްތިޞާދީ ފުދުންތެރިކަން އިތުރުކުރައްވައި، ރާއްޖޭގެ ލޮބުވެތި ރައްޔިތުންގެ ދުޅަހެޔޮކަމާއި ޞިއްޙަތު ރައްކާތެރިކޮށްދެއްވުން އެދި، ގިނަގިނައިން ދުޢާ ކުރުމަށް ނަޞޭޙަތްތެރިވަމެވެ. މިފެށުނު ބަރަކާތްތެރި ރަމަޟާން މަހަކީ، އަޅުގަނޑުމެންގެ ރާއްޖެއަށާއި، މުޅި އިސްލާމީ އުންމަތަށް، ހުރިހާ ގޮތަކުންވެސް ބާއްޖަވެރި، އުފާފާގަތިކަމުން ފުރިގެންވާ މައްސަރެއް ކަމުގައި ލައްވައި، ހެޔޮގޮތުގައި ރޯދަ ހިފައި، ރޫޙާނީ އާރޯކަން އިތުރުކުރުމުގެ ހެޔޮ ނަޞީބު ދެއްވުން އެދި اللهُ سُبْحَانَهُ وَتَعَالَىގެ ޙަޟްރަތުގައި އިބްތިހާލްވެ ދުޢާ ދަންނަވަމެވެ.


ސިފިލިސް - ވިކިޕީޑިއާ\nސިފިލިސް ޖެހެނީ ސްޕައިރޫކީޓްގެ ވައްތަރެއްކަމަށްވާ ޓްރެޕޮނީމާ ޕެލީޑަމް (Treponema Pallidum)ކިޔާ ކުޑަކުޑަ ޖަރާސީމެއްގެ ސަބަބުންނެވެ. ސިފިލިސް އޭ ކިޔަނީ މިކުޑަކުޑަ ޖަރާސީމްގެ ސަބަބުން ހަށިގަނޑު ގައި އިންފެކްޝަން އަށަގަތުމަށެވެ.\nސިފިލިސް ޖައްސާ ޖަރާސީމް\n1 ސިފިލިސް ޖައްސާ ޖަރާސީމް ހަށިގަނޑަށް ވަންނަގޮތް\n2 ސިފިލިސް ޖެހޭގޮތް\n3 އަމިއްލައަށް ލިބިގަންނަ ސިފިލިސް (Acquired syphilis)\n3.1 ފުރަތަމަ މަރުޙަލާ\n3.2 ދެވަނަ މަރުޙަލާ\n3.3 ހިމޭން މަރުޙަލާ\n3.4 ފަހު މަރުޙަލާ\n3.4.1 ޑިފިއޫޒް ސިފިލިޓިކް އިންފްލެމޭޝަން\n4 ސިފިލިސްގެ އަސަރު ހަށިގަނޑުގެ ބައިތަކަށް ފޯރުން\n4.1 ހިތާއި ލޭހޮޅިތަކުގެ ނިޒާމް\n4.2 ސިކުނޑިއާއި ނާރުތަކުގެ ނިޒާމް\n4.2.1 ޓޭބީޒް ޑޯސަލިސް\n4.2.2 ވާވުން، ވާގިނެތުން، ބާރު ދެރަވުން\n4.3 ނޭވާލުމުގެ ނިޒާމް\n4.4 ހަޖަމުކުރުމުގެ ނިޒާމް\n5 އުފެދުމުގައި ޖެހިފައިހުރި ސިފިލިސް (Congenital syphilis)\n5.1 އުމުރުގެ ކުރީކޮޅު ފެންނަ ޢަލާމާތްތައް\n5.2 އުމުރުގެ ފަހުކޮޅު ފެންނަ ޢަލާމާތްތައް\n6 ސިފިލިސް އިން ރައްކާތެރިވުން\nސިފިލިސް ޖައްސާ ޖަރާސީމް ހަށިގަނޑަށް ވަންނަގޮތް[އުނިއިތުރު ގެންނަވާ]\nސިިފިލިސް ޖައްސާ ޖަރާސީމް ހަށިގަނޑަށް ވަންނަނީ ސަލާމަތުން ހުރި ހަންގަނޑު އަދި ހަށިގަނޑުގައިވާ ތެތް ދުލިފަށްތައް ހުރަސްކޮށެވެ. ހަށިގަނޑަށް މިޖަރާސީމް ވަނުމާއެކު ލިމްފް ހޮޅިތަކަށް ވަދެ އިތުރުވެގެން ދެއެވެ. އެއަށްފަހު ލިމްފް ގޮށްތަކަށް ވާޞިލްވެ، ލޭގެ އާރުގެ ތެރެއަށް އެންމެ ފަހުން ވާޞިލް ވެއެވެ. މިޖަރާސީމް ހަށިގަނޑަށް ވަތް ހިސާބުގައި ފުރަތަމަ ފާރުކޮޅެއް އުފެދުމުގެ ކުރިން ލޭގެ ޒަރީއާއިން މުޅި ހަށިގަނޑުގައި މި ޖަރާސީމް ދައުރުވެ ފެތުރިގެން ދެއެވެ.\nސިފިލިސް ޖެހޭގޮތް[އުނިއިތުރު ގެންނަވާ]\nބަލިޖެހިފައިވާ މީހަކާއެކު އެއްވެސް ސިފައެއްގައި ޖިންސީ ގުޅުން ހިންގުން\nބަލިޖެހިފައިވާ މީހެއްގެ ގައިން ލޭއެޅުން\nނޭގުމެއްގެ ތެރޭގައި ވިޔަސް ނުވަތަ އޮޅިގެން ވިޔަސް ބަލި ޖައްސާ ޖަރާސީމް ހުރި ފާރުކޮޅެއްގައި ނުވަތަ ދިޔައެއްގައި ބީހުން\nބަލިޖެހިފައިވާ މައިމީހާގެ ފަރާތުން ކުޑަ ދަރިފުޅަށް ސިފިލިސް ޖެހުން ( އުފެދުމުގައި ސިފިލިސް ޖެހިފައިވުން )\nސިފިލިސް ވައްތަރުތައް ސިފިލިސްގެ ދެވައްތަރެއްވެއެވެ. އެއީ އަމިއްލަ އަށް ކުރާކަމަކުން ސިފިލިސް ޖެހުން ނުވަތަ އަމިއްލައަށް ލިބިގަންނަ ސިފިލިސް އާއި، އަދި އުފެދުމުގައި މައިމީހާގެ ފަރާތުން ކުޑަ ދަރިފުޅަށް ސިފިލިސް ޖެހިފައިވުމެވެ.\nއަމިއްލައަށް ލިބިގަންނަ ސިފިލިސް (Acquired syphilis)[އުނިއިތުރު ގެންނަވާ]\nމިއީ މަތީގައި ބަޔާންކުރެވުނު ގޮތްތަކުގެ ތެރެއިން ފުރަތަމަ ތިން ގޮތުން ކުރެ ގޮތަކުން ސިފިލިސް ޖެހުމެވެ. މިވައްތަރު ހަތަރު މަރުޙަލާ އަކަށް ބަހާލެވިފައި ވެއެވެ.\nފުރަތަމަ މަރުޙަލާ[އުނިއިތުރު ގެންނަވާ]\nމިމަރުޙަލާގައި ތަދު އިހްސާސްނުވާ، ވަށްކޮށް ހުންނަ ރަތްކުލައިގެ ފާރުކޮޅުތަކެއް ޖިންސީ ގުނަވަން ހިމެނޭ ހިސާބުގައިވާ ބައިތަކުގައި (ފަރުޖު، އަންހެނާގެ ޖިންސީ ގުނަވަން، ރަހިމުގެ ދޮރު، ފިރިހެނާގެ ޖިންސީ ގުނަވަން) އުފެދެއެވެ. ބައެއް ފަހަރު ފުރަގަސް ފަރާތް، އިގިލިތައް، ވަށްގަނޑު، ދޫ، ތުންފަތް، އަދި ކަރުތެރޭގައި ވެސް މިފަދަ ފާރުކޮޅެއް އުފެދިދާނެއެވެ. މިފާރުކޮޅު ތަކަށް ކިޔަނީ ޝެންކަރ(Chancre) އެވެ. ޖިންސީ ގުޅުން ހިންގުމުގެ ތެރެއިން ނުވަތަ އެހެންވެސް ގޮތަކުން ކުރިން ބުނި ޖަރާސީމް ހަށިގަނޑަށް ވަންނަތާ 6-2 ހަފްތާއާއި ދެމެދުގެ މުއްދަތެއްގެ ތެރޭގައި މިފާރުކޮޅުތައް އާންމުވާން ފަށައެވެ. އާންމު ގޮތެއްގައި 8-2 ހަފްތާއާއި ދެމެދުގެ މުއްދަތެއްގެ ތެރޭގައި މިފާރުކޮޅުތައް ލަކުނު އުފެދުމާއެކު ރަގަޅުވެގެން ދެއެވެ. މީގެ އިތުރުން މިމަރުހަލާގައި އުކުޅުވަޅު، އަދި ކަރުފަދަ ތަންތާގައި ގޮށްލުން ކުރިމަތި ކުރުވައެވެ. ދެތިން ހަފްތާގެ ފަހުން ނުވަތަ ދެމަސްވަރު ފަހުން ދެވަނަ މަރުޙަލާގެ ޢަލާމާތްތައް ފެންނަށް ފަށައެވެ.\nސިފިލިސް އާއި ގުޅިގެން އަތުގައި އުފެދިފައިވާ ޝެންކަރ އެއް\nދެވަނަ މަރުޙަލާ[އުނިއިތުރު ގެންނަވާ]\nމިމަރުހަލާގައި ހުންއައުން، ބޮލުގައި ރިހުން، ހިތް ނުތަނަވަސްވުން، ހުޅުތަކުގައި ރިހުން އަދި ގައިގައި ރިހުން ފަދަ ކަންތައްތައް މެދުވެރި ކުރުވައެވެ. އަތްތިލަ އަދި ފައިތިލައިގައި މަޑު ރަތްކުލައަކަށް ފޮޅުތަކެއްގެ ސިފަޔަށް ހުންނަ އެކިވަރުވަރުގެ ބިހިތަކެއް ނަގައެެވެ. ބައެއް ފަހަރު މުޅި ހަށިގަނޑުގައި ވެސް މިބިތައް ނެގުމަކީ ވެދާނެ ގޮތެކެވެ. ހަމަ މިހެން ތެތް ހަން އެކުލެވޭ ހިސާބުތަކުގައި މިސާލަކަށް ފަރުޖު، ކިހިލި ފަތްދޮށް، އަދި އުރަމަތީގެ ދަށްފުށް(އުރަމަތީގެ ތިރިން ހަންގަނޑާއި ބީހިފައި ހުންނަބައި)، ގައި ވެސް ކަންޑްލޯމާ ލޭޓަމް އޭ ކިޔާ ބިހި ނުވަތަ ފޮޅުތަކެއް ފާޅުވެއެވެ.\nއަތްތިލައާއި ފައިތިލައިގެ ހުދު ހަންގަނޑު ފޮޅޭގޮތް ވެއެވެ. ހަންގަނޑު ހުދުވުން، އަދި ބޮލުގެ ވަކި ހިސާބަކުން ފަތްފޭބުން، ނުވަތަ ތަލަވުން ކުރިމަތި ކުރުވައެވެ. ތެތް ދުލިން އުފެދިފައިވާ ޕެޗްތަކެއް ފާޅުވެއެވެ. ހަންގަނޑުގެ ސަތަޙައަށްވުރެ މައްޗަށް އުފުލިފައި ވަށް ނުވަތަ ކުކުޅު ބިސް ބުރުގެ ބައްޓަމަށް ހުންނަ މިޕެޗްތައް ހުދު ނުވަތަ އަޅިކުލައިގެ ފަށަލައަކުން ނިވާކުރެވިފައިވާއިރު ވަށައިގެން ރަތްކުލައިގެ ރޮގެއް ނުވަތަ ބޯޑަރެއް ލެވިފައިވެއެވެ.\nބައެއް ފަހަރު މިބުނި ޕެޗްތައް ފެޅި ފާރުކޮޅަކަށް ބަދަލުވުމަކީ ވެސް ވެދާނެ ގޮތެކެވެ. މިބުނި ޕެޗްތަކާއި ފާރުކޮޅުތައް އުފެދެނީ އަނގަ، ނޭފަތް ،އަދި ޖިންސީ ގުނަވަން އެކުލެވޭ ހިސާބުގައިވާ ތެތް ދުލިފަށްތަކުގައެވެ. މީގެ އިތުރުން ހަށިގަނޑުގައިވާ ލިމްފް ގޮށްތައް ދުޅަވުމަކީ ނުވަތަ ގޮށްލުމަކީ ވެދާނެ ގޮތެކެވެ. ފުރަމޭ ދުޅަވުން، ސިކުނޑި ދުޅަވުން، ގުރުދާ ދުޅަވުން، އަދި އަޑު ކުރަކިވުން ، ފަދަ ކަންކަމަކީ ވެސް މިމަރުހަލާގައި ކުރިމަތިވެދާނެ ކަންކަމެވެ. ހަމަ މިހެން ހުންކޮށި ބޮޑުވުމަކީ ވެސް ވެދާނެ ގޮތެކެވެ.\nހިމޭން މަރުޙަލާ[އުނިއިތުރު ގެންނަވާ]\nމިމުއްދަތުގައި އެއްވެސް ޢަލާމާތެއް ނުފެނި ހުރެއެވެ. ކުރިން ފެނިދިޔަ އަލާމާތްތައް ފިލައި ދިއުމަށް ފަހުވެސް ބަލި ޖައްސާ ޖަރާސީމް ހަށިގަނޑުގައި ހިމޭންވެފައި ނުވަތަ ހަރަކާތެއް ނެތް އެއްޗެއްގެ ގޮތުގައި ދެމިތިބެއެވެ.\nފަހު މަރުޙަލާ[އުނިއިތުރު ގެންނަވާ]\nމިއީ ބަލީގެ ޢަލާމާތްތައް ފިލައި ނެތިދިއުމަށްފަހު އަހަރުތަކެއް ފަހުން ބަލީގެ ޢަލާމާތްތައް އަނެއްކާވެސް ފެންނަށް ފެށުމެވެ. މިކަން ދިމާވަނީ ކުރިން ބުނި ހިމޭންކަންމަތީ ދެމިތިބި ޖަރާސީމްތައް އަލުން އާރޯކަމާއެކު ހަރަކާތްތެރިވާން ފެށުމުންނެވެ. 10-2 އަހަރާއި ދެމެދުގެ މުއްދަތަކަށް ދެމިގެންދާ މިމަރުޙަލާ ދެވައްތަރަކަށް ބެހިގެން ވެއެވެ.\nޑިފިއޫޒް ސިފިލިޓިކް އިންފްލެމޭޝަން[އުނިއިތުރު ގެންނަވާ]\nމިއީ ދެވަނަ ވައްތަރު ގަމާއަށްވުރެ ޢާންމުކޮށް ކުރިމަތިވާ ވައްތަރެކެވެ. މިވައްތަރުގައި ކޭސިއޭޝަން އުފެދޭ މިންވަރު މަދުވެފައި ލަސްވެސް ވެއެވެ. މިވައްތަރު ކުރިމަތިވަނީ އަޑުފޮށި، އުރަވަޅި، ކަށިތައް، އަދި ސިކުނޑީގެ ވަށައިގެންވާ ދުލިފަށް ތަކަށެވެ.\nމިއީ ވަކިތަންތާގައި ސިފިލިސް އާ ގުޅިގެން ގްރެނިއުލޭޝަން ޓިޝޫ އުފެދުމަށްފަހު ލަސްލަހުން އެތާގައި ކޭސިއޭޝަން އުފެދުމާއެކު، ޓިޝޫ ނުވަތަ ސެލްތައް މަރުވުމާއެކު ފާރުގަނޑެއްގެ ސިފަޔަށް ބޮޑުވުމެވެ. ހަށިގަނޑުގެ ކޮންމެ ގުނަވަނެއްގައި ވެސް ގަމާ(Gumma) އުފެދުމަކީ ވެދާނެ ގޮތެކެވެ. އެންމެ ޢާންމުކޮށް އުފެދެނީ ފުރަމޭ، ސިކުނޑީގެ ވަށައިގެންވާ ދުލިފަށްތައް، ކަށިތައް، ދޫ ، އުރަވަޅި، ހިތް، އަދި ފުއްޕާމޭ ގައެވެ.\nނޯޓް: ކޭސިއޭޝަން:(Caseation)މިއީ ސެލްތައް މަރުވުމުގެ ސަބަބުން ޗީޒް ގަނޑެއް ފަދަ އެއްޗަކަށް އެހިސާބުގެ ޓިޝޫތައް ބަދަލުވުމެވެ. މިބަސް ނެގިފައިވަނީ ކޭސީން(Casein) އިންނެވެ. ކޭސީން އަކީ ކިރު،ޗީޒް، ޔޯގަޓް ފަދަ ތަކެތީގައި ހިމެނޭ މައިގަނޑު ޕްރޮޓީން އެވެ.\nސިފިލިސްގެ އަސަރު ހަށިގަނޑުގެ ބައިތަކަށް ފޯރުން[އުނިއިތުރު ގެންނަވާ]\nސިފިލިސްގެ އަމިއްލަ އަށް ލިބިގަންނަ ވައްތަރުގެ ފަހު މަރުޙަލާގައި ސިފިލިސްގެ އަސަރު މުޅި ހަށިގަނޑުގެ ތަފާތު ބައިތަކަށް ފޯރައެވެ. މިގޮތުން ހަށިގަނޑުގެ ބައެއް ބައިތަކަށް ސިފިލިސްގެ ސަބަބުން ކުރިމަތިވެދާނެ ކަންތައްތައް ތިރީގައި ބަޔާންކޮށްފައި މިވަނީއެވެ.\nހިތާއި ލޭހޮޅިތަކުގެ ނިޒާމް[އުނިއިތުރު ގެންނަވާ]\nސިފިލިސްގެ ސަބަބުން ހިތުގެ އެއްބައި އަނެއްބަޔާއި ވަކިކޮށްދޭ ހުރަސް ނުވަތަ ފާރު ގައި ގަމާ އުފެދުމަކީ ވަރަށް ޢާންމު ކަމެކެވެ. އަދި ހިތުގެ ބޭރުން ލެވިފައިވާ ދުލިފަށަލަ، އަދި ހިތުގެ އެތެރޭގައިވާ މަސް ފަށަލަ ދުޅަވުން ފަދަ ކަންތައް މެދުވެރިވުމަކީ ވެސް ވެދާނެ ގޮތެކެވެ. އަދި ހަށިގަނޑުގެ ކޮންމެ ހިސާބެއްގައިވާ ލޭހޮޅިއެއް ވެސް ސިފިލިސްގެ ސަބަބުން ހަލާކުވުމަކީ ވަރަށް ގާތްކަމެކެވެ.\nހިތުން ހަށިގަނޑުގެ ބައިތަކަށް ލޭފޮނުވައިދޭ މައި ލޭހޮޅި ހަލާކުވުމަކީ ވެސް ދިމާވާ ގޮތެކެވެ. މިކަން ކުރިމަތިވަނީ ސިފިލިސްގެ އަސަރު ފުރަތަމަ ފެންނަތާ 20-5 އަހަރާއި ދެމެދުގެ މުއްދަތެއްގެ ތެރޭގައެވެ. ސިފިލިސްގެ ސަބަބުން އެންމެ އާންމުކޮށް އަސަރު ފޯރަނީ މިބުނި ލޭހޮޅީގެ މޭމަތި ހިމެނޭ ހިސާބުގައިވާ ބަޔަށެވެ.\nސިކުނޑިއާއި ނާރުތަކުގެ ނިޒާމް[އުނިއިތުރު ގެންނަވާ]\nމިބަޔަށް ސިފިލިސްގެ އަސަރު ފޯރަނީ އެންމެ ފުރަތަމަ ސިފިލިސްގެ އަސަރު ފެންނަތާ 10 އަހަރު ފަހުން ސިފިލިސް ޖެހޭމީހުންގެ އެންމެ2އިންސައްތަ މީހުންނަށެވެ. ސިކުނޑިއާއި، ސްޕައިނަލް ކޯޑަށް ލޭފޮނުވައިދޭ ލޭހޮޅިތައް ދުޅަވުން، އަދި ސިކުނޑިއާއި ސްޕައިނަލް ކޯޑް ވަށައިގެން ލެވިފައިވާ ދުލިފަށްތައް ދުޅަވެ، އެއިން ކުރިފަޅައި ނިކުމެފައިވާ ނާރުތަކަށް ފިތުމުގެ ސަބަބުން ބައެއް ފަހަރު އައްސިވުމާއި ވާގިނެތުން ކުރިމަތި ކުރުވައެވެ.\nޓޭބީޒް ޑޯސަލިސް[އުނިއިތުރު ގެންނަވާ]\nމިއީ ސިފިލިސްގެ ސަބަބުން ސްޕައިނަލް ކޯޑްގެ ފަހަތު ކޮލަމްގެ ނާރު ފައިބަރުތައް، އަދި އެހިސާބުން ނިކުމެފައިވާ ނާރުގެ ބުޑުތައް، އަދި ކްރެނިއަލް ނާރުތައް ހަލާކުވުމެވެ. ޚާއްޞަކޮށް ކަރާއި އުނަގަނޑު ހިމެނޭ ހިސާބުގެ ސްޕައިނަލް ކޯޑްގެ ފަހަތު ކޮލަމް، އަދި އެހިސާބުން ނިކުމެފައިވާ ނާރުގެ ބުޑުތަކުގައި ނާރު އުފެދިފައި ހުންނައިރު ވަށައިގެން ލެވިފައި ހުންނަ ފަށަލަMyelin))ނެތިގޮސް އެބައިތައް ބައިބައިވާގޮތް ވެއެވެ. މިހެންވުމުން އެހިސާބުގައި އެސްޓްރަސައިޓް އޭކިޔޭ ސެލްތައް ގިނަ ޢަދަދަކަށް ޖަމާވާގޮތް ވެއެވެ.\nވާވުން، ވާގިނެތުން، ބާރު ދެރަވުން[އުނިއިތުރު ގެންނަވާ]\nމިއީ ސިކުނޑީގެ ބޭރަށް ފެންނަ ހުންނަ ބައި(Cortex) ސިފިލިސް ގެ ސަބަބުން ހަލާކުވުމުން މެދުވެރިވާ ކަމެކެވެ. ޚާއްޞަކޮށް ކުރިމަތި، އަދި ދެއަރިމަތީގައިވާ ސިކުނޑީގެ ލޯބްތަކުގެ ޓިޝޫތައް މަރުވެ، އެބައިތަކަށް ލޭހިލުން، އަދި އެސްޓްރަސައިޓްތައް ގިނަ އަދަދަކަށް އެހިސާބުގައި ޖަމާވާގޮތް ވެއެވެ. ސިކުނޑީގެ ބޭރަށް ފެންނަން ހުންނަ ބައިގައިވާ އޮޅުންތައް ނުވަތަ އޮޅި އުފުލިފައި ހުންނަތަންތަން(Gyrus) ފަތިވެ، އަދި އެއޮޅުންތަކުގެ މެދުގައިވާ ހުސްތަން ނުވަތަ އަޑިގަނޑުތައް(Sulcus) ފުޅާވާގޮތް ވެއެވެ.\nނޭވާލުމުގެ ނިޒާމް[އުނިއިތުރު ގެންނަވާ]\nސިފިލިސްގެ ސަބަބުން އަޑުފޮށީގައި ގަމާ ނުވަތަ ސިފިލިޓިކް އިންފްލެމޭޝަން ވެސް އުފެދިދާނެއެވެ. އޭގެ ސަބަބުން އަޑުފޮށީގައި ފައިބަރަސް ޓިޝޫ އުފެދި، އަޑު ފޮށި ހަނިވެ، ބެދޭގޮތް ވެއެވެ. ވައިނޮޅި އަދި ވައިނޮޅީގެ ކަފީގައި ވެސް ކުރިން ބުނި ދެކަންތައް މެދުވެރިވެ، އެދެތަންވެސް ހަނިވުމަކީ ވެދާނެ ގޮތެކެވެ. ފުއްޕާމެޔަށް ވެސް ބަޔާންކުރެވުނު އުސޫލުން ސިފިލިސްގެ އަސަރު ފޯރައެވެ.\nހަޖަމުކުރުމުގެ ނިޒާމް[އުނިއިތުރު ގެންނަވާ]\nދުލުގައި ފައިބަރަސް ޓިޝޫ އުފެދޭލެން ގިނަވެ، ދުލުގައި ހުދު ޕެޗެއް ނުވަތަ ފަށަލައެއް ލައެވެ. ދުލުގެ ދަށްފަށުގައި ގަމާ އުފެދުމުން ގޮށްގަނޑެއް ފަދަ އެއްޗެއް އުފެދެއެވެ. މިބުނި ގޮށްގަނޑު ފަހުން ފެޅި ފާރުކޮޅަކަށް ވުމަކީ ވެސް ވެދާނެ ގޮތެކެވެ. ދުލުގައި ސިފިލިސް އާއި ގުޅިގެން އުފެދޭ މިބުނި ދެކަމަކީ ވެސް ކެންސަރަށް ބަދަލުވުމުގެ ފުރުޞަތު އޮތް ދެކަންތަކެވެ. ފުރަމޭގައި ވެސް އެކެއް ނުވަތަ ބައިވަރު ގަމާތައް ސިފިލިސްގެ ސަބަބުން އުފެދޭގޮތް ވުމަކީ ގާތް ކަމެކެވެ.\nވަރަށް މަދުން ދިމާވާ މިޙާލަތުގައި އުރަވަޅި އާއި އޮށް ބޮޑުވެ، ރިއްސާގޮތް ވެއެވެ. އަދި އޮށުގެ އިހްސާސް ގެއްލިގެންދާގޮތް ވެއެވެ. ގަމާ ޢާންމުކޮށް އުފެދެނީ އުރަވަޅީގެ ކުރިމަތި ފަރާތުގައެވެ.\nއެންމެ ކަށިގަނޑަކަށް ނުވަތަ އެއަށްވުރެ ގިނަ ކަށިތަކަށް އެއްފަހަރާ ވެސް ސިިފިލިސްގެ އަސަރު ފޯރައިފާނެއެވެ. އެންމެ އާންމުކޮށް އަސަރު ފޯރަނީ ބޮލުގެ ނާށިގަނޑު، މޭމަތީގެ ކަށިތައް ކުރިމަތިން ގުޅިފައިވާ ފަތި ކަށިގަނޑު، ފައިގެ ކަކުލު ހުޅާއި ތަބިކައްޓާއި ދެމެދުގައިވާ ޓިބިއާ، އަދި ފިބިއުލާ އޭކިޔޭ ދެކަށިގަނޑު، ފައިގެ ފަލަމަސްގަނޑާވީ ހިސާބުގައިވާ ދިގު ކަށިގަނޑު، އަދި އަތުގެ މުލައްދަނޑީގެ ކަށިގަނޑަށެވެ.\nކަށިތަކުގެ ބޭރު ފަށަލަ ދުޅަވުން، ކަށިތަކުގައި އިންފްލެމޭޝަން އުފެދި ހަލާކުވުން ކުރިމަތި ކުރުވައެވެ. ކަށިތައް އޭގެ ސައިޒުން ބޯވެއެވެ. މިއީ ކަށީގެ އާ ޓިޝޫތައް އުފެދޭތީ ވާގޮތެކެވެ. ސިފިލިސްގެ އަސަރު ބޮޑަށް ފޯރަނީ ކަށިގަނޑުގެ ދެކޮޅުގައިވާ ބަޔަށްވުރެ ބޮޑަށް ކަށިގަނޑުގެ މެދުގައިވާ ބައި(Diaphysis) އަށެވެ.\nކަށިތަކުގައި ގަމާ އުފެދެނީ ވަރަށް މަދުންނެވެ. އެންމެ އާންމުކޮށް އުފެދެނީ ބޮލުގެ ނާށިގަނޑު އަދި މޭމަތީގެ ކަށިތައް ގުޅިފައިވާ ފަތިކަށިގަނޑު ގައެވެ. ގަމާ އުފެދި ކަށިގަނޑުގެ ސަތަޙަ ހަލާކުވުމުން ހުންނަނީ އެއްޗެއް ފަނިކައިފައި ހުންނަ ސިފަޔަށެވެ. ނޭފަތުގެ ދެހިނދުރި ވަކިކުރާބައިގައި ގަމާ އުފެދުމުން ނޭފަތުގެ ބްރިޖް އަޑިއަށް ގޮސް އަސްދާނު ގޮނޑިއެއްގެ ސިފަޔަށް(Saddle nose) ނޭފަތުގެ ބައްޓަން ބަދަލުވެއެވެ.\nވަރަށް މަދުން ނޫނީ ދިމާނުވާ މިހާލަތުގައި އެންމެ އާންމުކޮށް އަސަރު ފޯރަނީ ކަކުލު ހުޅާއި ކޮނޑު ހުޅަށެވެ. ހުޅުތައް ދުޅަވެ، ރިއްސައި، ހުޅުތަކުގެ ތެރެއަށް ފެން ފޭދުން(Hydroarthrosis) ކުރިމަތި ކުރުވައެވެ.\nއުފެދުމުގައި ޖެހިފައިހުރި ސިފިލިސް (Congenital syphilis)[އުނިއިތުރު ގެންނަވާ]\nމިއީ ސިފިލިސް ޖެހިފައިވާ މީހަކު ބަލިވެ އިނުމުން ބަނޑުގައިވާ ދަރިފުޅަށް ސިފިލިސްގެ އަސަރު ކުރުމެވެ. ނުވަތަ ސިފިލިސް ޖެހުމެވެ. ފަރުވާ ނުކޮށް ހުރިނަމަ ސިފިލިސް ޖެހޭތާ ފުރަތަމަ ދެއަހަރުގެ ތެރޭގައި މައިމީހާގެ ކިބައިން ކުޑަ ދަރިފުޅަށް ސިފިލިސް ޖެހިދާނެއެވެ. މިގޮތުން ސިފިލިސް ޖެހެނީ ފުރަތަމަ ހަތަރު މަސް ފާއިތުވާ ފަހުންނެވެ. އެއީ ބަނޑުގައި އުފެދިފައިވާ މަހުގައިވާ ލެންގހެންސް ސެލް ފަށަލަ ފޮރުވިދާ ފަހުންނެވެ. ބައިގެން ދިއުމަކީ މިހާލަތުގައި ވަރަށް ޢާންމު ކަމެކެވެ. ސިފިލިސް ޖެހިފައި ވަނިކޮށް އުފަންވި ނަމަވެސް މަރުވުމަކީ ވަރަށް ގާތް ކަމެކެވެ. ސަލާމަތްވާ ކުދީންނަށް އުމުރުގެ ކުރީކޮޅު ނުވަތަ އުމުރުގެ ފަހުކޮޅު ސިފިލިސްގެ ސަބަބުން ކުރިމަތިވާ އުދަގޫތައް ފެންނަށް ފަށައެވެ.\nއުމުރުގެ ކުރީކޮޅު ފެންނަ ޢަލާމާތްތައް[އުނިއިތުރު ގެންނަވާ]\nމިއަލާމާތްތައް ފެންނަނީ ވިހެއުމަށްފަހު ދުވަސް ކޮޅެއްގެ ތެރޭގައެވެ. ނުވަަތަ ފުރަތަމަ ދެއަހަރުގެ ތެރޭގައެވެ. ކުރީކޮޅު ފެންނަށް ޢަލާމާތްތައް ކުރިން ބަޔާންކުރެވުނު ދެވަނަ މަރުހަލާގެ ޢަލާމާތްތަކާ ވަރަށް އެއްގޮތެވެ. އެގޮތުން ހަށިގަނޑުގެ އެކި ހިސާބުތަކުގައި ބިހިނެގުން، އަތްތިލަ އަދި ފައިތިލައިގެ ހުދު ހަންގަނޑު ފޮޅޭގޮތްވުން، އަދި ތެތްހަން އެކުލެވޭ ހިސާބު ތަކުގައި ވެސް ބިހި ނަގައެވެ.\nއަނގައިގެ ކަން އަދި ފުރަގަސް ފަރާތު ދޮރުގެ ވަށައިގެން ފެތުރެމުންދާ ލަކުނެއް އުފެދެއެވެ. މިއީ މިބުނި ހިސާބުތައް ފާރުވެ، ފެޅި ރަގަޅުވާއިރު، ފައިބަރަސް ޓިޝޫ އުފެދުމުން ދިމާވާ ކަމެކެވެ. މިބުނި އުސޫލުން ފެތުރެމުންދާ ލަކުނަށް ކިޔަނީ ރަގާދީޒް(Rhagades) އެވެ.\nއަނގަ، ދޫ ، ނޭފަތް، ކަރުތެރެ، އަޑުފޮށި، ފަދަ ގުނަވަންތަކުގެ ތެތް ދުލިފަށްތަކުގައި ޕެޗް އުފެދޭގޮތް ވެއެވެ. ނަތީޖާއެއްގެ ގޮތުން ނޭފަތުގެ ހިދުރި ބެދޭގޮތް ވެއެވެ. ނޭފަތް ކުރިން ބަޔާން ކުރިހެން އަސްދާނު ގޮނޑިއެއްގެ ސިފަޔަށް ބަދަލުވުމާއި، އަދި ހަށިގަނޑުގެ އެކި ހިސާބުތަކުގައި ގޮށްލުން ކުރިމަތި ކުރުވައެވެ.\nކަށި އަދި ހުޅުތަކާ އޭގެ ވަށައިގެންވާ މަޑު ކަށިތަކަށް ސިފިލިސްގެ އަސަރު ފޯރުމުން އަތްފައި ހަރަކާތް ކުރުމަށް އުދަގޫވެ، ކަށިތައް ބޮޑުވުން ލަސްވުން ކުރިމަތި ކުރުވައެވެ. މީގެ އިތުރުން އެތެރެ ހަށީގެ ވަރަށް ގިނަ ގުނަވަންތަކަށް ސިފިލިސްގެ އަސަރު ފޯރައި ގެއްލުންތަކާ ކުރިމަތި ކުރުވައެވެ.\nއުމުރުގެ ފަހުކޮޅު ފެންނަ ޢަލާމާތްތައް[އުނިއިތުރު ގެންނަވާ]\nމިއަލާމާތްތައް ފެންނަނީ އުމުރުން 30-2 އަހަރާއި ދެމެދުގެ ދުވަސްވަރެއްގައެވެ. ފަހުކޮޅު ފެންނަ އަލާމާތްތައްކުރިން ބަޔާންކުރެވުނު4ވަނަ މަރުހަލާގެ ޢަލާމާތްތަކާ ވަރަށް އެއްގޮތެވެ. ބޮލުގެ ނާށިގަނޑު، ނޭފަތުގެ ދެހިނދުރި ވަކިކޮށްދޭ ބައި، އަދި ދިގުކަށިތައް ފަދަ ބައިތަކުގައި ގަމާ އުފެދޭގޮތް ވެއެވެ. ފައިގެ ތިރީގައި ކަކުލު ހުޅާއި ތަބިކައްޓާއި ދެމެދުގައިވާ ދެކަށިގަނޑުގެ ތެރެއިން ޓިބިއާ އޭ ކިޔޭ ކަށިގަނޑުގެ އެންމެ ބޭރުން ލެވިފައިވާ ފަށަލައިގައި އިންފްލެމޭޝަން އުފެދި،އެކަށިގަނޑުގެ ކުރިމަތީބައިގައި އާޓިޝޫތައް ޖަމާވުމުން ކަނޑިއެއްގެ ސިފަޔަށް(Saber tibia) ޓިބިއާގެ ބައްޓަން ބަދަލުވެގެން ދެއެވެ.\nލޮލުގެ ކަޅުކަޅި އަދި ރެޓިނާ ފަދަ ބައިތަކަށް ސިފިލިސްގެ އަސަރު ފޯރުމުން ލޯއަދިރިވުން ފަދަ ކަންތައްތައް ކުރިމަތި ކުރުވައެވެ. ހުޅުތައް ފުފިބޮޑުވެ، އޭގެތެރެއަށް ދިޔާއެއްޗެއް ފަދަ އެއްޗެއް ފޭދުން ފަދަ ކަންތައްތައް ކުރިމަތި ކުރުވައެވެ. ހީކެރުވުން، ގައިގައި ރިހުން، ގަދަ ފިންޏަށް ހުށަހެޅޭ ހިނދު ކުޑަކަމުދާ ތަކެތީގެ ކުލަ އަދިރިވުން ނުވަތަ ގަދަވުމަކީ ވެސް މިމަރުހަލާގައި ވެދާނެ ގޮތެކެވެ. އަޑުއެހުމަށް އެހީވެދޭ ނާރު ނުވަތަ ކަންފަތާއި ސިކުނޑި ގުޅުވައިދޭ ނާރަށް ސިފިލިސްގެ އަސަރު ފޯރައިފިނަމަ ބީރުވުން ކުރިމަތި ކުރުވައެވެ.\nމަތީ މެދު ދެދަތްކުރުވެ، ފޭރާ ދަތް ހުންނަހެން އެދެދަތް ހުރުމަކީ ވެސް ވެދާނެ ގޮތެކެވެ. މިގޮތަށް ހުރުމަށް ކިޔަނީ ހަޓްކިންސަން ދަތް(Hutchinson’s teeth) އެވެ.\nސިފިލިސް އިން ރައްކާތެރިވުން[އުނިއިތުރު ގެންނަވާ]\nސިފިލިސް އިން ރައްކާތެރިވުމަށް އަންނަނިވި ކަންތައްތައް ކުރެވިދާނެއެވެ.\nމާބަނޑު ދުވަސްވަރު ސިފިލިސް ހުރިތޯ ބަލައި ދެނެގަނެ ފަރުވާކުރުން\nބަލިޖެހިފައިވާ މީހުންނާއި މާބޮޑަށް ގައިގޯޅިވެ ނޫޅުން\nބަލިޖެހިފައިވާ މީހުންގެ ގައިން ލޭ ނޭޅުން\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 23 ނޮވެމްބަރު 2020، 23:41 ގައެވެ.


Flat Thah Athulumaai Beheygothun Nasheed Dhehkevi Vaahakafulhu Emanikfaan Tharujamaa Kohdhehvaifi - Vaguthu\nފްލެޓްތައް އަތުލުމާއި ބެހޭގޮތުން ދެއްކެވި ވާހަކަފުޅު ނަޝީދު ތަރުޖަމާ ކޮށްދެއްވައިފި\n3 އަހަރު ކުރިން ( ނޮވެމްބަރު 10, 2018 )\nދިއްދޫގައި އަޅާފައިވާ ފްލެޓެއްގައި ދިރިއުޅޭ މީހަކާއި ނަޝީދު މިއަދު ބައްދަލު ކުރައްވަނީ\nރައީސް އަބްދުﷲ ޔާމީންގެ ސަރުކާރުގައި އެންމެ ހައްގު މީހުންނަށް ފްލެޓް ނުލިބުނު ނަމަވެސް ފްލެޓް ލިބުނު މީހުންގެ އަތުން ފްލެޓް އަލުން އަނބުރާ އަތުލުމުގެ ހިޔާލެއް ނުގެންގުޅުއްވާ ކަމަށް ކުރީގެ ރައީސް މުހައްމަދު ނަޝީދު މިއަދު ވިދާޅުވުމަށް ފަހު އެވާހަކަފުޅު އެމަނިކުފާނު މިރޭ އިތުރަށް ތަރުޖަމާ ކޮށްދެއްވައިފިއެވެ.\nނަޝީދު މިރޭ ކުރެއްވި ޓްވީޓެއްގައި ވިދާޅުވީ ފްލެޓާއި ގުޅޭ ގޮތުން އެމަނިކުފާނު ޚާއްސަ ގޮތެއްގައި ދެންނެވީ ދިއްދޫގައި އިމާރާތް ކޮށްފައިވާ އަދި މީހުންނަށް ދެވިފައިވާ ފްލެޓްތަކުގެ ވާހަކަ ކަމަށެވެ.\n"(އެއީ) ހުޅުމާލޭގައި ބޭއިންސާފުން ދިނުމަށް ލިސްޓް ހަދާފައިވާ ފްލެޓްތަކުގެ (ވާހަކައެއް) ނޫން" ނަޝީދު ވިދާޅުވިއެވެ.\nFlat aai gulhey gothun alhugandu khaasa gotheh gai dhennevee Dhidhdhoo gai imaaraiykoh adhi meehunnah dheefaivaa flat thakuge vaahaka. Hulhumale’ gai beyinsaafun dhinumah listu hadhaafaivaa flat thakeh noon\n— Mohamed Nasheed (@MohamedNasheed) November 10, 2018\nރައީސް ޔާމީންގެ ސަރުކާރުން ކުރިއަށް ގެންދާ "ހިޔާ މަޝްރޫޢުގެ" ދަށުން ފްލެޓް ލިބުނު 7000 މީހުންނަށް ފްލެޓް ލިބުނު ކަމުގެ ލިޔުން ސަރުކާރުން މިހާރު ހަވާލު ކުރަމުން ދާއިރު އިދިކޮޅު ފަރާތްތަކުން ގެންދަނީ އެއީ ނުފޫޒު ފޯރުވައިގެން ރައީސް ޔާމީންގެ ސަޕޯޓަރުންނަށް ދޫކުރަމުންދާ ފްލެޓްތަކެއް ކަމަށް ބުނެ ފްލެޓްތައް އަތުލާނެ ކަމުގެ އިންޒާރު ދެމުންނެވެ.\nއިދިކޮޅު ފަރާތްތަކުގެ ތުހުމަތުތައް ހައުސިން މިނިސްޓްރީ އިން ދޮގު ކުރެއެވެ. ހައުސިން މިނިސްޓްރީ އިން ވިދާޅުވާ ގޮތުގައި ފްލެޓް ފޯމް ހުށަހެޅި މީހުންގެ ތެރެއިން ހޮވާފައިވާ މީހުންނަކީ އިންސާފުވެރިކަމާއި ހޮވާފައިވާ މީހުންނެވެ.\nރައީސް ޔާމީންގެ ސަރުކާރުން ދީފައިވާ ފްލެޓްތައް އަތުލާނެ ކަމަށް އިދިކޮޅު ފަރާތްތަކުން ބުނި ނަމަވެސް 7000 ފްލެޓް ލިބިފައިވާ ގާތްގަނޑަކަށް ސާޅިހަކަށް ހާސް މީހުންގެ ފްލެޓް އަތުލުމަކީ އިތުރު އެތައް މައްސަލަތަކެއް ކުރިމަތިވާނެ ކަމެއް ކަމަށް ގިނަ ބަޔަކު ގަބޫލު ކުރެއެވެ.\nނޮވެމްބަރު 11, 2018 00:12\nމި ގޮލާ މޮޔަ ގޮވަނީތަ އިންސާފާ ނާއިންސާފް ކަލެޔަށް އެގޭތަ. އަތުލަ ބަލަ ފްލެޓް ނިކަން ބަލަން ހުރެބަލަ. ކަލެޔަށް ކުޅި ދައްކާލާނަން\nނޮވެމްބަރު 11, 2018 00:14\nކިޔޭ ނުކިޔޭ ނޭގިގެން މޮޔަވެގެން ދުވާ ގޮލައެއްތަަ\nނޮވެމްބަރު 11, 2018 00:15\nއަތުލަން ޖެޭނެ އިންސާފޭ ބުނާއިރު ކޮންގޮތަކަށް ބަލާފަބާ ފްލެޓް ދިނީ ގެއަކަށް ނާދޭ ބަލާކަށް އުޅޭ ހާލެއް\nނޮވެމްބަރު 11, 2018 08:44\nކޮންސަރުކާރަކުން އުޅޭ ހާލުބަލަން ގޭގެއަށްދިޔައީ މޑޕއިން ފުލެޓުދީފަހުރީ ގޭގެއަށް ގޮއްސަތަ ހުޅުމާލޭގެ ބިމުން ގޯތިދީހުސްކުރީ ހާލުބަލަން ގެއަށްގޮއްސަތަ. ފުލެޓް އަތުލަން ހިތަށްނާރުވާތި ފުލެޓްދީފަހުރީ ދިވެހި ރައްޔިތުންނަ ނުލިބޭ ރައްޔިތުންނަ އަވަހަށް ކޯލިޝަން ސަރުކާރުން ފުލެޓްއަޅާ ބަހާލާ މި7000ފުލެޓާ ވައިވެސް އެޅެންހިތަށްވެސް ނާރުވާތި މިއީ އުމުރުހުސްވިފަހުން ލިބުނު ބޯހިޔާވަހިކަމެ ޝުކުރިއްޔާ ރޔާމީން...\nނޮވެމްބަރު 11, 2018 18:18\nބަލަ އިންސާފުން ދިނުމަކީ ކޮބާ؟ އެމީހަކު ފުރި ފޯމެއްގައި ހުރި މައުލޫމާތުގެ މައްޗަށް ބިނާކޮށްފައި އެމައުލޫމާތާއި ރަސްމީ އިދާރާތަކު ހުރި މައުލޫމާތާއި ދިމާވެ ފުލެޓް ދިނުމަށް އެކަށީގެންވާ ވަރަށް ޕޮއިންޓް ލިބުމުން ދެން އިންސާފެއް ނެތިފައި ކޮބާ؟\nކޮންމެހެން ފުލެޓަށް ހުށައެޅި ހުރިހާ އެންމެންގެ ގެޔަކަށް ދާކަށް ނުޖެހޭ. ދިޔަޔަސް ހުރިހާ މައުލޫމާތެއް ނޭނގޭނެ. ޓީޗަރސް ފުލެޓށް ކުރިމަތިލުމުން އެއީ ޓީޗަރެއްތޯ ބަލާނީ އެގެޔަށް ގޮސްގެނެއްނޫން. ދައުލަތުގެ އިދާރާތަކުން މިފަދަ އެތައްކަމެއް އެނގޭނެ.\nނޮވެމްބަރު 11, 2018 00:20\nޢެހެންވިއްޔާ ދިއްދޫގަ އެކަނިތާ ދިވެހި ރައްޔިތުން ތިބީ........ ކުރިޔައްގެންދޭ. ޥާގޮތް ބަލަން މިތިބީ. ދައުރު ހަމަނުވަނީސް ފައިބަން ހެން ހީވޭ ޖެހޭނީ.\nނޮވެމްބަރު 11, 2018 00:31\nބޯގޯސް ހަމއިގައިތޯ ހުންނެވީ ޔާ ﷲ މި ބަލާވެރިކަމުން މި ގައުމު ސަލާމަތް ކުރައްވާ މި ކަލޭގެ ނެތި ކުރައްވާންދޭ އާމީމް\nމީދެން ނޭގޭނެ ދެއްކޭ ނުދެއް ކޭ ވާހަކައެއް މިކަލޭގެއަކައް ފުރަތަމަ ބަލަންވީ މިރައީސް ހުރީ ހަމައިގަތޯ. ދެފަހަރު އެކައްޗެއް ކިޔުއްވާ ބޭފުޅެއް ނޫން މީކީ. ބޮވެން ޖެހޭ ބޯންއެބަޖެހެން ޖެހޭ. މީތަ އަނެއްކާ ރައީސްއަކީ އިބޫ އެއްނޫންތަ ރައީސްސަކައްވަނީ މީނަ ކަންކަން މިނިއް މަނީ .ހަތަރެސް ކަން މިހަމަވަނީމި ބަލަން މިތިބީ ރަތްއިތު މީހުން އަތްފޯރާ ފަސުގަ.\nނޮވެމްބަރު 11, 2018 01:21\nދޫ އޮޅެނީ ދޯ؟ ތީހަމަ ކުރިން ވެސް ވީވަރު.\nނޮވެމްބަރު 11, 2018 01:51\nހައްގު މީހުންނަށް ދިނުމަށްޓަކާ ވަގު މުއިއްޒު ގެ ނިންމުންތައް ބާތިލްކޮށް އަލުން ފުލެޓް ދޭންޖެހޭ...އިންސާފަކީ އެއީ..އިންސާފަކީ ވަގު ވައްކަން ކޮށް އޭނަބޭނުންހާބަޔަކަށް ބޭއިންސާފުން ފުލެޓް ދިނީމަ އެކަން ފަސްއަޅާފޮރުވާލުމެއްނޫން..އެހެންވެށްޖެނަމަ ވެރިކަން ފުށުމުގައިވެސް އިބޫ ވެސް ވީ ޚިޔާނާތްތެރި..\nނޮވެމްބަރު 11, 2018 08:50\nއިންސާފަކީ ހަމައެކަނި މޑޕއަށް ތާއިދުކުރާމީހުންނަ ދިނީމަތަ ނޫނީ މޑޕއަށް ސޮއިކުރީމަ ފުލެޓްދިނީމަތަ މިފުލެޓްތަލިބިހުރި މީހުންނަ ވަކިވަކިން ބަލާ ހޯދާބަލަ ގިނައީ ކޮންޕާޓީއަކަށް ނިސްބަތްވާ ބައެއްތޯ މޑޕމީހުންގިނައީ ފުލެޓްދީފަހުރީ ބަންގާޅީންނަކަށްނޫން ދިވެހިންނަ އަތުލަން ބިރުނުދައްކާ ރނަޝީދަކަށް ފުލެޓާބެހޭގޮތުން ވާހަކަނުދެއްކޭނެ އިބޫއަށް މިކަމުގަ އަހަރެމެންގެ ހައްގުއަތުނުލެވޭނެ އިބޫ މިކަމުގަ ޖަވާބުދާރީވާންޖެހޭނީ\nނޮވެމްބަރު 11, 2018 05:18\nޙުޅުމާލެ މަސްރޫއުން ފްލެޓް ލިބުނީ ދިވެހިން ނަކަށް ނޫންތަ. ބޯލުރޮދި ކެނޑުނު މޮޔަސޮރު. ތީ ކާކު ދަލުބޭރުން ޖެހިގެން.\nނޮވެމްބަރު 11, 2018 05:25\nނަޝީދު ތިއީހަމަހޭގައުޅޭ ބޭފުޅެއްތަ! ދެއްކޭނުދެއްކޭވާކަ ވެސްނޭންގޭ. ދުވަހަކުވެސް ދެފަހަރަކު އެއްވާހަކައެއް އެއްގޮތަކަށް ނުދައްކާނެ.\nނޮވެމްބަރު 11, 2018 06:52\nހަހަހަހަހަހަހާ! ތީ ފައްކާ ދެފުއްކެހެރިއެއްކަން ނުދަންނަ މީހަކު ނޫޅޭ މިރާއްޖެއަކު.\nނޮވެމްބަރު 11, 2018 08:00\nއަދިވެސް ދެބޯގެރި ދުއްވާ ފަހުލަވާނެއް ނަޝީދު އަކީ. ރައްޔިތުންނޭ. ސަލާމަތްވެ ތިބިއްޔާ ދަތުރެއް.\nނޮވެމްބަރު 11, 2018 08:31\nކަލޭތީ ކާކު ފްލެޓް ދޭންވެސް އަދި އަތުލަންވެސް. ހައިސިއްޔަތެއް އެބަ އޮތްތަ؟ ހައސިއްޔަތެއް ނެތި ރައްޔިތުންނަށް ބިރު ދައްކަން ނުކުތުމަކީ ގޭންގް ސްޓައިލެއް. މިފަހަރު އަހަރެމެންގެ ހައްގަކަށް އަރައިގެންފިނަމަ ކެބެރީގެއަށް އަރައިގަންނާނަން. ލާހިކެއް ނޫން އެތާވެސް މީހަކަށް އުޅޭކަށް. އެގިދާނެތާ ގަދަވާ ބައެއް މި ފަހަރު. ކަލޭތޯ އަހަރެމެންތޯ ބަލާލާނަން. ގޭންގ ގެދިގެން ރައްޔިތުން ބިރުގަންނުވަން މި ދައްޖާލު ދައްކާ ވާހަކައަށް ޕޮލިހުން ސަމާލުވޭ.\nނޮވެމްބަރު 11, 2018 09:41\nވަރަށް ރަގަޅު ވާހަކައެއް. އާނ ތެދެއްދީ؟ މީނައަށް ފްލެޓު އަތުލުމާ ދޭ ވާހަކަ ދެއްކެންވީ ކީއްވެ؟ އެ ހައިސިއްޔަތު އޮތީ ރައީސް ސޯލިހާ އޭނާގެ ސަރުކާރަށް ނުންތޯ؟ މީ ވަރަށް ގޭންގ މީހޔން ދައްކާ ޒާތުގެ ވާހަކައެއް. ގޭންގުތަކުން އަވަށްޓެރިންނަށް ކުރާ އުދަގުލުގެ ނުރައްކާތެރި ވައްތަރެއް. މީ ރައްޔިތުންގެ ތެރޭ މަސްލަހަތު ގެއްލޭ ޒާތުގެ ވާހަކަތައް.\nނޮވެމްބަރު 11, 2018 08:56\nވަގު އަންނި ވެރިކަމުގަވެސް ފުލެޓްދީފަ ހުރީ އިންސާފަކުންނޫން. ޕާޓީމީހުންނައްދީ ހުސްމުރީ. އެކަމަކު އެންމެ ފުލެޓެއްވެސް އަތެއްނުލާ. މިހާރު އަންނި އެދަނީނުލަފާކަންދައްކަމުން ބޮޑުވަގު\nނޮވެމްބަރު 11, 2018 13:16\nވަގު ދަރިއެއް އެއީ. އަފްރާޝިމް ގާތިލު ކޮބާ\nނޮވެމްބަރު 11, 2018 08:59\nތިކަލޭގރ ދައްކާވާހަކަ ގަބޫލް ކުރަން ހެޔޮވެސް ނުވާނެ\nނޮވެމްބަރު 11, 2018 09:04\nމީނަ މީ ކާކުތަ! މިތަނުން ފެއްސިގެން ދާން އުޅޭ. އަހަރެމެން ވޯޓް ދިނީ އިބުއަށް. ބޯގޯސް އަންނިއަކަށް ނޫން.\nނޮވެމްބަރު 11, 2018 09:11\n2008ގައިވެރިކަމައް އައަސް ރައީސް މައުމޫނު އަޅާފައިވާ ފުލެޓުތައް ރައީސް ނަސީދު އޭގެތެރެއިން ބައެއްފުލެޓު ނަންގަވައި ވެރިކަމައް ގެންނަން މަސައްކަތް ކޮއްގުރުބާންވި އެމް ޑީ ޕީގެ މީހުންނައް ބެއްސެވީ އަދުލު އިންސާފުންތޯ ދެންވެސް އިއްތިފާގުން ހަމައެގޮތައް މިދިމާވީ ރައީސް އަބުދުﷲ ޔާމިން ހުޅުމާލެއިން އިތުރުތަނެއް ހިއްކައި ދިވެހިރަތް ޔަތުންނައް ޓަކައި ފުލެޓުއަޅައި އެމަނިކު ފާނުރަތްޔަތުނައް ވެވަޑައިގެނެވި ވައުދު ފުއްދުމައްޓަކައި އެކަންކުރައް ވާތީ އެކަންވިޔަނުދިނުމައް ދިވެހިލޮބުވެތި ރައްޔަތުންނައް ދޫކުރައްވާ ބޯހިޔާވަހިކަން އެހައްގު ނިގުޅައިގަތުމުގެ ބާރުދިނީކޮން ފަރާތަކުންޓޯ އެހެންކަމަ ވާނަމަ މިހާތަނައް ދޫކޮށްފައިވާ ފުލެޓުތަކުން ދިވެހިރަތް ޔަތުން ނެރެ އެތަންތައް ދޫކުރާނީ އައްޑުއް މަނިކުފާނު ވަޑައިގެން ދައްކަވާފައިވާ ވާހަކަފުޅާ އެއްގޮތައް އިންޑިއާގެ މީހުނައްމިތަންތައް ދެވުމައް ތޯނިންމަވާފަ ވަނީކަމައް ފެނޭ\nނޮވެމްބަރު 11, 2018 09:24\nމީނަތަ ރައީސަކީ ރައީސު އޮޅިއްޖެ.ދެފަހަރަކުއެއްގޮތަކައް ވާހަކައެއްނުދައްކާ މޮޔައެއް\nނޮވެމްބަރު 11, 2018 10:36\nކިހާދެރަ ކަމެއް. މީނަމީ ސަރުކާރާ ކޮންގުޅުމެއް ހުރި މީހެއް. މީނައަކަށް ނޭންގޭނެ ފްލެޓަށް ހަދަންވީގޮތެއް\nނޮވެމްބަރު 11, 2018 11:31\nހުޅުމާލެއިން ފުލެޓް ލިބެނީ ދިވެހިރައްޔިތުންނަަކަށް ނޫންތަ؟\nދެން ވޯޓުހޯދަންވީމާ މިމީހުންގެކާރިޔަކަށް ނުދާނަންތަ؟\nތިއޮތީ ރަނގަޅަށްވެސް ގުއިރޯނުގައި ޖެހިފައި!\n7000 ފުލެޓް2މީހުންކަމަށް ބެލުމުން 14000 ވޯޓު. މިއީ އެއްމެ މަދުމިން. މިއިން މީހެއްގެ މަންމަ ބައްޕަ ހުރިނަމަ 28000 ވޯޓު. 18 އަހަރުން މަތީގެ 1 ކުދިން ހުރިނަމަ 35000 ވޯޓު. 18 އަހަރުން މަތީގެ2ކުދިން ތިބިނަމަ 42000 ވޯޓު. މިހިސާބުޖައްސަވަިލެއްވުމަށްފަހު.....\nނޮވެމްބަރު 11, 2018 13:17\nތިޔަފަރާތާއި އެކަމާއި ހުރީ ކޮންގުޅުމެއް؟ ތިޔަފަރާތުގެ އެއްވެސް ޤާނޫނީ ޙައިސިއްޔަތެއް ނެތްކަމެއްގައި އަނގަ އިސްރާފު ކުރުމުގެ ބޭނުމަކީ، ކޮބާ؟


Portugal ge Sata Airline in raajje ah dhathuruthah fashanee | MBS NEWS\nސަޓާ އެއާލައިންގެ މަތިންދާބޯޓުތަކެއް. އަންނަ ޖުލައި މަހު ސަޓާ އެއާއިން ރާއްޖެއަށް ދަތުރުފަށާނެ.\nޕޯޗުގަލްގެ ސަޓާ އެއާލައިނުން ރާއްޖެއަށް ދަތުރުތައް ފަށަނީ\n25 April 2021, 15:36\nޕޯޗުގަލްގެ ސަޓާ އެއާލައިނުން ރާއްޖެއަށް ދަތުރުތަށް ފަށަން ތައްޔާރުވެއްޖެ އެވެ.\nއެ އެއާލައިން ރާއްޖެ އަށް ޗާޓަރުކޮށް، އެޖެންޓުކަން ކުރަނީ އިން މޯލްޑިވްސް އެވެ.\nސަޓާ އެއާއިން ރާއްޖެއަށް ދަތުރުތަށް ފަށާނީ އަންނަ ޖުލައި މަހު އެވެ. ސާޓާ އެއާލައިން ފެށުމުގެ ގޮތުން ޕޯޗުގަލްގެ ވިޔަފާރިވެރިންނާއި އިންވެސްޓަރުން އަދި އެ ގައުމުގެ ބައެއް އިސް ފަރާތްތަކާއި މީޑިއާ ހިމެނޭ ޓީމެއް އަންނަ މަހުގެ 20 ވަނަ ދުވަހު ރާއްޖެ އަންނާނެ އެވެ. އެ ނައިޓުގައި ޕޯޗްގަލްގެ ބައެއް ޕްރޮޑަކްޓްތައް ވެސް ދައްކާލާނެ އެވެ.\nރާއްޖެއަށް ސަޓާ އެއާއިން ދަތުރުކުރަނީ ޕޯޗުގަލްގެ ރައީސްގެ އެއްބާރުލުމާއެކުގަ އެވެ. ސަޓާ އެއާލައިން ފެށުމާއެކު ޕޯޗުގަލް އިން އަންނަ ޓޫރިސްޓުން އިތުރުކޮށް، ރާއްޖެ އިސްތިހާރު ކުރަން ގިނަ ހަރަކާތް ތަކެއް ހިންގާނެ އެވެ.\nވިޔަފާރި ދަތުރުފަތުރު ޓޫރިޒަމް ޕޯޗުގަލް


Mourinho ge vaahaka thakah Guardiola rahdhudheefi | Mihaaru\n20 އޯގަސްޓް 2018 - 12:21\nމެންޗެސްޓާ (އޮގަސްޓް 20) - މިދިޔަ ސީޒަނުގައި މެންޗެސްޓާ ސިޓީން ރެކޯޑްތަކެއް މުގުރާލުމަށް ފަހު އިނގިރޭސި ޕްރިމިއާ ލީގު ކާމިޔާބުކުރި ގޮތް ދައްކުވައިދޭ ޑޮކިއުމަންޓްރީ ސީރީސްގައި ދައްކާފައިވާ މަންޒަރުތަކާ ބެހޭގޮތުން މެންޗެސްޓާ ޔުނައިޓެޑްގެ ކޯޗު ހޯސޭ މޮރީނިއޯ ދެއްކި ވާހަކަތަކަށް ސިޓީގެ ކޯޗު ޕެޕް ގާޑިއޯލާ ޖަވާބު ދީފި އެވެ.\nއެމޭޒަން ޕްރައިމް އިން 10 މިލިއަން ޕައުންޑް ހަރަދުކޮށްގެން ހެދި އެ ޑޮކިއުމެންޓްރީގައި، މޮރީނިއޯ ކުޅުވަނީ ބަސް ޕާކް ކޮށްގެން ކަމަށް ބުނެ ޖޯކް ޖަހާފައިވާ ވީޑިއޯތަކެއް ވެސް ދައްކަ އެވެ. ސްކައިސްޕޯޓްސް އަށް ދާދި ފަހުން ދިން އިންޓަވިއުއެއްގައި މޮރީނިއޯ ބުނީ ޑޮކިއުމެންޓްރީގައި އޭނާގެ ނަން ހިމަނައިގެން އިހުތިރާމް ކުޑަ ވާހަކަތަކެއް ދެއްކި ކަމަށާއި މުއްސަނދި ކްލަބަކަށްވާތީ އަގުބޮޑު ކުޅުންތެރިން ގަނެގެން ގިނަ ތަށިތަކެއް ހޯދިޔަސް އަދި މަތީ ފަންތިއަށް އެ ކްލަބް ނާރާ ކަމަށެވެ.\nޕްރިމިއާ ލީގުގައި ރޭ ހަޑްސްފީލްޑް ޓައުން އަތުން 6-1 އިން ސިޓީ މޮޅުވި މެޗަށް ފަހު ނޫސްވެރިންގެ ސުވާލުތަކަށް ޖަވާބު ދެމުން ގާޑިއޯލާ ބުނީ ޑޮކިއުމެންޓްރީ ހެދީ ބަޔަކަށް އިހުތިރާމް ނުކުރާތީ ނޫން ކަމަށެވެ.\n"އަހަރެމެން ކެމެރާތައް ކުރިމަތީގައި ހޭދަކުރީ ވަރަށް ރަނގަޅު ވަގުތުތަކެއް. އަހަރެމެން އެކަން ކުރީ ކެމެރާ އަށް އަރުވާކަށް ނޫން. އެއީ އަަހަރެމެންނަށްޓަަކައި ކުރިކަމެއް. އިހުތިރާމް ނުކުރާ ކަމަށް ބުނެ މޮރީނިއޯ ދެއްކި ވާހަަކަތައް އަހަރެން ގަބޫލެއް ނުކުރަން. އެއީ އަހަރެމެން އިހުތިރާމް ނުކުރާތީ ކުރި ކަމެއް ނޫން،" ގާޑިއޯލާ ބުންޏެވެ.\nއޭނާ ބުނީ ސިޓީ އަކީ ތަށިތަކެއް ހޯދައިގެން ކާމިޔާބީ ތަކުރާރުކޮށް ރަނގަޅު ހިސާބަކަށްދާން މަސައްކަތްކުރާ ކްލަބެއް ކަމަށެވެ.\n"މޮރީނިއޯގެ އެއް ވާހަކަ އަށް އަހަރެން އެއްބަސްވަން. ވަރުގަދަކަމަކީ ގަނެވޭނެ އެއްޗެއް ނޫން. ޑޮކިއުމެންޓްރީ އަހަރެމެން ހެދީ ސަޕޯޓަރުންނަށްޓަކައި. އަހަރެމެންގެ ކްލަބަކީ ކުރިއަރަން މަސައްކަތް ކުރާ ބަޔެއްކަން ދައްކުވައިދޭން. އެއް ބަޔަކަށް މި ޑޮކިއުމެންޓްރީ ކަމު ނުގޮސްފާނެ. އެއީ މައްސަލައެއް ނޫން. އެކަމަކު މި ޑޮކިއުމެންޓްރީ ރަނގަޅު ކަމަށް ބުނާ މީހުން ވެސް މަދެއް ނުވާނެ،" ގާޑިއޯލާ ބުންޏެވެ.\nއިނގިރޭސި ޕްރިމިއާ ލީގުގައި ރޭ ޔުނައިޓެޑް ކުޅުނު މެޗުން ވަނީ 3-2 އިން ބްރައިޓަން އަތުން ބަލިވެފަ އެވެ. ޔުނައިޓެޑްގެ ވައިސް ޗެއާމަން އެޑް ވުޑްވާޑާއި މޮރީނިއޯއާ ދެމެދު މައްސަލަތަކެއް ޖެހިފައިވާ ކަމަށް މީޑިއާގައި އަޑުފެތުރިފައިވާއިރު، ރިޕޯޓްތައް ބުނާގޮތުން ކުރިއަށް ދެ ދުވަހުގެ ތެރޭގައި މޮރީނިއޯ އާއި ވުޑްވާޑާ ބައްދަލުކުރަން ޔުނައިޓެޑްގެ ބޯޑުން ވަނީ ނިންމައިފަ އެވެ.


Addu City Ah Haahsa Athar Aaaki Eku "Oud Al Sabaya" Ge Fiharaaeh Hithadhoogai Hulhuvaifi - Vaguthu\nއައްޑޫ ސިޓީއަށް ހާއްސަ އަތަރަކާއި އެކު " އޫދު އަލް ސަބާޔާ" ގެ ފިހާރައެއް ހިތަދޫގައި ހުޅުވައިފި\n10 މަސް ކުރިން ( އޮގަސްޓް 18, 2018 )\nރާއްޖޭގެ ފުރަތަމަ އަތަރު ބްރޭންޑް " އޫދު އަލް ސަބާޔާ"ގެ އައުޓްލެޓްއެއް ސ. ހިތަދޫގައި ހުޅުވައިފިއެވެ\nމިމަހުގެ 16 ވަނަ ދުވަހު ހިތަދޫ ބޮޑުމަގުގައި " އޫދު އަލް ސަބާޔާ"ގެ އައު އައުޓްލެޓެއް ހުޅުވިފައިވާއިރު " އޫދު އަލް ސަބާޔާއިން ވަނީ އައު އައުޓްލެޓާއި އެކު އައްޑޫއަށް ހާއްސަ އަތަރަކާއި ޕާފިއުމްއެއް ތައާރަފްކޮށްފައެވެ.\n" އޫދު އަލް ސަބާޔާއިން " އައްޑޫއަށް ހާއްސަކޮށްގެން ތައާރަފްކުރީ ތަފާތު ވަހެއް އެކުލެވިގެންވާ " ސުވަޑައިން ސަބާޔާ " އާއި އޭގެ ޕާފިއުމްއެވެ.\n" އޫދު އަލް ސަބާޔާ" ގެ އައުޓްލެޓް އައްޑޫގައި ހުޅުވުމަށް މީގެ ކުރިން ހަމަޖެހިފައި އޮތީ މި މަހުގެ 10 ވަނަ ދުވަހުގައެވެ. ނަމަވެސް އައްޑޫގެ އައުޓްލެޓް ހުޅުވުން ލަސްވީ ކުރިމަތިވި ބައެއް ސަބަބުތަކާއި ހުރެ ކަމަށާއި އެކަމަށްޓަކައި ކަސްޓަމަރުންގެ ކިބައިން މާފަށް އެދޭކަމަށް " އޫދު އަލް ސަބާޔާ"ގެ މަސްއޫލުވެރިޔާ އަހުމަދު ޝަބީން ވިދާޅުވިއެވެ.\nއަދި އައްޑޫ ސިޓީ، ހިތަދޫގައި ހުޅުވި "އޫދު އަލް ސަބާޔާ" ގެ ފިހާރައިން "އޫދު އަލް ސަބާޔާ" ގެ މައި ފިހާރަ އިން ލިބޭ ހުރިހާ އަަތަރެއް ލިބެން ހުންނާނެ އެވެ.\n" ވަގުތު" އަށް އިން އިންޓަވިޔުއެއްގައި "އޫދު އަލް ސަބާޔާ"ގެ މަޝްއޫލުވެރިޔާ ހުސެން ސަބީން ވިދާޅުވީ އެންމެ އިސްކަމެއް ދެނީ މާލެ އެކޭ އެއްފަައިން އަތޮޅު ތެރޭގައިވެސް " އޫދު އަލް ސަބާޔާގެ" ޕްރޮޑަކްޓްތަށް އެއް އަގެއްގައި ލިބޭނެ ގޮތް ފަހިވެގެން ގޮސްފައި އޮތުން ކަމުގައެވެ.\n" އަޅުގަނޑުމެން މާލޭގައި ފިހާރައެއް ހުޅުވުމަށް ފަހު އެންމެ އިސްކަމެއް ދިނީ ރާއްޖެ ތެރޭގައިވެސް މާލެއެކޭ އެއް އަގެއްގައި "އޫދު އަލް ސަބާޔާ"ގެ ޕްރޮޑަކްޓްތަށް ލިބޭނެ އިންތިޒާމެއް ހަމަޖެހިގެން ދިޔުމަށް. އެގޮތުން މާތްﷲ ވާގިފުޅާއި އެކު މިމަހުގެ16 ވަނަ ދުވަހު އައްޑޫސިޓީ، ހިތަދޫގައި "އޫދު އަލް ސަބާޔާ"ގެ އައުޓްލެޓްއެއް ހުޅުވިގެން އެ ދިޔައީ " ޝަބީން ވިދާޅުވުއެވެ.\nއޮންލައިން ޕޭޖަކުން ފެށި އޫދު އަލް ސަބާޔާގެ އަކީ މިއަދު ދިވެހިންގެ ގިނަ ބައެއްގެ މަގުބޫލުކަން ހޯދައިފައިވާ އަތަރު ބްރޭންޑެެކެވެ. އަމިއްލަ އެތަކެއް އަތަރަކާއި އޭގެ ޕާފިއުމްއާއި އެކު ދިވެހިންގެ ހިތްތަށް ފަތަހަ ކުރަމުން އަންނަ " އޫދު އަލް ސަބާޔާ"ގެ އިތުރު އައުޓްލެޓްއެއް ބ. އޭދަފުށީގައިވެސް ވަރަށް އަވަހަށް ހުޅުވިގެންދާނެއެވެ.\n" އޫދު އަލް ސަބާޔާ" ގެ އުންމީދަކީ މުސްތަގުބަލުގައި ދުނިޔޭގެ މަގުބޫލުކަން ލިބިފައިވާ އަތަރު ބްރޭންޑަކަށް " އޫދު އަލް ސަބާޔާ" ހަދައި ދުނިޔޭގެ ކޮންމެ ހިސާބަކުން "އޫދު އަލް ސަބާޔާގެ" ޕްރޮޑަކްޓްތަށް ގަނެވޭނެ އިންތިޒާމު ހަމަޖެހިގެން ދިޔުމެވެ.\nއޮގަސްޓް 18, 2018 10:08\nމިތަން ހުންނަތަން ކޮންމެވެސް ކުއްޖަކު ބުނެދީބަލަ\nއޮގަސްޓް 18, 2018 12:31\nސ.ހިތަދޫ ބަލީނޯ ކުރިމަތީގަ\nއޮގަސްޓް 18, 2018 21:36\nމީއެބޭކަލުންވެސް އުގުޅުއްވި އަތަރު


BREAKING: Covid-19 Jehigen America In Ithuru 3,523 Maru - Vaguthu\nކޮވިޑް-19: އެމެރިކާ އިން އިތުރު 3،523 މަރު\n1 މަސް ކުރިން ( ފެބުރުއަރީ 5, 2021 )\nކޮވިޑް-19 ޖެހިގެން އެމެރިކާ އިން އިތުރު 3،523 މީހުން މަރުވެއްޖެއެވެ.\nތަފާސް ހިސާބުތައް ދައްކާ ގޮތުން އެމެރިކާ އިން މިހާތަނަށް 466,988 މީހުން ވަނީ ކޮވިޑް-19 ޖެހިގެން މަރުވެފައެވެ. އަދި ވޭތުވެދިޔަ 24 ގަޑިއިރުގެ ތެރޭގައި އިތުރު 121,627 މީހުން ފައްސިވެ ބަލި ޖެހުނު މީހުންގެ އަދަދު ވަނީ 27,273,890 އަށް އަރައިފައެވެ.\nވޭތުވެދިޔަ 24 ގަޑިއިރުގެ ތެރޭގައި މުޅި ދުނިޔެ އިން ކޮވިޑް-19 ޖެހިގެން 14،000 އަށް ވުރެ ގިނަ މީހުން މަރުވިއެވެ. އަދި ފަސް ލައްކަ އަށް ވުރެ ގިނަ މީހުންނަށް ކޮވިޑް-19 ޖެހިގެން ރިޕޯޓުކޮށްފައިވާ ކަމަށް ތަފާސް ހިސާބުތައް ދައްކައެވެ.\nއެމެރިކާއަކީ ދުނިޔޭގެ ގައުމުތަކުގެ ތެރެއިން މިހާތަނަށް އެންމެ ގިނަ ބަޔަކު ފައްސިވެ، މަރު ވެސް ވި ގައުމެވެ.\nއެ ގައުމުން މި ބައްޔަށް ފަރުވާ ދީގެން ރަނގަޅުވި މީހުންގެ އަދަދު 17,031,629 އަށް އަރައެވެ. އަދި މި ބައްޔަށް ނުވަ މިލިއަނަށް ވުރެ ގިނަ މީހުންނަށް ފަރުވާ ދެމުން އަންނަ އިރު، 23,159 މީހެއްގެ ހާލު ސީރިއަސްއެވެ.\nދުނިޔޭގެ އެކިކަންކޮޅުތަކުން މިހާތަނަށް 105 މިލިއަނަށް ވުރެ ގިނަ މީހުން ފައްސިވެ، 2.2 މިލިއަނަށް ވުރެ ގިނަ މީހުން ވަނީ މަރުވެފައެވެ. މި ބަލި ޖެހުނު މީހުންގެ ތެރެއިން 77 މިލިއަނަށް ވުރެ ގިނަ މީހުން ވަނީ ރަނގަޅުވެފައެވެ.


އެކުވެރި ކަމުގެ ފުޓުބޯޅަ މެޗުގެ މޮޅުކުޅުން ތެރިއަކަށް ހޮވިވަޑައިގެންނެވި އަލީ ވަހީދަށް އެމްޑީޕީގެ ޗެއަރޕާސަން މަރުހަބާ ވިދާޅުވެއްޖެ – Maldivian Democratic Party\nއެކުވެރި ކަމުގެ ފުޓުބޯޅަ މެޗުގެ މޮޅުކުޅުން ތެރިއަކަށް ހޮވިވަޑައިގެންނެވި އަލީ ވަހީދަށް އެމްޑީޕީގެ ޗެއަރޕާސަން މަރުހަބާ ވިދާޅުވެއްޖެ\nއެމްޑީޕީ ޕާލަމެންޓްރީ ގްރޫޕްގެ މެންބަރު އަލީ ވަހީދު ބޯޅައާ އެކު - ފޮޓޯ: މޯލްޑިވްސް ސޮކަރ ޑޮޓް ކޮމް\nރައްޔިތުންގެ މަޖިލީހުގެ މެންބަރުންނާއި ޖަރުމަނުވިލާތުގެ ޤާނޫނު ހަދާ މަޖިލީހުގެ މެންބަރުންގެ މެދުގައި އިއްޔެ ކުޅުނު އެކުވެރިކަމުގެ ފުޓްބޯޅަ މެޗު ކާމިޔާބުކުރި ރާއްޖޭގެ މަޖިލިސް މެންބަރުންގެ ޓީމަށާއި، މި މެޗުގެ މޮޅުކުޅުންތެރިއަކަށް ހޮވިވަޑައިގެންނެވި އެމްޑީޕީ ޕާލަމެންޓްރީ ގްރޫޕްގެ މެންބަރު އަދި ތޮއްޑޫ ދާއިރާގެ މެންބަރު އަލީ ވަހީދަށް އެމްޑީޕީގެ ޗެއަރޕާސަން މޫސާ މަނިކު މަރުހަބާ ވިދާޅުވެއްޖެއެވެ.\nއިއްޔެ ހަވީރު ހެންވޭރު ދަނޑުގައި ކުޅުނު މެޗް5ލަނޑު3ލަނޑުން ރައްޔިތުންގެ މަޖިލިސްގެ ޓީމް ކާމިޔާބުކޮށް، އަދި މެޗުގެ މޮޅުކުޅުންތެރިއަކަށް އަލީ ވަހީދު ހޮވިވަޑައިގަތުމުން، ވަރަށް ބޮޑަށް އުފާފުޅުކުރައްވާ ކަމަށާއި، އަލީ ވަހީދާއި ރައްޔިތުންގެ މަޖިލީހުގެ އެންމެހާ މެންބަރުންނަށް މަރުޙަބާ ވިދާޅުވާ ކަމަށް ހުޅުހެންވޭރު ދާއިރާގެ މެންބަރުކަން ވެސް ކުރައްވާ އަދި ކުރިން އެމްޑީޕީ ޕާލަމެންޓްރީ ގްރޫޕްގެ ލީޑަރުކަން ކުރެއްވި އެމްޑީޕީގެ މިހާރުގެ ޗެއަރޕާސަން މޫސާ މަނިކު ވިދާޅުވިއެވެ.\nއިއްޔެގެ މެޗުގައި އަލީ ވަހީދު ހެޓްރިކް ހެދި އިރު، ރާއްޖޭގެ ޓީމުގެ އަނެއް2ލަނޑު ކާމިޔާބުކޮށްދެއްވީ އެމްޑީޕީގެ ނައިބު ރައީސް އަދި ފޭދޫ ދާއިރާގެ މެންބަރު އަލްހާން ފަހުމީ އާއި، ކުޑަހުވަދޫ ދާއިރާގެ މެންބަރު އަޙުމަދު އާމިރުއެވެ. މި މެޗުގައި ޖަރުމަނު ޓީމުން ޖެހި3ލަނޑުވެސް ޖަހާފައިވަނީ ފަހު ހާފުގައެވެ.\nރައްޔިތުންގެ މަޖިލީހުގެ މެންބަރުންނާއި ޖަރުމަނުވިލާތުގެ ޤާނޫނު ހަދާ މަޖިލީހުގެ މެންބަރުންގެ މެދުގައި އެކުވެރިކަން އާލާކުރުމުގެ ގޮތުން ކުޅެވުނު މި މެޗުގައި ޖަރުމަނުގެ ޤާނޫނު ހަދާ މަޖިލީހުގެ6ކުޅުންތެރިއަކު ބައިވެރިވެވަޑައިގެންނެވިއެވެ.\nމި މެޗުގެ ޝަރަފުވެރި މެޙުމާނަކީ ރައްޔިތުންގެ މަޖިލީހުގެ ރައީސް ޢަބްދުﷲ ޝާހިދެވެ


ފަސްދާނު… – Esfiya\nއިރުގެ ރަން ދޯދިތަކުން ފަޒާ އަލިކުރަމުން ދިޔައީ އޭގެ ވާޖިބު އެންމެ ފުރިހަމައަށް އަދާކުރަމުންނެވެ. ކާޅާ ކޮވެލީގެ އަޑުން މިއީ ފަތިސް ގަޑިކަން ދެނެގަންނަން ހެކަކަށް ފުދެއެވެ. ބައެއް ގެތަކުން ކީރިތި ޤްރްޢާނުގެ މޫރިތި އާޔަތްތަށް ކިޔަވަމުން ދާއަޑު އިވެއެވެ. އަނެއްބައި ގެތަކުން މަންމަމެން އެމީހުންގެ ދަރިން ސުކޫލަށް ގެންދިޔުމަށް ތައްޔާރު ކުރުމުގައި އަވަދި ނެތި އުޅެމުން ދާއިރު އޮފީސްތަކަށް ދާން ޖެހޭ މީހުން އެމީހުން ގޭތެރޭގައި ކުރަން ހުރި މަސައްކަތްތަށް ނިންމުމަށްފަހު އޮފީހަށް ދިޔުމަށް ތައްޔާރު ވުމަށް ކޮޅުކޮޅު މައްޗަށް ދުވަމުން ދެއެވެ. ކޮންމެ މީހަކުވެސް މަސައްކަތް ކުރަމުން ދިޔައީ ގަޑިނުޖެހި އެމީހެއްގެ ދުވަހުގެ މަސައްކަތަށް ރުޖޫޢަވެވޭތޯއެވެ. ނަމަވެސް ޝާޔަން މުޅިން ތަފާތެވެ. އޭނާ މިއަދުވެސް އޮތީ ދެ ހިޔާލެއްގައެވެ. މިއީ އެނާގެ ކޮންމެ ދުވަހެއްގެވެސް އާދައެވެ. ކޮންމެ ދުވަހެއްގެވެސް އިރުއަރަނީ ޝާޔަން ނިދުމާ ހަނގުރާމަ ކުރަމުން ދަނިކޮށެވެ. އެންމެ ރެޔަކުވެސް އެފަކީރަށް ނިދުމަކާ ނުވެއެވެ. ލޮލުފިޔަ ޖެހޭއިރަށް ފެންނަނީ ހަމަ އެމަންޒަރެވެ. ޒިޔާދުގެ ފުރާނަނެތް މަސްގަނޑެވެ. އަނގައިންނާއި ނޭފަތުން އަންނަމުން ދިޔަ ލޭތަކެވެ. ޒުވާން ޢުމުރުގައި އެފަކީރަށް މި ޖެހުނީ ކިހާ ދަތި ހާލެއް ހެއްޔެވެ؟ ޒަވާޖީ ހަޔާތެއް ފެށިތާ މަހެއް ވީތަނާ އޭނާގެ ފިރިމީހާ ވަނީ އޭނައާއި މުޅި އުމުރަށް ވަކިވެފައެވެ. ޝާޔަން ގެ ހަޔާތަށްވެސް އައި ބަހާރު މޫސުން ނިމިގެން ދިޔައީއެވެ. ޝާޔަން ގެ ހިޔާލަށް އަންނަމުން ދިޔައީ އޭނާ އާއި ޒިޔާދުގެ ލޯބީގެ ސިލްސިލާ ފެށުނު ދުވަސް ތަކެވެ. އޭނާގެ ހަޔާތުގެ މާތަށް ފޮޅުނު ދުވަސްތަކެވެ.\n“އެއީ މީގެ3އަހަރު ކުރިއެވެ. ޝާޔަން ތައްޔާރު ވަމުން ދިޔައީ އަހަރުގެ ފަހު އިމްތިހާނަށެވެ އަދި ހަމައެހެންމެ މިއީ ވޭތުވެދިޔަ 10 އަހަރު ދުވަހު ކުރި މަސައްކަތުގެ ނަތީޖާވެސް ފެންނާނެ އިމްތިހާނުވެސް މެއެވެ. އޭނާ އަކީ ސުކޫލުން އެންމެ މޮޅުދަރިވަރު ކަމުން އޭނާގެ ކައިރިޔަށް އިމްތިހާނަށް ތައްޔާރުވުމަށްޓަކައި ކިޔަވަން އެތައް ކުދިންނެއް ދެއެވެ. އެހެން ކަމުން ޝާޔަން އަށް ވަނީ އިމްތިހާނަށް ތައްޔާރު ވުމަށްޓަކައި ކުރަން ޖެހޭ މަސައްކަތް ދެގުނަ އިތުރުވެފައެވެ. ކިތަންމެ ބުރަކޮށް އުޅެމުންވެސް ނަތީޖާ ރަނގަޅު ކުރުމަށް ޝާޔަން ދިޔައީ ވަރަށް މަސައްކަތް ކުރަމުންނެވެ. ޝާޔަންގެ މަންމަ އަބަދުވެސް އޭނާ އަށް އެނގޭ އެއްޗެއް އެހެން މީހުންނަށް ފޯރުކޮށްދިނުމަށް ނަސޭހަތްތެރި ވެއެވެ.\nއިސާހިތަކު އިމްތިހާނުވެސް ނިމެއްޖެ އެވެ. ދެން އޮތީ ނަތީޖާއަށް އިންތިޒާރު ކުރުމެވެ. ނަތީޖާ ލިބެނީ2މަސް ފަހުންކަން އެނގުމުން މި ދުވަސްތައް ބޭކާރު ނުކޮށް ބޭނުންތެރި ކަމެއް ކުރުމަށް ޝާޔަން ވިސްނަން ފެށިއެވެ. އެގޮތުން އެންމެ ފަސޭހައިން އަދި އެންމެ ކުރާހިތްވާ ކަމަކަށް އޭނާއަށް ފެނުނީ ޓިއުޝަން ދިނުމެވެ. ކުޑަވަރެއްގެ ޢާމްދަނީއެއްވެސް ލިބޭނެ ކަމަކަށް ވެފައި އަދި ކިޔެވި އެއްޗެހި ހަނދާނުގައި ހުންނާނީވެސް ކިޔެވުމާއި މުޅިން ދުރަށް ނުދެވޭފަދަ ކަމެއްގައި މަޝްޣޫލު ވުމުން ކަމުން ޝާޔަން މިކަން ފެއްޓިއެވެ. 20 ވަރަކަށް ކުދިންނާއިއެކު އެކި ގަޑިތަކަށް ބަހައިލައިގެން ޝާޔަން ޓިއުޝަން ދެމުން ދިޔައީ އެކަމާ ވަރަށް ގަޔާވެގެން ހުރެއެވެ.\nޝާޔަން އަކީ އެހާ ގިނައިން ބޭރަށް ނިކުމެ އުޅޭ މީހެއް ނޫނެވެ. ނަމަވެސް ބޭރަށް ނިކުމެލާ ފަހަރަކު ޒުވާން ކުދިންގެ އުނދަގޫ ކޮންމެވެސް ވަރަކަށް އޭނާއަށް ފޯރައެވެ. އެކި ކުދިން ގެ ހުށައެޅުން ތައްވެސް ޝާޔަން އަށް ދިޔައީ ލިބެމުންނެވެ. ނަމަވެސް އެއިން ކޮންމެ މީހަކަށްވެސް ޝާޔަން ދެމުން ދިޔަ ޖަވާބަކީ އަދި ތިކަހަލަ ކަމަކާ ނުވިސްނާ ކަމަށެވެ. އެމީހުންގެ ސުވާލަކަށް ވަނީ ޝާޔަން އެހެން މީހަކަށް އިންތިޒާރު ކުރަނީ ހެއްޔެވެ؟ އާއެކެވެ. އޭނާ އެހެން މީހަކަށް އިންތިޒާރު ކުރެއެވެ. ނޭގުމެއްގެ ތެރޭގައިވެސް ޝާޔަންގެ ހިތް ވަނީ އެހެން މީހެއްގެ ހައްގަކަށް ވެ ނިމިފައެވެ. ނަމަވެސް މި ވާހަކަތަށް ވީ އޭނާގެ ހިތުގައެވެ. އެ ސުވާލުގެ ޖަވާބަށް އޭނާ ހިނިތުން ވުމަކުން ފުއްދާލަނީ އެވެ.\nޒިޔާދު އަކީ ޝާޔަންގެ ވަރަށް ގާތް އެކުވެރިއެކެވެ އަދި ހަމަ އެހެންމެ އޭނާގެ ފުރަތަމަ ލޯތްބިވެސް މެއެވެ. މި ލޯބި އުފެދުނީ ކިހިނެއްކަން އޭނާއަކަށްވެސް ނޭންގެއެވެ. އޭނާއަށް އެނގޭހާވެސް އެއްޗަކީ ޒިޔާދު ފެނުމުން އޭނާއަށް ނޭންގޭ އެތަށް ހާސް އިހުސާސްތަކެއް ހަށިގަނޑުގައި ދައުރުވާ ކަމެވެ. ޒިޔާދު ފެނުމުން ވާހަކަ ދައްކަން އުނދަގޫ ވާކަމެވެ. އަދި ހަމަ އެހެންމެ ޝާޔަން އަށް ޔަގީންވާ އެއްކަމެއް އޮވެއެވެ. ޒިޔާދުވެސް އޭނާ އަށް ބަލަނީ ހަމަ އެ ނަޒަރުންކަމެވެ. ނަމަވެސް އޭނާގެ ހިތުގައި އުފެދޭ ސުވާލަކީ މި ގުޅުމުގައި އިތުރު ބޮޅެއް އިތުރު ވާނީ ކޮން އިރަކުން ކަމެވެ. ޒިޔާދުގެ ހުށައެޅުން ލިބޭނީ ކޮން ދުވަހަކުން ކަމެވެ. މި ސުވާލު ތަކަކަށް ޝާޔަން އަށްވެސް ދޭނެ ޖަވާބެއް ނޭންގުނެވެ. މި ހުވަފެނުގައި ވަރަށް އަވަހަށް ކުލަޖެހިގެން ދާނެކަމުގެ އިހުސާސް ޝާޔަން އަށް ކުރެވެމުން ދާތާ ކިތަންމެ ދުވަހެކެވެ. ޒިޔާދުގެ ހިޔާލު ސިކުނޑިޔަށް އަޔަސް ހިނިތުން ވެލެވެއެވެ.\nޝާޔަން އަކަށް މާ ގިނަ ދުވަހު އިންތިޒާރުގައި ހުންނާކަށް ނުޖެހުނެވެ. ކިޔެވުން ބަންދުވުމުން ޒިޔާދުވެސް ޗުއްޓީ ހޭދަކޮށްލުމަށްޓަކައި ރަށައަށް އައިއްސި އެވެ. ޒިޔާދުވެސް މިފަހަރު ރަށަށް އައި މި ހުރިހާދުވަހު ފޮރުވައިގެން ހުރި ލޯބި ހުށައެޅުމަށް ތައްޔާރު ވެގެންނެވެ. ޒިޔާދު ރަށަށް އައިތާ ދެދުވަސް ފަހުން ޝާޔަން އާއި ދިމާވިއެވެ. އަދި ވަރަށް ބޮޑު ވާހަކައެއް ބުނަންވެފައި އެބަ އޮތް ކަމަށާއި އަންނަ ހުކުރު ދުވަހުގެ ރޭ ބައްދަލުކޮށްލަން ބޭނުން ކަމަށްވެސް ބުޏްޏެވެ. ޖެހިގެން އައި ހުކުރު ދުވަހުގެ ރޭ ޒިޔާދު އާއި ޝާޔަން ބައްދަލު ކުރީ ރެސްޓޯރެންޓަކުންނެވެ. އެރޭ ޒިޔާދުގެ ލޯބި ޝާޔަން އަށް ހުށައެޅިއެވެ. ޝާޔަން ވަގުތުން ޖަވާބު ދިނެވެ. މިއީ އޭނާވެސް ކުރަމުން އައި ފޮނި އންމީދެއްވިއްޔާއެވެ.\nޝާޔަން އަށް ކުރެވުނު އެންމެ ބޮޑު ކުށަކީ އޭނައާއި ޒިޔާދުގެ ލޯބީގެ ގުޅުން އޭނާގެ އެކުވެރިޔާ ގާތު ބުނެވުމެވެ. މިއީ ޝާޔަންގެ ހަޔާތަށް ވިހަލާން ހުރި ހަރުފައެއް ކަމެއް ޝާޔަން އަކަށްވެސް ނޭންގުނެވެ. ވާނީވެސް އެހެން ތާއެވެ. މީޝާ އަކީ ޝާޔަން ގެ އެންމެ ގާތް ރަހުމަތްތެރިޔާއެވެ. އިއްތިފާޤުން ދެމީހުންނަށްވެސް ލޯބިވެވިގެން މިއުޅެނީ ހަމަ އެންމެ މީހަކާއެވެ. ޝާޔަން އާއި ޒިޔާދުގެ ލޯބީގެ ގުޅުން މީޝާ އަށް އެނގުނު ހިސާބުން އޭނާގެ ހިތުގައި ޝާޔަންގެ މައްޗަށް އޮތް ލޯބި ނަފުރަތަށް ބަދަލުވެގެން ދިޔައެވެ. އޭނާ އަށް ނުލިބުނު ލޯތްބެއް ޝާޔަން އަށް ލިބޭކަށް އޭނައަށް ކެތްކުރެވޭނެ ހެއްޔެވެ؟ މީޝާ ހުރީ ޝާޔަން ގެ ހަޔާތުގައި ހުޅު ރޯކޮށްގެން ވިޔަސް ޒިޔާދު ހޯދުމަށް އަތުކުރި އޮޅައިލައިގެންނެވެ.\nކޮންމެއަކަސް2އަހަރު ފާއިތުވެގެން ދިޔައިރުވެސް މީޝާއަކަށް އެއްވެސް ކަމެއް ނުކުރެވުނެވެ. ޒިޔާދު އާއި ޝާޔަން ގެ ކައިވެނި މިރޭ ކުރެވޭނެއެވެ. މިރެޔަށް ފަހު އޭނައަށް ޒިޔާދު މުޅިން ގެއްލުނީ އެވެ. މިއީ ހައްތާވެސް ތަޤުދީރުގެ ނިންމުމެވެ. އެޔަކަށް އެއްވެސް މީހަކަށް ބަދަލު ގެނައުމުގެ ބާރެއް ނުވެއެވެ.\nކައިވެނިވެސް ކުރެވިއްޖެ އެވެ. ޝާޔަން ހީވަނީ ޕަރީއެއް ހެންނެވެ. އެހާވެސް އޭނާ މިރޭ ރީއްޗެވެ. ކައިވެނި ކުރުމަށް ފަހު ކުޑަކުޑަ ޙަފުލާއެއްވެސް ބޭއްވިއެވެ. ހަމައެކަނި ދެފަރާތުގެ ޢާއިލާއަށްވެ އެހާ ބޮޑު ޕާޓީއެއްބާއްވާ ލާރިތަކެއް ބޭކާރުކޮށްލަން ޝާޔަން ބޭނުން ނުވީއެވެ. މީޝާ ހުންނަނީ ޕްލާސްޓިކް ހިނިތުންވުމެއް އަޅުވައިގެން އޭނާގެ ހިތުގެ ތެރޭގައި އޮތް ހަސަދަވެރިކަން ފޮރުވައިގެންނެވެ. އޭނާއަށް ކުރެވޭ ކިތަންމެ ކުޑަ ކަމެއްގެ ސަބަބުންވެސް އެހެން މީހަކަށް ޝައްކެއް ވެދާނެތީ އޭނާ ހުރީ ވަރަށް މަޑުންނެވެ. އަދި އޭނާ ރާވަމުން ދިޔައީ ޝާޔަން ޒިޔާދުގެ ހަޔާތުން ދުރައްލެވޭނެ ގޮތަކަށެވެ.\n1 މަސް ފަސް\nޒިޔާދުއާއި ޝާޔަން އުޅެމުން ދިޔައީ ވަރަށް އުފަލުންނެވެ. އެދެމަފިރިންގެ ހަޔާތް ވޭތުވަމުން ދަނީ ވަރަށް އަމާން އޮމާންކޮށެވެ. އެއްރެއެއްގެ ރޭގަނޑުކެއުމަކަށް މީޝާ ޒިޔާދުގެ ދެމަފިރިންނަށް ދަޢުވަތު ދިނެވެ. މިއީ އޭނާގެ ރޭވުން ކާމިޔާބު ކުރާނެ ރެއެވެ. މީޝާ ބޭނުންވީ ސިހުރުން ޝާޔަންގެ ދިރިއުޅުން އެފުއް މިފުށަށް ޖެހުމަށެވެ. އަދި ކާއެއްޗަށް އަޅާ ކާންދީގެން ޝާޔަން މަރާލުމަށެވެ. އެހެންކަމުން އެރޭ ކެއުމުގެ ދަޢުވަތަކަށް ގެނެސް މީޝާ ޝާޔަންއަށް ސިހުރު ހަދައިފައި ހުރި ޖޫސްތައްޓެއް ދިނެވެ. ނަމަވެސް މިކަމުގައި މީޝާއަށް ގޯހެއް ހެދުނީ އެވެ. ޝާޔަން އާއި ޒިޔާދުގެ ޖޫސްތަށި އޮޅުވައިލެވުނީ އެވެ. އެ ޖޫސްތަށި ބޮވުނީ ޒިޔާދު އަށެވެ. މީޝާ އަކަށް މިކަމެއް ނޭންގުނެވެ. އެނގުނު އިރު ވަނީ ވަގުތު ފާއިތުވެފައެވެ. އެއީ ޒިޔާދުގެ މަރުގެ ހަބަރެވެ. މިއީ މީޝާ އަށް ލިބުނު ބޮޑު ޝޮކެކެވެ.\nމީޝާ މެންގެއިން ކައިގެން ގެޔަށް ދިޔަ ފަހުން ޒިޔާދު ވަރަށް ގަދަޔަށް ކެއްސަން ފެށިއެވެ. މިކަމާ ޝާޔަން ވަރަށް ކަންބޮޑުވިއެވެ. ޑޮކްޓަރަށް ދައްކަން ދާން ބުނުމުން ޒިޔާދު އެކަމާ ދެކޮޅު ހެދިއެވެ. އިރުކޮޅަކުން ރަނގަޅުވެދާނެ ކަމަށް ބުޏްޏެވެ. ވީވެސް ހަމަ އެހެންނެވެ. އިރުކޮޅަކުން ކެއްސުން ފިލާ މީހާ ހަމައަކަށް އެޅުނެވެ. ނަމަވެސް ދަންވަރު އަނެއްކާ އެކަންލައި ގަނެއްޖެ އެވެ. ޝާޔަން އަށް ސިއްސައިގެން ހޭލެވުނީ ޒިޔާދު ކެއްސާ އަޑަށެވެ. އޭނައަށް ހޭލެވުނު އިރު ޒިޔާދު އުޅެނީ ފާހަނައިގައެވެ. ފެންފުޅި ކޮބައިތޯ ބަލައިލިއިރު ފެންފުޅި ހުސްވެފައި ހުރުމުން ފެންފުޅިޔެއް ހިފައިގެން އެބަ އަންނަމޭ ބުނެފައި ޝާޔަން އަވަހަށް ބަދިގެޔަށް ދިޔައެވެ. ފެންފުޅި ހިފައިގެން ކޮޓަރިއަށް ދާއިރު ޝާޔަން އަށް ލިބެން އޮތީ ކޮންކަހަލަ ޙަބަރެއްކަން އޭނައަކަށްވެސް ރޭކާ ނުލައެވެ. ފެންފުޅިއަށް ފެންއަޅައިގެން ކޮޓަރިޔަށް ވަތްއިރު ޒިޔާދު އޮތީ ކޮޓަރި ތެރެއަށް ވެއްޓިފައެވެ. ނޭފަތުންނާ އަނގައިން ވަރަށް ބައިވަރު ލޭ އައިސް ފައި ހުއްޓެވެ. ޝާޔަން ވަގުތުން އަނބުރައިގަނެގެން ވެއްޓުނެވެ. އޭނާއަށް ހަމަހޭވެރިކަން ވީއިރު ޒިޔާދު އޮތީ ހިނަވާ ކަފުން ކޮށްފައެވެ.”\nޝާޔަން އަށް ހަމަހޭވެރިކަން ވީ މަންމަ އޭނާގެ ނަމުން ގޮވަމުން ދޮރުގައި ތަޅާ އަޑަށެވެ. މަންމައަށް ޖަވާބު ދިނުމަށް ފަހު އޭނާ ވަނީ ފާހަނައަށެވެ. އޭނާގެ ދެލޮލުން ފެންނަނީ ފުން ހިތާމައެވެ. އަދިވެސް އޭނާއަށް ކުރެވޭ ސުވާލަކީ ޒިޔާދު މަރާލީ ކާކު ހެއްޔެވެ؟ އޭނާ ޒިޔާދު އަށް އިންސާފު ހޯދަދޭން ބޭނުމެވެ. އެއީ އޭނަގެ ފުރާނަ ފަދައިން ލޯބިވާ ފިރިމީހާއެވެ. ނަމަވެސް ކުރާނެ ކަމެއް ނެތެވެ. ޒިޔާދުގެ މަރުގެ ޙަޤީގަތް ވަނީ ފޮރުވިފައެވެ. އޭނާވެސް ފަސްދާނުލެވުނު ފަދައިންނެވެ.\nލޯބި May 20, 2017\nހިތާމަ ބިރުވެރި ލޯބި January 5, 2017\nއަބަދުގެ އަބަދަށް ( ހަވަނަ ބައި )


Olympus libumugai dhathithakeh, Dark Rain'ge kanboduvun\nއޮލިމްޕަސް ލިބުމުގައި ދަތިތަކެއް، ޑާކްރެއިންގެ ކަންބޮޑުވުން\nއެންސީ އަކީ ނާގާބިލު މީހުން ތިބި ތަނެއް: ޕްރޮޑިއުސަރުން\nއޮލިމްޕަސް ލިބުމުގައި ގިނަ ދަތިތަކެއް ދިމާވޭ\nމިކަން ކަމަށް ހައްލެއް ހޯދައިދީ: ޑާކްރެއިން\nކ. މާލެ | 11 ޖެނުއަރީ 2020 | ހޮނިހިރު 13:08 | 2,427\nއޮލިމްޕަސް - މުހައްމަދު ޝަރުހާން\nއޮލިމްޕަހުގައި ދިވެހި ފިލްމުތައް އަޅުވަން ދަތިތަކެއް ދިމާވާ ކަމަށާއި، ހަރުދަނާ ޝެޑިއުލް އެއް ނެތުމަކީ އޭގެ ސަބަބުން ގޮންޖެހުން ތަކެއް ދިމާވާ ކަމެއް ކަމަށް ބުނެ، ރާއްޖޭގެ މަޝްހޫރު ޕްރޮޑަކްޝަން ހައުސް ޑާކްރެއިން އެންޓަޓައިންމެންޓް (ޑީއާރްއީ) އިން ކަންބޮޑުވުން ފާޅުކޮށްފިއެވެ.\nޑާކްރެއިންގެ ކަންބޮޑުވުންތައް ޓްވިޓާގައި ހިއްސާކޮށް ކުރި ޓްވީޓެއްގައި ބުނީ، މާލޭގައި ފިލްމު އެޅުމަށް އޮންނަ ހަމައެކަނި އޮޕްޝަނަކީ އޮލިމްޕަސް ކަމަށްވާއިރު، އެޑްވާންސްކޮށް ފިލްމު ސްކްރީން ކުރަން ސްލޮޓްތައް ނުލިބުމުން ދަތިތަކާއި ދިމާވާ ކަމަށެވެ.\nއަދި ހަމަ އެއާއިއެކު ބައެއް ޕްރޮޑިއުސަރުން ކުރީ ބައިގައި އޮލިމްޕަސް ބުކް ކުރުމަށް ފަހު ފިލްމު ނާޅުވާ ދޫކޮށްލުމުން ބޭކަރު ހަރަދަކަށް ވެފައި، އެހެން ޕްރޮޑިއުސަރުންނަށް ފިލްމު އަޅުވަން ފުރުސަތު ގެއްލޭ ކަމަށްވެސް ޑާކްރެއިނުން ބުންޏެވެ.\nޑާކްރެއިނުން މި އަހަރުގެ ފިލްމުތައް ދެއްކުމަށް ތައްޔާރީތައްވަމުން އަންނައިރު، އޮލިމްޕަހުން ފިލްމުތައް އަޅުވާ ތާވަލު އާއްމު ނުކުރުމަކީ ވަރަށް ދަތި އަދި ބަލައިގަނެވޭނެ ކަމެއް ނޫން ކަމަށް އެ ޕްރޮޑަކްޝަނުން ވަނީ ބުނެފައެވެ.\nދިމާވެފައިވާ ދަތިތަކަށް ހައްލު ހޯދައިދިނުމަށް ޑާކްރެއިނުން ވަނީ އެދިފައެވެ. އޮލިމްޕަސް ހޯދުމަށް ދަތިތަކެއް ކުރިމަތިވާކަމުގެ ކަންބޮޑުވުންތައް ޑާކްރެއިނުން ހިއްސާކޮށްފައިވާއިރު، މި އަހަރު ނެރެން ހަމަޖެހިފައިވާ ފިލްމުތައް އަޅުވަން ތާރީހުތައް ނުލިބޭތީ ގިނަ ޕްރޮޑިއުސަރުން ވަނީ ކަންބޮޑުވުން ފާޅުކޮށްފައެެވެ.\nބައެއް ޕްރޮޑިއުސަރުން ބުނާ ގޮތުން އޮލިމްޕަސް ބަލަހައްޓަމުންދަ ނެޝަނަލް ސެންޓަރފޯ ދި އާޓްސް ( އެންސީއޭ) ގައި ތިބީ ނާގާބިލު އަދި ހަރުދަނާ ބައެއް ނޫނެވެ. އަދި މިކަންތަކަށް އެކަށީގެންވާ އެއްބާރުލުން ނުލިބޭކަން ޕްރޮޑިއުސަރުން ވަނީ ހާމަކޮށްފައެވެ.


Rasdhoo Rayyithunge Gina Kanboduvunthakeh Raees Ge Samaalu Kamah! - Vaguthu\nރަސްދޫ ރައްޔިތުންގެ ގިނަ ކަންބޮޑުވުންތަކެއް ރައީސްގެ ސަމާލުކަމަށް!\nރައީސް ސޯލިހް ރަސްދޫ ކައުންސިލް މެންބަރުންނާއެކު - ފޮޓޯ: ރައީސް އޮފީސް\nއއ. ރަސްދޫ ރައްޔިތުންގެ ހުރި ކަންބޮޑުވުންތައް ރައީސް އިބްރާހިމް މުހައްމަދު ސޯލިހާއި ހިއްސާ ކުރައްވައިފިއެވެ.\nރައީސް ސޯލިހް މިހާރު އއ. އަތޮޅަށް ކުރައްވަމުން ގެންދަވާ ދަތުރުފުޅުގައި ރަސްދޫ ކަައުންސިލާއި އަންހެނުންގެ ތަރައްގީއަށް މަސައްކަތްކުރާ ކޮމިޓީއާއެކު ބޭއްވެވި ބައްދަލުކުރެެއްވުމުގައި އެ ކަންބޮޑުވުންތައް ހިއްސާކުރެއްވީ ކައުންސިލުންނެވެ.\nކައުންސިލުން ރައީސްގެ ސަމާލުކަމަށް ގެނައި ކަންތައްތަކުގެ ތެރޭގައި، ރަށުގެ ބިން ފުރިފައިވުމުން ރައްޔިތުންނަށް ދިމާވާ ބޯހިޔާވަހިކަމުގެ ދަތިކަމާއި، ޞިއްޙީ ޚިދުމަތްތަކުގެ ފެންވަރު ރަނގަޅުކުރުމަށް ބޭނުންވާކަމާއި، ރަސްދޫގައި ފަށާ މަޝްރޫޢުތައް ނުނިމި ލަސްވާތީ ހުރި ކަންބޮޑުވުންތަކާއި، ރަށުގެ ޔުޓިލީޓީޒްގެ ޚިދުމަތް ލިބުމުގައި ހުރި ގޮންޖެހުންތައް ހިމެނެެއެވެ.\nއަދި މީގެ އިތުރުން ރަށުގެ ބޭރު ތޮށި ހަލާކުވެފައިވުމުގެ ސަބަބުން ދިމާވާ ދަތިތަކާއި، ކުޅިވަރު ފެސިލިޓީސްތައް މަދުވުމުން ހުރި ކަންބޮޑުވުންތައް އަދި މިނިސްޓްރީތަކާއި ކައުންސިލާ ދޭތެރޭ އޮންނަ އިދާރީ ގުޅުން ހީނަރުވުމުގެ ސަބަބުން ހުރި ކަންބޮޑުވުންތައް ހިއްސާކުރެއްވިއެވެ.\nއަންހެނުންގެ ތަރައްޤީއަށް މަސައްކަތްކުރާ ކޮމިޓީއިން ވަނީ އަލަށް މިފަދަ ކޮމިޓީއެއްގެ މަސައްކަތްކުރިޔަށްދާއިރު ކަމާގުޅޭ ފަރާތްތަކުގެ ފަންނީ ލަފައާއި އިރުޝާދު ބޭނުންވާކަން ރައީސުލްޖުމްހޫރިއްޔާގެ ސަމާލުކަމަށް ގެންނަވާފައެވެ.\nމި ވާހަކަތައް އަޑުއެއްސެވުމަށްފަހު ރައީސް ވިދާޅުވީ، އަންނަ އަހަރުގެ ބަޖެޓުގައި ހިމަނައިގެން ކުރިޔަށް ގެންދިޔުމަށް ނިންމާފައިވާ ބޯހިޔާވަހިކަމުގެ މަޝްރޫއުގެ ދަށުން ރަސްދޫ ރައްޔިތުންނަށް ވެސް ކޮންމެވެސް ވަރެއްގެ ހައްލެއް ވަގުތީ ގޮތުން ވިޔަސް ލިބޭނެކަމަށެވެ. އަދި ދިގު ރާސްތާއަށް ވިސްނައިގެން މިކަމަށް ދާއިމީ ޙައްލެއް ހޯއްދެވުމަަށް މަސައްކަތްކުރައްވާނެކަމުގައި ވިދާޅުވެފައެވެ. މީގެ އިތުރުން ވެސް ރައީސުލްޖުމްހޫރިއްޔާ ވަނީ އެމަނިކުފާނުގެ ސަރުކާރުގެ ވައޔދުތަކާ އެއްގޮތަށް ފަށާފައިވާ ހުރިހާ މަޝްރޫއެއް ކުރިޔަށް އޮތް ދެ އަހަރު ތެރޭ ނިންމުމަށް މަސައްކަތްކުރައްވާނެ ކަމަށް ރައީސް ވިދާޅުވިއެވެ.\nއަދި ރައީސް ވަނީ ލޯކަލް ގަވަރމަންޓް އޮތޯރިޓީ މެދުވެރިކޮށް އަންހެނުންގެ ތަރައްޤީއަށް މަސައްކަތްކުރާ ކޮމިޓީއަށް ބޭނުންވާ ފަންނީ ލަފާ ފޯރުކޮށްދެއްވާނެ ކަމަށް ވިދާޅުވެފައެވެ.\nއޮކްޓޯބަރ 20, 2021 20:44\nފިނޑި ޖަވާ ބަކުން ރަސްދޫ ހައްދާލައިފާ ރައީސް ފޭބީ އުފަލުން ރައްޔިތުންގެ މާލިއްޔަތު ކައިހުސްކުރާއިރު ވަގުތީގޮތުން ކަމެއްމޮއްދެވޭތޯ ބަލާނަމޯ


ވިލިވަރުގައި ތިބި އެންމެން އިރުފުއްޓަށް، ބިދޭސީންގެ ޝުކުރު ސަރުކާރަށް – Dhen.mv\nވިލިވަރުގައި ތިބި އެންމެން އިރުފުއްޓަށް، ބިދޭސީންގެ ޝުކުރު ސަރުކާރަށް\nދެން އެމްވީ April 22, 2020 - 12:27 pm\nވިލިވަރު ކަރަންޓީނުގައި ބިދޭސީން ތިބި ތަނަކީ އިންސާނުން އުޅެން ހެޔޮވާވަރު ތަނެއް ނޫން ކަމަށް ބުނެ ފާޑުކިޔުން އަމާޒުވެފައި ވަނިކޮށް އެތާ ތިބި ބިދޭސީން ސަން ޝިޔާމްގެ އިރުފުއްޓަށް ބަދަލު ކޮށްފިއެވެ.\nމިކަމާއި ގުޅިގެން އެތަނުގައި ހުރި މީހަކު "ދެން" އަށް މަޢުލޫމާތު ދެމުން ބުނީ"4 ޖަހަނިކޮށް ސިފައިން އައިސް ބުނީ ރެޑީ ވާށޭ. އެހެން ރަށަކަށް ބަދަލު ކުރަނީ އޭ. ދެން އެންމެ ރެޑީވެގެން މި އައީ" ކަމަށެވެ.\nވިލިވަރުގައި ތިބެފައި އިރުފުއްޓަށް އާދެވުމުން ކުރެވުނު އިޙްސާސް ކިޔައިދެމުން އޭނާ ބުނީ، "މިރަށަށް އާދެވުމުން އެންމެން ތިބީ ވަރަށް އުފާވެފައި. މި ފެންވަރުގެ ތަނަކަށް އަންނަން ބޭނުންވެގެން ނޫން މީޑިޔާއަށް މަޢުލޫމާތު ދިނީ. އެތަން (ވިލިވަރު ކަރަންޓީނު ފެސިލިޓީ) އެއީ ހަމަ މީހުން ދިރިއުޅެން ކަމުދާ ތަނެއްނޫން." ކަމަށެވެ.\nމި ތަނުގައި ތިބި ބިދޭސީންގެ ތެރެއިން "ދެން"އަށް މަޢުލޫމާތު ޙިއްސާ ކުރި މީހާ ބުނީ، "މިއީ ވަރަށް އަގުބޮޑު ރިސޯޓެއްކަން އެނގޭ. މިތަނުގައި ތިބެފައި ދާއިރު އަހަރުމެންނާއި ބެހޭގޮތުން ދެރަ އެއްވެސް ވާހަކަ އެއް ނުއިވޭނެ ގޮތަށް ކަންތައް ކުރުމަށް އެންމެނަށް އޮންނާނީ އަންގާފައި. ހުރިހާ އެންމެނާވެސް ފޯނުން ގުޅޭ އެންމެން ވެސް ތިބީ ސަރުކާރުގެ މި އިންތިޒާމަށް ޝުކުރު އަދާކުރާނެ ގޮތެއް ނޭނގިފައި. ނޫސް ތަކުން އަހަރެމެންގެ ޝުކުރިއްޔާ ސަރުކާރަކަށް ރައްދު ކޮށްލަދީ" މިހެންނެވެ.\nމިއަދު 11 ޖެހިއިރު އަދި ހެނދުނު ގެ ނާސްތާ އެމީހުނަށް ނުލިބެއެވެ. ނަމަވެސް އެމީހުންގެ އެއްވެސް ޝަކުވާ އެއް ނެތެވެ. " ވަރަށް ގިނަ މީހުން ގެނެސް ކޮޓަރި ތަކަށް ބަދަލު ކުރަންވީމަ ވަރަށް ވަގުތު ނަގާނެކަން އެނގޭ. ކޮޓަރީގަ ސައި ހެދެން އެބަހުރި. އެއި މައްސަލައެއް ނޫން" ކަމަށް ވެސް މި މީހާ ބުންޏެވެ.


(12 އޭޕްރިލް 2021 އާ ގުޅޭ)\nނާއިކު ވަރަށް އަވަހަށް ކާގެއަށް ވަދެ، ފެން ތަށްޓެއް އަޅައިގެން އައިސް އައިޝާގެ އަތަށް ދިއްކޮށްލިއެވެ.\n"އާޝާ.. ފެން ފޮދެއް ބޯލާ!" ނާއިކު ހައިރާންކަން މަތީ ބަލަން ހުރީ އައިޝާގެ މޫނަށެވެ. ނާއިކު އުއްމީދުކޮށްގެން ހުރީ އޭނާގެ ލޯކުރިމަތިން ފެންނަމުން ދަނީ އުފާވެރި ކަމެއްގެ ކުލަވަރު ކަމަށެވެ. އަނގަ އާއި މޫނު ދޮވެލަމުން އައިޝާ ފެން ފޮދެއް ބޮއިލިއެވެ.\n"ނާއިކު.. އަހަންނަށް ހީވަނީ އަހަރެން ބަނޑު ބޮޑުހެން.." އައިޝާގެ ދުލުން ބޭރުވި ބަސްތައް ނާއިކުގެ ކަންފަތުގައި ޖެހުމާ އެކު އޭނާއަށް އުފަލުން ހިނިތުންވެވުނެވެ.\n"ކީކޭ؟ ބަނޑު ބޮޑުހެންނެޭ.." ނާއިކަށް ލިބުނު އުފަލާ އެކު، އޭނާ ގޮސް އައިޝާ އުރައިލިއެވެ.\n"ގަމީސް ރޫޖެހި ދާނެ." އައިޝާ އެހެން ބުނެލީ ނާއިކަށް ބަލައިލަމުންނެވެ. ނާއިކު ވަރަށް ލޯބިން އައިޝާ ކޮޅަށް ބަހައްޓަމުން، އޭނާގެ މަންމަ އާއި ބައްޕައަށް ގޮވަން ފެށީ އެ އުފާވެރި ޚަބަރު ދޭށެވެ.\n"އަސްލުތަ؟ ހާދަ އުފާވެއްޖޭ! އަލްޙަމްދުﷲ.. ދަރިފުޅު ދޭ އޮފީހަށް. މަންމަމެން ދާނަން އައިޝާ ގޮވައިގެން ހޮސްޕިޓަލަށް.. ޓެސްޓު ހަދަން.." ހުރިހާ ދަތްތަކެއް ދިއްލައިގެން ނަފީސާ ހެވި ދިލިފައި ހުރެ ބުނެލިއެވެ.\n"ނޫން މަންމާ.. އަހަންނަށް ހެޔޮ ގަޑި ޖެހުނަސް... އަހަރެން ވެސް ބޭނުން އާޝާއާ އެކު ދާން.." ނާއިކު ދަރިއަކު ބޭނުން ވެފައި ހުރިލެއް ބޮޑުކަން އޭނާއަށް ބަލައިލި ކޮންމެ މީހަކަށް ވެސް ޔަޤިން ވާނެއެވެ.\nކޮޓަރީގެ ދޮރު ތަޅުލުމާ އެކު، ޖަންނަތުގެ ބަޑި ފަޅައިގެން ދިޔައެވެ. ޖަންނަތަށް ވަނީ ހަމަ ޙަޤީޤަތުގައި ވެސް ވަރަށް ފުން ހިތްދަތި އަސަރެއް ކުރުވާފައެވެ. ހިތް ފުރޭ ވަރަށް ރޯލަން މިއަދު ޖަންނަތު ބޭނުން ވެއެވެ. ފިރިމީހާ ޑިއުޓީ ގައި ކަމުން، މުޅި ކޮޓަރި ވަނީ ޖަންނަތުގެ ހިތާމަތަކަށް ޖާގަ ދީފައެވެ. ދިރިއުޅުމުގައި ޖަންނަތަށް މި ބަރުދާސްތު ކުރަން ޖެހުނީ އޭނާ ދުވަހަކު ވެސް ވިސްނައިގެން ހުރި ފަދަ ކަމަކާ އެއް ނޫނެވެ. މިވާހަކަތައް ދައްކާނެ މީހެއް، ޖަންނަތުގެ ނެތެވެ. މަންމަ ގާތު ބުނެފި ނަމަ، ޖަންނަތު ގެއިން ނެރެެލާނެއެވެ. ލަބީބަށް އެނގިއްޖެ ނަމަ، މުޅި ދުނިޔެއަށް ޖަންނަތު ވާނީ ފަޟީހަތެވެ. އުޅެވޭ ގޮތާ މެދު ނުވިސްނުމުގެ ހިތި ރަހަ، ޖަންނަތުގެ ކަރު ބުޑުގައި ފުރަތަމަ ފަހަރަށް ހަމަ ރަނގަޅަށް ވެސް ލައިފިއެވެ. ޖަންނަތު އެންމެ ދެރަވީ، ޒަހީންގެ ފަރާތުން އިވުނު ބަސްތަކުންނެވެ.\nމި ވޭތުވެގެން ދިިޔަ 1 މަސް ތެރޭގައި ޖަންނަތާއި ޒަހީން އެކުގައި ވަރަށް ގިނަ ވަގުތުތަކެއް ހޭދަ ކުރިއެވެ. ޒަހީނަށް ލިބޭ ކޮންމެ ހުސް ވަގުތެއް އޭނާ ހުސްކުރީ ޖަންނަތުގެ ފަރާތުން ވަގުތީ އަރާމާއި އުފާ ހޯދުމުގައެެވެ. އެ އުފާތަކުން ނުކުމެދާނެ ނަތީޖާއަކަށް އެދެމީހުން ވެސް ނުވިސްނައެވެ. ދެލޮލުން ކަރުނަ ފޮހެލަމުން، ޖަންނަތު އަނެއްކާ ވެސް ގެއިން ނުކުމެގެން ޒަހީންގެ ގާތަށް ދިޔުމަށް ނިންމިއެވެ. ޒަހީން ކޮންމެ އެއްޗެއް ބުންޏަސް ޖަންނަތަށް ވަރިހަމައެވެ. ޖަންނަތު ބޭނުން ވަނީ ޒަހީންގެ ގާތަށް ގޮސް ރޮއި އާދޭސް ކުރާށެވެ. ސަލާން ޖަހާށެވެ.\n"މަރުޙަބާ.. އައިޝާ ބަނޑު ބޮޑު.." ޑޮކްޓަރު ރިޕޯޓު ދިއްކޮށްލުމާ އެކު އައިޝާއަށް އުފަލުން ނާއިކުގެ ގައިގައި އޮޅުލައި ގަނެވުނެވެ. ނަފީސާއި ހާއިދު އުފަލުން ހެވިދިލިފައި، އައިޝާ އާއި ނާއިކުގެ ބުރަކަށީގައި ފިރުމަމުން ގެންދިޔައެވެ.\nނާއިކު ލަސްނުކޮށް އައިޝާ ބަނޑު ބޮޑު ޚަބަރު އޭނާގެ އެންމެ ގާތް ރަޙުމަތްތެރިޔާ ދާއިންއަށް ދިނެވެ. ދާއިން ވެސް ނިކަން އުފާވެފައި ދަޢުވަތު ދިނީ ކޮފީއަކަށެވެ. "އިރުކޮޅަކުން ޑިއުޓީއަށް މިއަރަނީ.." ކަމަށް ބުނެ ނާއިކު ފޯނު ބޭއްވިއެވެ. އައިޝާ ވެސް އޭނާގެ މަންމަ ރަޝީދާއަށް ގުޅައި ލިބެން އުޅޭ ދެވަނަ މާމަ ދަރީގެ އުފާވެރި ޚަބަރު ދިނެވެ. ރަޝީދާގެ ބަރުވެފައިވާ ސިކުނޑިއަށް އެ ޚަބަރުން އުފާވެރިކަން ގެނުވިއެވެ. މާތްﷲއަށް ޚަމުދުކޮށް ރަޝީދާ ވެސް އޭނާގެ ދަރިފުޅުގެ އުފަލުގައި ބައިވެރިވިއެވެ.\n"ޓޮއްޓޮއް.." ދޮރުގައި ޓަކި ދޭން ފެށި އަޑަށް ޒަހީން ވަރަށް އަވަސްކޮށް ދޮރު ހުޅުވައިލިއެވެ.\n"ޖަންނަތު؟ އަނެއްކާ!" ޒަހީން ހިތްހަމަ ނުޖެހިފައި އަހައިލިއެވެ. ޖަންނަތު ބަލާކަށް ނުހުރެ ކޮޓަރިތެރެއަށް ދެމިގަތެވެ. އަދި ޒަހީންގެ އަތުގައި ހިފައިލިއެވެ.\n"އާދޭސްކޮށްފަ މިބުނީ.. ހެޔޮނުވާނެ ތިހެން ނުހަދާ އަހަންނަށް.." ޖަންނަތު ރޮމުން ވާހަކަދައްކަން ފެށިިއެވެ.\n"އަހަރެން ބުނެފަ އޮންނާނީ އަހަރެންގެ ނިންމުން.. އަހަންނަށް ނެތް ތިކަމާ ހަވާލުވެވޭކަށް.." ޒަހީން ވާހަކަދައްކަމުން ދިޔައީ ރުޅިވެރި ކަމާ އެކުގައެވެ.\n"ތިހެން ނުބުނޭ.. ސަލާން ޖަހާފަ މިބުނީ.. އަހަރެން މި ލަދުން ސަލާމަތްކޮށްދީ.." ޒަހީންގެ ފައި ދަށަށް ޖަންނަތު ތިރިވިއެވެ.\n"އަހަރެން ކިހިނެއް ޖަންނަތު ބުންޏަސް ޖަންނަތާ އިންނާނީ؟ ތީ އެހެން ނޫނަސް މީހެއްގެ އަންބެއް. ހަމަ ޑަމީ އެއްޗެއް ޖެއްސޭނެ ދޯ؟ އެހެނޭ ކިޔާފަ އަހަރެންނަށް ހަމަ ކުއްލިއަކަށް ޖަންނަތާ ކައިވެންޏެއް ނުކުރެވޭނެ ދޯ! އެކަން ސެންސް މޭކެއް ނުވެއެއްނު!" ޒަހީންގެ ވާހަކަތަކުން ޖަންނަތު ރުޅި އަންނާކަށް މާ ލަހެއް ނުވިއެވެ.\n"ގޮތްކުޑަ މީހާ.. ކަލޭ ތީ ހާދަ ނުލަފާ މީހެކޭ.. ބަލަ އަހަރެންގެ ބަނޑުގަ މިއޮތީ ކަލޭގެ ނަޙަލާލު ދަރިއެކޭ.." ޖަންނަތު ދަތްކުނޑި ވިކައިލަމުން އެހެން ބުނެލި އިރު، އޭނާގެ ލޮލުން ހޯސްލާފައި ކަރުނަ ފައިބައެވެ.\n"އަހަރެން ކައިރީ ފުއްޕަން ނުހަދާ، އަހަރެން ކުރިމަތިން ރައްކާވޭ! ކުރި ކަމެއް ކޮށްފަ އޮންނާނީ ކަލޭ ބޭނުން ވެގެން. ކަލޭ އެދިގެން. ކަލޭ ކިޔާ ވަރުން. ދެން ކޮންވާހަކައެއް ދައްކާކަށް؟" ޒަހީން ރުޅި އައިސްފައި ހިފައިލީ ޖަންނަތުގެ އަތުގައެވެ.\n"އަދި ބުނަން! އަހަރެންގެ ނެތް ހަނދާނެއް، އަހަރެންނަށް ތިވަރުގެ ކަމެއް ކުރެވުނު ކަމެއް. ވެދާނެ ތީ ލަބީބުގެ ދަރިއެއް ކަމަށް ވެސް.. ނޫނީ އެހެން މީހެއް.." ޒަހީން އެހެން ބުނުމާ އެކު ޖަންނަތު އޭނާގެ އަތް ނެގީ ޒަހީންގެ މޫނުމަތީގައި ހޫނު ތަފާލެއް އެޅުމުގެ ބޭނުމުގައެވެ.\n"ހެހެ! އަތް އިސްކޮށްފިއްޔާ އަހަރެންނަށް ވެސް ކުރެވޭނެ ކަންކަން އޮންނާނެ! ކަލޭ ދެން ވެސް ބަލާ، ކަލެއަށް މިކަމުން ސަލާމަތް ވެވޭނެ ގޮތެއް." ޖަންނަތު އިސްކުރި އަތުގައި ހިފައި ވާން ކޮށްލަމުން ޒަހީން ބުނެލިއެވެ. ލޮލުގެ ހިމަކޮޅުން ޒަހީނަށް ބަލައިލަމުން ޖަންނަތު އެ ކޮޓަރިން ނުކުތެވެ.\n"ބްރޯ! ކައެ ވަރަށް އުފާވެފަ ދޯ؟" ދާއިން އިނީ ނާއިކަށް ޚާއްޞަކޮށްފައިވާ ކެބިންގައެވެ. ނާއިކު އުފަލުން ހުރެ ބޯޖަހައިލީ "އާނއެކޭ" ބުނަމުންނެވެ.\n"ހެހެ! ދެން އެއްކަލަ ކަންތައް މަދު ވާނެ ދޯ؟" ދާއިން ހިނިގަނޑެއް ޖަހައިލަމުން އެ ސުވާލުކޮށްލީ ނާއިކު ހިންގާ އަންހެންކުދިންގެ ކުޅިވަރަށް އިޝާރަތް ކޮށްލަމުންނެވެ.\n"ނޫން ބްރޯ! އެއީ މުޅިން އެހެން ކަމެއްނު؟ ބަސްޓެއް ނުވާނޭ ބްރޯ. ކައެ އެކަމާ ހާސް ނުވެބަލަ!" ނާއިކު ހަމަޖެހޭ ކަން ދައްކަމުން ބުނެލިއެވެ.\nރޭގަނޑުގެ 8 ޖަހާ ބޮޑުވި ފަހުން، ލަބީބު ޑިއުޓީ ނިންމައިގެން ގެއަަށް އައިސް ވަތް އިރު ލައިބާ އާާއި ރަޝީދާ އިނީ ސިޓިންގރޫމްގައެވެ.\n"ޑެޑީ.." ލައިބާ ދުވެފައި ކަހަލަ ގޮތަކަށް އައިސް ލަބީބުގެ ގައިގައި ބައްދައިގަތެވެ.\n"ބައްޕިގެ ލައިބާ.. ކިހިނެއްތަ؟ ކޮބާ މަންމި؟" ލަބީބު ނިކަން ލޯބިން ލައިބާގެ ކޮލުގައި ހިފައިލަމުން އަހައިލިއެވެ.\n"މަންމި ކޮޓަރީގަ." ލައިބާ އެހެން ބުނުމުން، ލަބީބު މިސްރާބު ޖެހީ ކޮޓަރިއާ ދިމާލަށެވެ. ލައިބާ ގޮސް އިށީީންނީ ސޯފާގައި، ރަޝީދާއާ ޖެހިގެންނެވެ.\nކޮޓަރީގެ ދޮރު ހުޅުވައިލުމާ އެކު، ލަބީބުގެ ދެލޯ ބޮޑުވިއެވެ. ހުރި ފިޔަވަޅު މަތީގައި ލަބީބަށް ހުއްޓުން އެރުނެވެ. ފެނުނު މަންޒަރަކީ ހުވަފެނެއް ބާއޭ، އޭނާގެ ހިތް އަހަން ފެށިއެވެ. އަނގަ ހުޅުވަން އުޅެފައި ވެސް، ލަބީބުގެ ދުލުގައި ހީވީ ގޮށެއް ޖެހުނުހެންނެވެ. ޖަންނަތާ އެކު ކައިވެނިކޮށްގެން މިއުޅުނެ އަހަރުތަކުގައި ވެސް ލަބީބަށް ފެނިފައި ނުވާ މަންޒަރެއް ފެނުމުން އޭނާ ހައިރާން ވީއެވެ.\nނަމާދަށް އިން ޖަންނަތު ސަލާމް ދިނުމަށްފަހު ބަަލައިލީ ލަބީބުގެ މޫނަށެވެ. އޭރު ވެސް ލަބީބު ހުރީ ޖެހި ބުދެއްހެން ފެންނަމުންދާ މަންޒަރު ޤަބޫލު ކުރަން ދަތިވެފައެވެ. (ނުނިމޭ)


އަދީބަށް ވަކީލަކު ހަމަޖައްސަން ދިހަ ދުވަސް - DhiDaily\nބުދަ, ޖޫން 23, 2021\nއަދީބަށް ވަކީލަކު ހަމަޖައްސަން ދިހަ ދުވަސް\nއޯގަސްޓް 27, 2020\nކުރީގެ ނައިބު ރައީސް އަހުމަދު އަދީބު | ފޮޓޯ: އަވަސް\nދައުލަތުން ކުރީގެ ނައިބު ރައީސް އަހުމަދު އަދީބުގެ މައްޗަށް ދައުލަތުން އުފުލި7މައްސަލަ ކްރިމިނަލް ކޯޓުން ބޭރުކޮށްލި މައްސަލާގެ އިސްތިއުނާފް މައްސަލަ ކުރިއަށް ގެންދިއުމަށް، ގަލުގައި ވަކީލުންނާއި ބައްދަލު ނުކުރެވޭތީ، ވަކީލަކު ހަމަޖެއްސިފައި ނުވުމުން އެމަނިކުފާނަށް ވަކީލަކު ހަމައްޖަސަން 10 ދުވަހުގެ މުއްދަތެއް ކޯޓުން ދީފިއެވެ.\nއެމަނިކުފާނު ރިމާންޑު ޖަލެއްގައި ބެހެއްޓުމަށް ހައިކޯޓުން ނިންމީ ދައުލަތުން އުފުލި ދައުވާތަށް ކްރިމިނަލް ކޯޓުން ބާތިލު ކުރުމުން ދައުލަތުން ހައިކޯޓުގައި އެމައްސަލަ އިސްތިއުނާފު ކުރުމުންނެވެ. އިސްތިއުނާފް މައްސަލައިގައި މިއަދު ބޭއްވި އަޑުއެހުމުގައި އަދީބު ވިދާޅުވީ ކުރިން އޭނާގެ ވަކީލަކަށް ހުންނެވި މަހްފޫޒް ސައީދު ހައި ކޯޓުގައި އޭނާ ތަމްސީލު ކުރެއްވީ ބަންދާ މެދު ގޮތެއް ނިންމުމުގެ މަޖިލީހަށް އެކަނި ކަމަށާއި އެހެންވެ، މައްސަލައިން އޭނާ މިހާރު ވަކިވެފައިވާ ކަމަށެވެ. އަދި އެ މައްސަލަ އަށް ވަކީލަކު ހަމަޖައްސަން ބޭނުން ވަނީ ވަކީލަކާއެކު ޖަލުގައި ބައްދަލުވެ، ވާހަކަ ދެއްކުމަށް ފަހު ކަމަށް ވިޔަސް، މިހާރު ޖަލުގައި ވަކީލުންނާ ބައްދަލު ކުރެވެނީ ކޯޓުން އަންގާ ހާލަތްތަކުގައި އެކަނި ކަމަށެވެ.\nއަދީބު ވިދާޅުވީ ވަކީލަކާއި ބައްދަލު ކުރުމަށް ފުރުސަތު ލިބެނީ ފޯނުގެ ޒަރިއްޔާއިން ކަމަށާއި އެހެން ކަމުން، މައްސަލައާޢި ގުޅޭ ގޮތުން ވަކީލާއި ދައްކަން ޖެހޭ އަމިއްލަ ވާހަކަތައް ދެއްކުމަށް ހުރަސް އެޅޭ ކަމަށެވެ. އަދި އެހެން މީހުންނަށް ދައްކާ ވާހަކަތައް އަޑު ނީވޭފަދަ ގޮތަކަށް މިނިވަން ކަމާއެކު ވަކީލަކާއި ބައްދަލު ކުރެވޭނެ ގޮތް ހައްދަވައި ދެއްވުމަށް ވެސް އަދީބު ވަނީ އެދިވަޑައިގެންފަ އެވެ.\nމައްސަލަ ބައްލަވާ ބެންޗުގެ ރިޔާސަތު މިއަދު ބެލެހެއްޓެވި ފަނޑިޔާރު މުހައްމަދު ނިޔާޒް ވިދާޅުވީ އިޖުތިމާއީ ގައިދުރުކަން ބަހައްޓައިގެން ވަކި ކޮޓަރިއެއްގައި ދައުވާ ލިބޭ ފަރާތާއި ވަކީލާއި ބައްދަލު ކުރެވޭނެ އިންތިޒާމު ހަމަޖެއްސިދާނެ ކަމަށް ގަބޫލު ކުރައްވާ ކަމަށާއި އަސާސީ ހައްގުތައް ހިމާޔަތް ކުރުމުގައި ވަކި މައްސަލައަކަށް ނުބަލައި ހުރިހާ މައްސަލަތަކުގައިވެސް މިގޮތަށް ބާރު އެޅުމަށް އިލްތިމާސް ކުރާ ކަމަށެވެ.\nމީގެ ކުރިން އަދީބުގެ ޕާސްޕޯޓް ހިފަހައްޓާފައިވަނިކޮށް އޭނާ ވަނީ ފިލައިގެން ގޮސްފަ އެވެ. އެފަހަރު ކަނޑުމަތީން އޭނާ ހައްޔަރުކުރީ އެވެ. ފަހުން ރާއްޖެ ގެނެސް ގާނޫނު ހިންގުމަށް ހުރަސް އެޅި ކަމުގެ ދައުވާ އުފުލި އެވެ. އެ މައްސަލާގައި ތިން މަހާއި 18 ދުވަހަށް ޖަލަށް ލުމަށް ހުކުމްކޮށް، އެ ހުކުމް ތަންފީޒުކޮށް ނިންމާފައިވެ އެވެ.\nވެކްސިންގެ2ޑޯޒް ފުރިހަމަ ކޮށްފައި ތިބި ފަރާތްތަކަށް ލުއި ދެނީ\nމަސްތުވާތަކެތީގެ އޮޕަރޭޝަންތަކެއް ގިނަ ރަށްތަކެއްގައި ހިންގައި ހަ މީހަކު ހައްޔަރުކޮށްފި\n13 އަހަރުގެ ކުއްޖާގެ މަރު: ޒިހާންގެ މައްޗަަށް ޖިންސީ ގޯނާކުރިކަމުގެ ތުހުމަތު\nކޯވިޑް 19: ރާއްޖެ އިން އިތުރު މީހަކު ނިޔާވެއްޖެ


SunOnline: 8 aharuge kujjaa ah jinsee goana kuri massalaigai bidheysee aku hayyaru koffi\nއަށް އަަހަރުގެ ކުއްޖާއަށް ޖިންސީ ގޯނާ ކުރި މައްސަލައިގައި ބިދޭސީއަކު ހައްޔަރުކޮށްފި\nއަހްމަދުﷲ އަބްދުލް ހާދީ 27 Jun 2021, 17:14\nމިމަހުގެ 24 ވަނަ ދުވަހު ރާއްޖޭގެ ދެކުނު ރަށެއްގައި އަށް އަހަރުގެ ކުޑަ އަންހެން ކުއްޖަކަށް ޖިންސީ ގޯނާ ކުރި މައްސަލަައިގައި ބިދޭސީއަކު ހައްޔަރުކޮށްފި އެވެ.\nފުލުހުން ބުނިގޮތުގައި އެ މައްސަލައާއި ގުޅިގެން ހައްޔަރުކޮށްފައިވަނީ 33 އަހަރުގެ ބަންގްލަދޭޝް ރައްޔިތެކެވެ.\nއެމީހާ ހައްޔަރުކޮށްފައިވަނީ ޏ. އަދި ސ. އަތޮޅު ހިމެނޭ ގޮތަށް ދެކުނު ޕޮލިސް ޑިވިޝަނުން ތަހުގީގުކުރަމުންދާ އަށް އަހަރުގެ ކުޑަ އަންހެން ކުއްޖަކަށް ޖިންސީ ގޯނާގެ މައްސަލައަކާ ގުޅިގެން ކަމަށް ފުލުހުން ބުންޏެވެ.\n"އެމީހާ ހައްޔަރުކޮށްފައިވަނީ ކޯޓު އަމުރެއްގެ ދަށުން މިމަހުގެ 25 ވަނަ ދުވަހު. މިހާރު ހުރީ 24 ގަޑިއިރުގެ ބަންދު އަމުރެއްގެ ދަށުން ހައްޔަރުގައި. އަދި ކޯޓަށް ހާޒިރުކުރާނެ އިތުރަށް ގޮތެއް ނިންމަން،" ފުލުހުންގެ މީޑިއާ އޮފިޝަލް ވިދާޅުވި އެވެ.\nކުޑަކުދިންނާ ގުޅޭ މައްސަލަތަކުގައި ކުށުގެ ޝިކާރައަކަށްވި ކުއްޖާއަށް އިތުރަށް ލިބިދާނެ ގެއްލުމަކަށްޓަކައި އަދި ކުދިންގެ ހައްގުތަކާއި، ކަރާމާތައް އުނިކަމެއް އައިސްދާނެތީ ފުލުހުން އެފަދަ މައްސަލަތަކުގެ މާ ބޮޑު ތަފްސީލެއް ހާމައެއް ނުކުރެ އެވެ.\n215 ކިލޯ ހެރޮއިން: ހައްޔަރު ކުރީ ރ. މަޑުއްވަރީ ދެ މީހުން


MIRA hulhuvaanee Hoama, Angaara adhi Buraasfathi dhuvahu | Mihaaru\nމީރާގެ ހެޑް އޮފީސް: މީރާގެ ހިދުމަތް ދޭނީ ވީހާ ވެސް މަދު މުވައްޒަފުން ބޭނުންކޮށްގެން. -- ފޮޓޯ: މިހާރު\nމީރާ ހުޅުވާނީ ހޯމަ، އަންގާރަ އަދި ބުރާސްފަތި ދުވަހު\n12 އެޕްރީލް 2020 - 17:285comments\nސަރުކާރު ބަންދު ދުވަސްތަކުގައި އާއްމުންނަށް ދޭން ޖެހޭ އަސާސީ ހިދުމަތްތައް ދިނުމަށް މި ހަފްތާގެ ހޯމަ، އަންގާރަ އަދި ބުރާސްފަތި ދުވަހު މޯލްޑިވްސް އިިންލެންޑް ރެވެނިއު އޮތޯރިޓީ (މީރާ) ރަސްމީކޮށް ހުޅުވަން ނިންމައިފި އެވެ.\nމީރާ އިން ނެރުނު އިއުލާނެއްގައި ބުނެފައި ވަނީ އެ އިދާރާ އިން އެ ތިން ދުވަހު ހިދުމަތް ދޭނީ، ވީހާ ވެސް މަދު މުވައްޒަފުން ނެރެގެން ކަމަށެވެ. އަދި އަސާސީ ހިދުމަތްތައް ނޫން އެހެން ހިދުމަތްތައް ދޭނީ އޮންލައިންކޮށް ކަމަށް ވެސް މީރާ އިން ބުންޏެވެ.\nކޮވިޑް-19 އާ ގުޅިގެން މީރާ ބަންދުކޮށްފައި ހުރި ދުވަސްތަކުގައި، ޓެކްސް ބަޔާން ހުށަނޭޅުނު ފަރާތްތަކަށް ފައިސާ ދެއްކުމުގެ އާ ސުންގަޑި އަކީ މާދަމާ ކަމަށް ވެސް އެ އޮތޯރިޓީން ބުންޏެވެ. ޓެކްސް ޕެޔާ ސާވިސް ސެންޓަރުގެ ހިދުމަތް ހެނދުނު 9:00 އިން މެންދުރު 1:00 އަށް ލިބޭނެ އެވެ. އަދި އެ ސެންޓަރުގެ ހިދުމަތް ލިބޭނީ ކިއުބީ އެޕްލިކޭޝަން ބޭނުންކޮށްގެން ނުވަތަ 1415 އަށް ގުޅައިގެން އެޕޮއިންޓްމެންޓް ހަދާ މީހުންނަށް އެކަންޏެވެ.\nއެޕޮއިންޓްމެންޓް ލިބޭ މީހުން، އެ މީހެއްގެ ޓޯކަން ނަންބަރާ ކައިރި ވުމުން ފައިސާ ދައްކަން ދާން މީރާ އިން އިލްތިމާސްކުރި އެވެ. ދުނިޔޭގައި ހަލުވި ކަމާ އެކު ފެތުރެމުން ދާ ކޮވިޑް-19 އިން ރައްކާތެރިވާން، މީހުން އެއްވެ ނޫޅުމަށް ސިއްހީ ތަޖުރިބާކާރުން އަންނަނީ ބާރު އަޅަމުންނެވެ.\nމީރާގެ ކައުންޓަރުން މި ދުވަސްވަރު ދޭނީ، ރެވެނިއު ސްޓޭމްޕް ވިއްކުމުގެ ހިދުމަތާއި އޮންލައިންކޮށް ނުދެއްކޭ ފައިސާ ބަލައިގަތުމުގެ ހިދުމަތް އެކަންޏެވެ. އެހެން ހުރިހާ ހިދުމަތެއް ދޭން ނިންމާފައި ވަނީ އޮންލައިންކޮށެވެ.\nމީރާ ކަނެކްޓް އެކައުންޓް ބޭނުންކުރާ މީހުން ޓެކްސް ބަޔާން ހުށަހަޅަން ޖެހޭނީ އެ އެކައުންޓް މެދުވެރިކޮށް އޮންލައިންކޮށް ކަމަށް މީރާ އިން ބުންޏެވެ. އަދި މީރާ ކަނެކްޓް ނުވަތަ ވާރުޕޭ މެދުވެރިކޮށް ޖީއެސްޓީ ނިލް ރިޓާން ހުށަހެޅޭނެ ކަމަށް ވެސް މީރާ އިން ބުންޏެވެ.\nޓެކްސްގެ އިތުރުން މީރާއަށް ދައްކަން ޖެހޭ އެހެން ފައިސާ ވެސް، އޮންލައިންކޮށް ދައްކަން މީރާ އިން ބުނެފައިވެ އެވެ. އޭގެ ތެރޭގައި ކުންފުނިތަކުގެ އަހަރީ ފީ އާއި އެއްގަމު އުޅަނދާއި ކަނޑު އުޅަނދުފަހަރުގެ އަހަރީ ފީ އާއި ޓްރެފިކާއި ގުޅޭ ޖޫރިމަނާތަކާއި އެއާޕޯޓް ސެކިއުރިޓީ ފާސްގެ އިތުރުން ވިސާ ފީ އަދި މުދަަލުގެ ޒަކާތް ވެސް އޮންލައިންކޮށް ދެއްކޭނެ ކަމަށް މީރާ އިން ބުންޏެވެ.\nރަޖިސްޓްރީ ކުރުމުގެ ހިދުމަތާއި ޓެކްސް ކްލިއަރަންސް އާއި އިންސްޓޯލްމަންޓް އަދި ފައިން ރިލީފްގެ ހިދުމަތް، އެކަމަކާ ގުޅޭ ފޯމް އޮންލައިންކޮށް ހުށަހެޅުމުން ލިބޭނެ ކަމަށް މީރާ އިން ބުންޏެވެ.\nމިދިޔަ މަހުގެ ހަތް ވަނަ ދުވަހު ރާއްޖެއިން ކޮވިޑް-19 ފެނުމުން އެއް މަސް ދުވަހަށް ސަރުކާރުން އިއުލާން ކުރި ސިއްހީ ނުރައްކަލުގެ ކުއްލި ހާލަތު، އިތުރު އެއް މަހަށް އިތުރު ކުރީ މިދިޔަ ހުކުރު ދުވަހު ހެލްތު މިނިސްޓަރު އަބްދުﷲ އަމީން އެވެ. ފަރުވާއެއް ހޯދިފައި ނުވާ މި ބައްޔަށް ރާއްޖެއިން 20 މީހަކު ވަނީ ޕޮޒިޓިވްވެފަ އެވެ. އޭގެ ތެރެއިން ބަލިން ރަނގަޅުވެފައިވާ 13 މީހުންނަކީ، ރިސޯޓުތަކުގައި މަސައްކަތްކުރާ ބިދޭސީންނާއި ޓޫރިސްޓުންނެވެ. އިތުރު ދެ ޓޫރިސްޓަކު މި ބައްޔަށް ޕޮޒިޓިވްވި ކަން އެނގުނީ، އިޓަލީއަށް އަނބުރާ ދިޔަ ފަހުންނެވެ. މި ބައްޔަށް ފަސް ދިވެހިން ޕޮޒިޓިވްވެފައި ވާ އިރު، އޭގެ ތެރެއިން ހަތަރު މީހުންނަކީ އިނގިރޭސި ވިލާތުން ރާއްޖެ އައި ދިވެހިންނެވެ. އަނެއް ދިވެއްސަކީ، ފިލިޕީންސުން އައި މީހެކެވެ. މި ފަސް މީހުން ވެސް މި ވަގުތު ތިބީ ކަރަންޓީންގަ އެވެ.\nއިތުރު ލިޔުންތައް މީރާ ސިއްހީ ކުއްލި ނުރައްކަލުގެ ހާލަތު


Maa Ginain Coffee Buimun Overdose Vegen Maruvehje - Vaguthu\nމާގިނައިން ކޮފީ ބުއިމުން އޯވާޑޯޒް ވެގެން މަރުވެއްޖެ\nކޮފީއަކީ އާންމުކޮށް އެންމެންވެސް ބޮއެ އުޅޭ އެއްޗެކެވެ. އެހެން ނަމަވެސް ކޮންމެ ކަމެއްގައިވެސް ވަކި ގޮތްތަކާއި ހަމަތަކެއް އޮންނައިރު، އެކަންކަމާމެދު ނުވިސްނައިފިނަމަ ހިތި ތަޖުރިބާތަކެއް ކުރަން ޖެހެއެވެ.\nއެގޮތުން ދާދި ފަހުން ހިނގި ހާދިސާއަކަށް ބަލާއިރު، އެމެރިކާގެ ސްޓޭޓެއްގައި ޒުވާނަކު ވަނީ، މާ ގިނައިން ކޮފީ ބުއިމުގެ ސަބަބުން އޯވާޑޯޒްވެގެން މަރުވެފައެވެ. ޑޭވިސް އެލެން ނަމަކަށްކިޔާ އެމީހާ މަރުވީ ގިނަ އަދަދަކަށް ކޮފީ ބުއިތާ މާގިނައިރެއް ނުވަނީހެވެ.\nމިކަމާއި ގުޅިގެން ކުރިޔަށްގެންދިޔަ ތަހުޤީޤަށްފަހު އެ ސްޓޭޓްގެ ކަމާބެހޭ ފަރާތުން ނެރުނު ބަޔާނެއްގައިވެސް، އޭނާ މަރުވީ އޯވާޑޯޒް ވެގެންކަން ކަށަވަރުކޮށްދީފައިވާއިރު، އެ ބަޔާނުގައި ބުނެފައި ވަނީ މަރުވުމުގެ ކުރިން ޑޭވިސް ގިނަ އަދަދަކަށް ކޮފީ އާއި އެނާޖީ ޑްރިންކް ބޮއެފައިވާ ކަމަށެވެ. އަދި އޭނާ މަރުވީ، ކޮފީ ކޮފީއަށްފަހު އެނާޖީ ޑްރިންކް ބުއިތާ 15 މިނެޓް ފަހުން ކަމަށް އެ ބަޔާނުގައި ވެއެވެ.\nއޮފިޝަލުންނާއި ހަވާލާދީ ރިޕޯޓްތައް ބުނާގޮތުގައި، ކޮފީއާއި އެނާޖީ ޑްރިންކް ތަކުގައިގައިވާ ކެފެއިންގެ ސަބަބުން ޑޭވިސްގެ ހިތް ވަނީ ވަރަށް ބޮޑަށް އިންފެކްޓް ވެފައެވެ. އެހެން ނަމަވެސް މިއީ ވަރަށް މަދުން ނޫނީ ދިމާނުވާ ހާލަތެއް ކަމަށް އެފަރާތުން ބުނެއެވެ.\nއެމެރިކާގެ ފުޑް އެންޑް ޑްރަގް އެޑްމިނިސްޓްރޭޝަން ބުނާގޮތުގައި، ކެފެއިން ބޭނުންކުރުމުގައި ހާއްސަކޮށް ޒުވާނުން ސަމާލުވާން ޖެހޭ ކަމަށެވެ. އަދި އޭގެ ސަބަބުން ފުރާނައަށް ނުރައްކާވާ ގިނަ ކަންކަމަށް މަގުފަހިވާއިރު ގިނަ އަދަދަކަށް ކެފެއިން ބޭނުންކުރުން ރައްކާތެރި ނޫން ކަމަށެވެ.\nސިއްޙީ ހޯދުންތަކުން އެނގިފައިވާގޮތުގައި ގިނަ އަދަދަކަށް ކެފެއިން ހިމެނޭ ބާވަތްތައް ބޭނުންކުރުމުން ޒުވާން އުމުރުގެ މީހުންގެ ލޭގެ ޕްރެޝަރު މަތިވެ ނުރައްކާތެރި ހާލަތުތަކަށްދާން ދިމާވެއެވެ.